Prithvirajs comments on superstars - Malayalam Filmibeat\nഇരുന്നിട്ട് പോരേ കാല് നീട്ടുന്നത്....\nയുവതാരങ്ങളില് പൃഥ്വിരാജിന് അഹങ്കാരം ഇത്തിരി കൂടുതലാണെന്നാണ് സിനിമക്കാര്‍ക്കിടയിലെ സംസാരം. പൃഥ്വിരാജിനെ പറ്റി ആരും നല്ലത് പറയുന്നില്ലെന്ന് അമ്മ മല്ലികാ സുകുമാരനും സമ്മതിക്കുന്നുണ്ട്.\nമൂത്ത മകന് ഇന്ദ്രജിത്ത് എല്ലാവരോടും നന്നായി ഇടപഴകുന്നതു കൊണ്ട് അവനെ കുറിച്ച് എല്ലാവരും നല്ലത് പറയുന്നു. അതേ സമയം എന്റെ ഇളയ മകനെ പറ്റി ചിലര് സത്യമില്ലാത്തത് പറയുന്നു. അതിനു കാരണം പൃഥ്വി ആരോടും അടുക്കാത്തതു കൊണ്ടാകാമെന്നാണ് മല്ലികാ സുകുമാരന്റെ വിശദീകരണം.\nമല്ലികയുടെ ഇളയ മകനെ പറ്റി എങ്ങനെ നല്ലതു പറയുമെന്നാണ് സിനിമക്കാരുടെ ചോദ്യം. നാക്കിന്റെ നീളം അത്രയ്ക്കുണ്ടല്ലോ. താരസംഘടനയായ അമ്മയെ ധിക്കരിച്ച് വാര്‍ത്താസമ്മേളനം നടത്തുക പോലും ചെയ്ത വീരനായകനാണ് ഈ യുവനായകന്. അതിന്റെ പേരില് ആറു മാസം വീട്ടിലിരിക്കേണ്ടിയും വന്നു. ഇപ്പോള് പഴയതൊക്കെ മറന്ന മട്ടായതിനാല് അമ്മ പ്രതികാര നടപടി നിര്‍ത്തിയെന്നാണ് തോന്നുന്നത്. എന്നാല് യുവതാരം അതൊന്നും മറന്ന മട്ടില്ല.\nനാല്പതിനു മുകളില് പ്രായമുള്ള സൂപ്പര്‍താരങ്ങള് ഇരുപത് കടക്കാത്ത നടിമാരെ നായികയാക്കുന്നതിനെതിരെ ആഞ്ഞടിച്ചിരിക്കുകയാണ് പൃഥ്വിരാജ്. നാല്പത് വയസ് പ്രായമുള്ള നായികയോടൊത്ത് തനിക്ക് അഭിനയിക്കേണ്ടി വന്നിട്ടില്ലെന്ന് പറഞ്ഞ് സൂപ്പര്‍താരങ്ങളെ പരിഹസിക്കാനും ഒരു ടിവി ചാനലിന് നല്‍കിയ അഭിമുഖത്തില് പൃഥ്വിരാജ് മറന്നിട്ടില്ല.\nസിനിമയില് അവസരം കിട്ടാന് സൂപ്പര്‍താരങ്ങളെ മറ്റു താരങ്ങള് കിട്ടുന്ന അവസരത്തിലൊക്കെ സുഖിപ്പിക്കുമ്പോഴാണ് മൂന്ന് വര്‍ഷം മുമ്പു മാത്രം സിനിമയിലെത്തിയ യുവതാരം സൂപ്പര്‍താരങ്ങളെ ഇങ്ങനെ കടന്നാക്രമിച്ചിരിക്കുന്നത്. അതിനുള്ള ചങ്കൂറ്റത്തെ എന്തായാലും സമ്മതിച്ചുകൊടുക്കണം. പക്ഷേ അദ്ദേഹത്തിന്റെ ധാര്‍മിക രോഷം കൊള്ളുന്നത് സിനിമയില് എത്രയോ കാലം മുമ്പേ നിലനില്‍ക്കുന്ന ഒരു സ്ത്രീ-പുരുഷ അസമത്വത്തെ കുറിച്ചാണ്.\nനാല്പതു കടന്ന സൂപ്പര്‍താരങ്ങളോടൊപ്പം അഭിനയിക്കുന്ന ഇരുപത് കടക്കാത്ത നായികമാരുടെ മാനസികാവസ്ഥയെന്തായിരിക്കുമെന്ന് ഇദ്ദേഹം വികാരം കൊള്ളുന്നതും കണ്ടു. പക്ഷേ നായികമാരാരും അങ്ങനെ ഇതുവരെ വികാരം കൊള്ളുന്ന് കണ്ടിട്ടില്ല. മമ്മൂട്ടിയുടെയും മോഹന്‍ലാലിന്റെയും നായികമാരായി അഭിനയിക്കാന് അവസരം ലഭിച്ചത് മഹാഭാഗ്യമാണെന്നും അഭിനയപാഠമായെന്നുമൊക്കെയാണ് ഈ ഇരുപത് കടക്കാത്ത നായികമാര് പറഞ്ഞുകേട്ടിട്ടുള്ളത്. മാത്രവുമല്ല സൂപ്പര്‍താരത്തിന്റെ നായികയാവണോ, അല്ല പൃഥ്വിരാജിന്റെ നായികയാവണോ എന്ന് ചോദിച്ചാല് രണ്ടാമത്തേതു മതി എന്നു പറയാന് ഒരു യുവനായികയും തയ്യാറായെന്നും വരില്ല.\nനാല്പത് കടന്ന സൂപ്പര്‍താരങ്ങള് ഇരുപത് കടക്കാത്ത നടിമാരെ നായികമാരാക്കുന്നത് ശരിയോ എന്ന ചോദ്യം പ്രസക്തം. പക്ഷേ അമ്പത് കടന്ന കമലഹാസനും രജനീകാന്തുമൊക്കെ മകളാകാന് പ്രായമുള്ള നടിമാരെയാണ് നായികമാരാക്കുന്നത്. ഇത് പുതിയ കാര്യമൊന്നുമല്ല. മോഹന്‍ലാലിനൊപ്പം സിനിമയില് അരങ്ങേറിയ പൂര്‍ണിമാ ജയറാമിന്റെ മകളാണ് പുതിയ മോഹന്‍ലാല് ചിത്രത്തിലെ നായിക! അങ്ങനെ പാടില്ലെന്ന് പൂര്‍ണിമാ ജയറാം വികാരം കൊള്ളാത്തതെന്തേ? പൃഥ്വിരാജ് പറയുന്നതനുസരിച്ചാണെങ്കില് മകള്‍ക്കു പകരം പൂര്‍ണിമ തന്നെ മോഹന്‍ലാലിന്റെ നായികയാവണം.\nനാളത്തെ മോഹന്‍ലാല് എന്ന് പലരും വിശേഷിപ്പിക്കുന്ന പൃഥ്വിരാജ് നാല്പതു കടന്നും ഈ അഭിനയരംഗത്തൊക്കെയുണ്ടെങ്കില് ഇപ്പോള് തന്റെ കൂടെ അഭിനയിക്കുന്ന കാവ്യാ മാധവനെയും മീരാ ജാസ്മിനെയും തന്നെയാണോ നായികയാക്കുക? അച്ഛന് സുകുമാരന് സൂപ്പര്‍താരമായി വിലസിയപ്പോള് അഭിനയിച്ചത് ഏതു പ്രായത്തിലുള്ള നടിമാരോടൊപ്പമായിരുന്നു?- പൃഥ്വിരാജിന് ഉത്തരം പറയാന് ഇങ്ങനെ ചില ചോദ്യങ്ങള് കൂടിയുണ്ട്. അഭിമുഖത്തില് മമ്മൂട്ടിയും മോഹന്‍ലാലുമൊക്കെ വലിയ നടന്‍മാരായത് നല്ല തിരക്കഥ ലഭിച്ചതു കൊണ്ടാണെന്നും തനിക്ക് വലിയ നടനാണെന്നു തെളിയിക്കാന് നല്ല തിരക്കഥ കിട്ടുന്നില്ലെന്നും അദ്ദേഹം മൊഴിഞ്ഞു. മമ്മൂട്ടിയോടും മോഹന്‍ലാലിനോടും പോന്ന നടനാണ് താനെന്നൊരു ഭാവം അദ്ദേഹത്തിന്റെ മുഖത്ത് തെളിയുന്നതും കണ്ടു. ഇരുന്നിട്ട് കാല് നീട്ടിയാല് പോരെയെന്ന് അമ്മ മല്ലിക തന്നെ മകനെ പറഞ്ഞു മനസിലാക്കുന്നതാവും നല്ലത്.


പ്രായപൂർത്തിയാകാത്ത രണ്ട് പെൺകുട്ടികളെ ക്രൂരമായി പീഡിപ്പിച്ച് കൊലപ്പെടുത്തി മരത്തിൽ കെട്ടിത്തൂക്കി; ഏഴു പ്രതികളെയും അറസ്റ്റ് ചെയ്തത് 72 മണിക്കൂറിനുള്ളിൽ; മുഖ്യപ്രതിയെ വെടിവെച്ച് കൊന്നത് രക്ഷപെടാൻ ശ്രമിച്ചതോടെ; വാളയാറിന് സമാനമായ കേസിൽ ബിജെപി ഭരിക്കുന്ന അസമിൽ നടന്നത് ഇങ്ങനെ – Media Mangalam\nഗുഹാവത്തി: പ്രായപൂർത്തിയാകാത്ത രണ്ട് പെൺകുട്ടികളെ ക്രൂരമായി പീഡിപ്പിച്ച് കൊലപ്പെടുത്തി കെട്ടിത്തൂക്കിയ സംഭവത്തിലെ മുഖ്യപ്രതിയെ പൊലീസ് വെടിവെച്ച് കൊന്നു. അസമിലെ ബോഡോലാന്റ് ടെറിട്ടോറിയൽ മേഖലയിലെ കൊക്രാജർ ജില്ലയിലാണ് വാളയാറിന് സമാനമായ രീതിയിൽ രണ്ട് പെൺകുട്ടികളെ ക്രൂരമായി പീഡിപ്പിച്ച ശേഷം കൊലപ്പെടുത്തി മരത്തിൽ കെട്ടിത്തൂക്കിയത്. കഴിഞ്ഞ ആഴ്ച്ചയായിരുന്നു സംഭവം. 22 കാരനായ ഫരീജുൽ റഹ്മാനെയാണ് തെളിവെടുപ്പിനിടെ രക്ഷപെടാൻ ശ്രമിച്ചതോടെ പൊലീസ് വെടിവെച്ച് കൊന്നത്.\nജൂൺ 11 നാണ് പെൺകുട്ടികളെ താമസസ്ഥലത്തിനടുത്തുള്ള മരത്തിന്റെ കൊമ്പിൽ നിന്ന് തൂങ്ങിമരിച്ച നിലയിൽ കണ്ടെത്തിയത്. അസം മുഖ്യമന്ത്രിയുടെ നേരിട്ടുള്ള ഇടപെടൽ മൂലം ആഴ്ചകൾക്കുള്ളിൽ തന്നെ പ്രതികളെ അറസ്റ്റ് ചെയ്യുവാൻ സാധിച്ചിരുന്നു. പെൺകുട്ടികളുടെ വീട് സന്ദർശിച്ച മുഖ്യമന്ത്രി ഹിമാന്ത ബിശ്വ ശർമ്മ കേസന്വേഷണത്തിനായി പ്രത്യേക സംഘത്തെ നിയോഗിച്ചു. അന്വേഷണ സംഘം എഴുപത്തി രണ്ട് മണിക്കൂറിനുള്ളിൽ ഏഴ് പ്രതികളെയും പിടിച്ചു. ബംഗ്ലാദേശിൽ നിന്ന് അതിർത്തി കടന്ന് വരുന്ന ഭീകര ഗ്രൂപ്പുകളുമായി ബന്ധപ്പെട്ടവരാണ് ഇവർ എന്നും സംശയമുണ്ട്\nകേസിൽ മറ്റൊരു പ്രതിയുടെ മൊബൈൽ ഫോൺ ഒളിപ്പിച്ചതായി അവകാശപ്പെട്ട ഫരീജുൽ റഹ്മാനെ തെളിവെടുപ്പിനായി കാട്ടിലേക്ക് കൊണ്ടുപോയപ്പോഴാണ് അയാൾ രക്ഷപെടാൻ ശ്രമിച്ചത്. വാസ്തവത്തിൽ, അയാൾ മൂർച്ചയുള്ള ആയുധം സംഭവസ്ഥലത്ത് ഒളിപ്പിക്കുകയും അതെടുത്ത് പോലീസിനെ ആക്രമിക്കുകയും ചെയ്യുകയായിരുന്നു. പൊലീസിന് നേരെ തിരിഞ്ഞ പ്രതി പിന്നീട് ഓടി രക്ഷപെടാൻ ശ്രമിച്ചതോടെ വെടിവെച്ചിടുകയായിരുന്നു. സംഭവത്തിൽ ഒരു കോൺസ്റ്റബിളിന് പരിക്കേറ്റതായും ഒരു ഉദ്യോഗസ്ഥൻ പറഞ്ഞു.\nഅഡീഷണൽ എസ്പി കൊക്രാജർ സുർജിത് സിംഗ് പനേസറിന്റെ നേതൃത്വത്തിലുള്ള പ്രത്യേക അന്വേഷണ സംഘം (എസ്‌ഐടി) ആണ് കേസ് അന്വേഷിക്കുന്നത്. പ്രതികളായ ഏഴ് പേരെ പോലീസ് അറസ്റ്റ് ചെയ്തതായും ഇവരിൽ മൂന്ന് പേരാണ് പ്രധാന പ്രതികളെന്നും പൊലീസ് വ്യക്തമാക്കിയിരുന്നു. മുസാമൽ ഷെയ്ക്ക് (20), നഷിബുൾ അലി ഷെയ്ക്ക് (19), ഫാരിജുൽ റഹ്മാൻ (22) എന്നിവരാണ് മൂന്ന് പ്രധാന പ്രതികൾ.\nമുഖ്യമന്ത്രിയും ബിജെപി നേതാവുമായ ഹിമാന്ത ബിശ്വ ശർമ്മയുടെ നേരിട്ടുള്ള നിർദ്ദേശം അനുസരിച്ചായിരുന്നു അന്വേഷണം. വളരെ വിവാദമായ സംഭവത്തിൽ മുഖ്യമന്ത്രി, കൊല്ലപ്പെട്ട പെൺകുട്ടികളുടെ വീട് സന്ദർശിക്കുകയും പ്രതികളെ ഉടൻ കണ്ടെത്തി അറസ്റ്റ് ചെയ്യണമെന്ന് നിർദ്ദേശം നൽകുകയും ആയിരുന്നു. ഇതോടെയാണ് പൊലീസ് അന്വേഷണം ഊർജ്ജിതമായതും പ്രതികളെ മുഴുവൻ പിടികൂടിയതും.\nവടക്ക് കിഴക്കന് സംസ്ഥാനങ്ങളില് ബിജെപിക്ക് സ്വാധീനമുണ്ടാക്കാന് നേതൃത്വം നല്‍കിയ നേതാവാണ് ഹിമാന്ത ബിശ്വ ശർമ്മ. 2015 ലാണ് ഹിമാന്ത ബിശ്വ ശര്‍മ കോണ്‍ഗ്രസ് വിട്ട് ബിജെപിയിലെത്തിയത്. തരുണ് ഗൊഗോയ് സര്‍ക്കാരില് നിന്നും രാജി വെക്കുകയായിരുന്നു.\naccused arrest assam murder rape murder case കൊലപാതകം പീഡനം പ്രതി ഫരീജുൽ റഹ്മാൻ ഹിമാന്ത ബിശ്വ ശർമ്മ


ലോകത്തെ ഏറ്റവും മനോഹരമായ കാഴ്ച; അദ്ഭുതപ്പെടുത്തും ഇൗ തടാകങ്ങൾ | Beautiful Asian lakes that you must visit\nലോകത്തെ ഏറ്റവും മനോഹരമായ കാഴ്ച; അദ്ഭുതപ്പെടുത്തും ഇൗ തടാകങ്ങൾ\nSeptember 01, 2021 09:30 AM IST\nനീലനിറമാർന്ന തടാകത്തിലൂടെ ഒരു ചെറു വഞ്ചിയിൽ സഞ്ചരിക്കാം,ചുറ്റും പ്രകൃതി ഒരുക്കിയിരിക്കുന്ന അതിമനോഹരമായ കാഴ്ചകൾ കണ്ട്, സംസ്കാരങ്ങളും പൈതൃകവും ചരിത്രവും എല്ലാം അറിഞ്ഞുകൊണ്ട് ഒരു യാത്ര. ലോകമെമ്പാടും അതിഗംഭീരമായ നിരവധി തടാകങ്ങൾ ഉണ്ട്. പലതും പ്രകൃതിയുടെ വരദാനങ്ങളും അതിലേറെ കലാചാരുത നിറഞ്ഞതുമാണ്. ഒരു യാത്രയ്ക്കിടയിൽ മനോഹരമായ തടാകത്തിലൂടെ ബോട്ടിലോ വഞ്ചിയിലോ സഞ്ചരിക്കുന്നത് യാത്രയെ പൂർണതയിലെത്തിക്കും. ലോകത്തെ ഏറ്റവും മനോഹരമായ ചില തടാകങ്ങളെ പരിചയപ്പെടാം.\nഇൻലെ തടാകം, മ്യാൻമർ\nമനോഹാരിത കൊണ്ട് ഫോട്ടോഗ്രാഫർമാരുടെ ഇടയിൽ പ്രസിദ്ധിയാർജ്ജിച്ച ഒരു ശുദ്ധജലതടാകമാണ് മ്യാൻമാറിലെ ഇൻലെ തടാകം. പരമ്പരാഗത രീതിയിലുള്ള മത്സ്യബന്ധനത്തിന് പേരുകേട്ടതാണ് ഇന്‍ലെ തടാകം. ഇതിനരികില് വസിക്കുന്ന ആളുകളെ 'ഇന്ത' എന്നാണു വിളിക്കുന്നത്. ആഴമില്ലാത്ത വെള്ളത്തിൽ മത്സ്യം പിടിക്കുന്നതിനായി ഇവര്‍ക്ക് സവിശേഷമായ രീതികളുണ്ട്. കാണേണ്ട ഒരു കാഴ്ച തന്നെയാണ് അത്. അവര് ഈ വെള്ളത്തില് മീന് പിടിക്കുന്ന കാഴ്ച ആശ്ചര്യത്തോടെ മാത്രമേ കാണാനാവൂ.\nBy Volodymyr Dvornyk/shutterstock\nദാൽ തടാകം, ഇന്ത്യ\nനമ്മുടെ സ്വന്തം ദാൽ തടാകത്തെ കുറിച്ച് പ്രശംസിക്കാൻ ചിലപ്പോൾ വാക്കുകൾ മതിയാവാതെ വരും.ഭൂമിയിലെ സ്വർഗമായ കശ്മീരിന്റെ ഹൃദയത്തിൽ ഹിമാലയം തീർത്തിരിക്കുന്ന ഈ മനോഹര തടാകത്തിലൂടെയുള്ള ബോട്ട് യാത്ര അവിസ്മരണീയമാണ്.\nBy sansana jirawan/shutterstock\nദാൽ തടാകത്തിലൂടെ ശിക്കാര എന്ന ചെറു വഞ്ചിയിൽ സഞ്ചരിക്കുന്ന ഓർമകൾ എന്നും സഞ്ചാരികളുടെ മനസ്സിൽ തങ്ങി നിൽക്കും. തടാകത്തിന് ചുറ്റുമുള്ള കാഴ്ചകൾ ശിക്കാര യാത്രയെ കൂടുതൽ മനോഹരമാക്കുന്നു.\nകവാഗുച്ചി തടാകം, ജപ്പാൻ\nജപ്പാനിലെ എന്നല്ല ലോകത്തിലെ തന്നെ ഏറ്റവും പ്രശസ്തമായ തടാകമാണ് കവാഗുച്ചി, ഫ്യൂജി പർവതത്തിനൊപ്പം, ജപ്പാന്റെ ഒരു പ്രതീകമായി അറിയപ്പെടുന്ന കവാഗുച്ചി ജപ്പാനിലെ രണ്ടാമത്തെ വലിയ തടാകമാണ്. അതിന്റെ തീരത്ത് മനോഹരമായ ഹോട്ടലുകളിൽ രാവുറങ്ങാമുള്ള അവസരവുമുണ്ട്. ചെറി പുഷ്പങ്ങൾ വിടരുന്ന കാലത്ത് തടാകക്കരയിൽ നിന്നുകൊണ്ട് പിങ്ക് നിറത്തിനൊപ്പം സ്വർണവർണ്ണത്തിൽ സൂര്യനുദിച്ചു വരുന്ന കാഴ്ചയും ആസ്വദിക്കാം. ഏപ്രിൽ പകുതിയോടെയാണ് ഇവിടം സന്ദർശിക്കാൻ ഏറ്റവും അനുയോജ്യമായ സമയം.\nഖോവ്സ്ഗൽ തടാകം, മംഗോളിയ\nമംഗോളിയയിലെ കാഴ്ചകൾക്കൊപ്പം സഞ്ചാരികൾ‌ക്ക് പ്രിയപ്പെട്ടയിടമാണ് ഖോവ്സ്ഗൽ തടാകം. റഷ്യൻ അതിർത്തിക്ക് സമീപമാണ് ഇൗ തടാകം സ്ഥിതിചെയ്യുന്നത്. ലോകത്തിലെ പതിനേഴു പുരാതന തടാകങ്ങളിൽ ഒന്നാണത്. കസ്തൂരിമാൻ, തവിട്ട് കരടി മനോഹരമായ വന്യജീവികളെയും നിങ്ങൾക്ക് ഇവിടെ കാണാൻ കഴിയും.\nEnglish Summary: Most Beautiful Lakes in Asia


പശു മാംസം വിറ്റെന്ന് ആരോപിച്ച് മര്‍ദ്ദനം: ഒരു ലക്ഷം രൂപ നഷ്ടപരിഹാരം നല്‍കാന് ഉത്തരവ് - Malayali Express\nഗുവാഹത്തി : പശു മാംസം വിറ്റെന്നാരോപിച്ച് അസമിലെ മധുപുരയില് ഹിന്ദുത്വ തീവ്രവാദികള് ക്രൂരമര്‍ദ്ദനത്തിന് ഇരയാക്കിയ ഷൗക്കത്ത് അലിക്ക് ഒരു ലക്ഷം രൂപ നഷ്ടപരിഹാരം നല്‍കണമെന്ന് ഉത്തരവ്. ദേശീയ മനുഷ്യാവകാശ കമ്മീഷ (എന് എച്ച് ആര്‍സി) നാണ് സംസ്ഥാന സര്‍ക്കാറിന് ഇത് സംബന്ധിച്ച നിര്‍ദേശം നല്‍കിയത്. ഒക്ടോബര് 24 നകം നഷ്ടപരിഹാരം നല്‍കണമെന്നാണ് നിര്‍ദേശം.\n2019 ഏപ്രില് ഏഴിന് ബിശ്വനാഥ് ചാരിയാലിയില് പോലീസ് ഉദ്യോഗസ്ഥരുടെ സാന്നിധ്യത്തില്‍വെച്ചാണ് ഷൗക്കത്ത് അലി ആക്രമിക്കപ്പെട്ടത്. തന്നെ അക്രമികള് മര്‍ദിക്കുമ്പോള് പോലീസുകാര് നോക്കിനില്‍ക്കുകയായിരുന്നെന്ന് ഷൗക്കത്തലി വ്യക്തമാക്കിയിരുന്നു. പോലീസിന്റെ നടപടി ചൂണ്ടിക്കാണിച്ച് കോണ്‍ഗ്രസ് നേതാവ് ദെബബ്രത സൈകിയ നല്‍കിയ പരാതിയുടെ അടിസ്ഥാനത്തിലാണ് കമ്മീഷന്റെ നടപടി.\nസംഭവത്തില് ഉള്‍പ്പെട്ട പോലീസ് ഉദ്യോഗസ്ഥര്‍ക്കെതിരെ നടപടിയെടുത്ത് നാല് ആഴ്ചക്കുള്ളില് റിപ്പോര്‍ട്ട് നല്‍കാന് ഡി ജി പിക്ക് മനുഷ്യാവകാശ കമ്മീഷന് നിര്‍ദ്ദേശവും നല്‍കിയിട്ടുണ്ട്.


SKSSF News: ബാംഗ്ലൂര് റൈഞ്ചിന് പുതിയ ഭാരവാഹികള്\nബാംഗ്ലൂര് : സമസ്ത കേരള ജംഇയ്യത്തുല് മുഅല്ലിമീന് ബാംഗ്ലൂര് റൈഞ്ച് ജനറല് ബോഡി യോഗവും അനുസ്മരണവും മോത്തി നഗര് എം.എം.എ. ആസ്ഥാനത്ത് വെച്ച് നടന്നു. ബാംഗ്ലൂര് റൈഞ്ച് മുഫത്തിശ് ഉമര് ദാരിമിയുടെ അധ്യക്ഷതയില് ചേര്‍ന്ന യോഗം റൈഞ്ച് ജംഇയ്യത്തുല് മുഅല്ലിമീന് പ്രസിഡന്റ് ഖലീല് ഫൈസി ഉദ്ഘാടനം ചെയ്തു. ലത്തീഫ് ഹാജി, ശംസുദ്ദീന് കൂടാളി, അയ്യൂബ് ഹസനി, നാസര് ഹാജി എന്നിവര് സംസാരിച്ചു.\nറൈഞ്ച് ജംഇയ്യത്തുല് മുഅല്ലിമീന് പ്രസിഡന്റായി ഖലീല് ഫൈസിയും സെക്രട്ടറിയായി സ്വാലിഹ് ഫൈസി ഇര്‍ഫാനിയും വീണ്ടും തെരഞ്ഞെടുക്കപ്പെട്ടു. മറ്റു ഭാരവാഹികള് : യൂനുസ് ഫൈസി, പി.എം. മുഹമ്മദ് മൌലവി (വൈ.പ്രസി). അയ്യൂബ് ഹസനി, ഫാറൂഖ് മയ്യില്(ജോ.സെക്ര). ശംസുദ്ദീന് കൂടാളി (ട്രഷറര്). സൈതലവി മുസ്ലിയാര് (പരീക്ഷാ ബോര്‍ഡ് ചെയര്‍മാന്). അശ്റഫ് മൌലവി (വൈ.ചെയര്‍മാന്).\nസമസ്ത മുശാവറ അംഗം ഒ.കെ. അര്‍മിയാ ഉസ്താദ്, സമസ്ത ചീഫ് ഖാരിഅ് അബ്ദുല് ഖാദര് മുസ്ലിയാര് എന്നിവരുടെ അനുസ്മരണ പ്രഭാഷണം ഉമര് ദാരിമി നടത്തി. സമസ്തയുടെ പ്രവര്‍ത്തനങ്ങള് മാതൃകാപരമാണെന്നും സമസ്ത പൂര്‍വ്വ സൂരികളുടെ ജീവിതം നാം മാതൃകയാക്കണമെന്നും അദ്ദേഹം പറഞ്ഞു. സുപ്രഭാതം പത്ര പ്രചരണ പ്രവര്‍ത്തനം നടത്താനും വരിക്കാരെ ചേര്‍ക്കാനും യോഗം തീരുമാനിച്ചു. യാഖൂബ് ഇ അലവി, ഫാറൂഖ് മയ്യില്, മുഹമ്മദ് ഖാസിമി വാണിമേല് എന്നിവര് സംസാരിച്ചു.\nLabels: Bangalore, India, SKJMCC


Real story on T O Sooraj | മാറാട് കലാപ സമയത്ത് ഹിന്ദുപേര് സഹായമായി; കരിപ്പൂർ തിരിമറി സംബന്ധിച്ച വിജിലൻസ് കേസുകൾ പുഷ്പം പോലെ മുക്കി; ഇടതു കാലത്ത് സംരക്ഷിച്ചത് എളമരം കരീം; ഇപ്പോൾ കുഞ്ഞാലിക്കുട്ടിയും; ആരും തൊടാൻ മടിക്കുന്ന ടി ഒ സൂരജിന്റെ വീട്ടിൽ പൊലീസ് കയറിയതെങ്ങനെ? - MarunadanMalayalee.com\nNovember 19, 2014 | 02:22 PM IST | Permalink\nതിരുവനന്തപുരം: ടി ഒ സൂരജ് എന്ന ഐഎഎസുകാരന്റെ വീട്ടിലും ബന്ധു വീടുകളിലും നടന്ന വിജിലൻസ് റെയ്ഡ് യുഡിഎഫ് സർക്കാരിൽ വൻ ഭൂകമ്പങ്ങൾക്ക് തുടക്കമാകും. ഏത് സർക്കാർ ഭരിച്ചാലും തൊടാൻ കഴിയാത്തത്ര ശക്തമായ ബന്ധങ്ങൾക്കുടമയായ സൂരജിന്റെ വീട്ടിൽ പൊലീസ് കയറിയതിനെതിരെ ഇപ്പോൾ തന്നെ മന്ത്രിമാർക്കിടയിൽ അഭിപ്രായഭിന്നത ആരംഭിച്ച് കഴിഞ്ഞു.\nഎന്തു വില കൊടുത്തും സൂരജിനെ സംരക്ഷിക്കാൻ ഉറച്ച് ലീഗ് മന്ത്രിമാർ ഒരേപോലെ തന്നെ രംഗത്തുണ്ട് എന്നത് തന്നെയാണ് മുഖ്യമന്ത്രി നേരിടുന്ന പ്രധാന വെല്ലുവിളി. എന്നാൽ വിട്ടുവീഴ്ചയില്ലാത്ത നിലപാടുമായി അന്വേഷണം തുടരാനാണ് ആഭ്യന്തരമന്ത്രി നൽകിയിരിക്കുന്ന നിർദ്ദേശം. സമ്മർദ്ദങ്ങൾക്ക് വഴങ്ങാത്ത വിജിലൻസ് ഡയറക്ടർ വിൻസന്റ് എം പോൾ കൂടി ആകുമ്പോൾ ഞെട്ടിക്കുന്ന പല വെളിപ്പെടുത്തലുകൾക്കും ഏറെ വൈകാതെ കേരളം സാക്ഷ്യം വഹിച്ചേക്കും.\nപൊതുമരാമത്ത് മന്ത്രി പോലും അറിയാതെ ആയിരുന്നു സൂരജിന്റെ വീട്ടിലെ ഓപ്പറേഷൻ ഒരുങ്ങിയത്. എന്നാൽ ആഭ്യന്തര മന്ത്രിക്ക് ഇത് സംബന്ധിച്ച ശക്തമായ സൂചന ലഭിച്ചിരുന്നു. റെയ്ഡ് ആരംഭിച്ച ഉടൻ തന്നെ മന്ത്രി പി കെ കുഞ്ഞാലിക്കുട്ടി അതൃപ്തി അറിയിച്ചു മുഖ്യമന്ത്രിയുമായി സംസാരിച്ചതായാണ് റിപ്പോർട്ട്. എന്നാൽ വിജിലൻസ് നടപടികളിൽ ഇടപെടാൻ ബുദ്ധിമുട്ടുണ്ട് എന്ന നിലപാടെടുത്ത് ആഭ്യന്തരമന്ത്രി അകലം പാലിക്കുകയായിരുന്നു.\nഐഎഎസുകാർക്കിടയിലെ കൊലകൊമ്പനായ സൂരജിനെതിരെയുള്ള നടപടി എല്ലാവരേയും ഒരുപോലെ അത്ഭുതപ്പെടുത്താൻ ഒരുപാട് കാരണങ്ങൾ ഉണ്ട്. റെയ്ഞ്ച് ഓഫീസറായി വനം വകുപ്പിൽ ജോലിക്ക് കയറി ഉപജാപക കലയിലെ സാമർത്ഥ്യവും തരംനോക്കി ഓശാന പാടുന്ന രീതിയും മൂലം വേഗത്തിൽ ഐഎഎസുകാരനായി മാറിയ ഉദ്യോഗസ്ഥനാണ് സൂരജ്. ഫോറസ്റ്റ് ഡിപ്പാർട്ട്‌മെന്റിൽ നിന്നും ഐഎഎസിലേക്ക് മാറിയപ്പോൾ മുസ്ലിം പേര് മാറ്റി ഹിന്ദു പേര് സ്വീകരിച്ച് തന്ത്രങ്ങൾ പയറ്റിയാണ് പടികൾ ചവിട്ടി കയറിയത്. മാറാട് കലാപ സമയത്ത് കോഴിക്കോട് കളക്ടർ ആയിരുന്നെങ്കിലും സൂരജ് എന്ന പേര് മൂലം ഹിന്ദു ഐക്യവേദി പ്രവർത്തകർ പോലും സംശയിച്ചില്ല. ഇതുമൂലം സാക്ഷാൽ കുമ്മനം രാജശേഖരനെ പോലും സൂരജിന് പറ്റിക്കാൻ കഴിഞ്ഞു. സിറാജെന്നാണ് സൂരജിന്റെ രക്ഷിതാക്കളിട്ട പേരെന്ന് കുമ്മനം പോലും വളരെ വൈകിയാണ് മനസ്സിലാക്കിയത്.\nസ്വന്തം പേരിലും ബന്ധുക്കളുടെ പേരിലും കോടികളുടെ അനധികൃത സമ്പാദ്യം; ടി ഒ സൂരജ് ഐഎഎസിന്റെ വീടുകളിലും ബന്ധുവീടുകളിലും വിജിലൻസ് റെയ്ഡ്; പരിശോധന മന്ത്രി അറിയാതെ\nഉപേന്ദ്രവർമ്മ മാറി സിബി മാത്യു വിജിലൻസ് ഡയറക്ടറായി വന്നപ്പോൾ ഈ കേസ് പൊടിതട്ടിയെടുത്ത് അന്വേഷണത്തിന് ഉത്തവിടുകയും സൂരജിനെ സസ്‌പെൻഡ് ചെയ്യാൻ ശുപാർശ ചെയ്യുകയും ചെയ്തു. എന്നാൽ യാതൊരു നടപടിയും സർക്കാർ എടുത്തില്ല. ആ അന്വേഷണം പിന്നീട് ഉന്നത സ്വാധീനം ഉപയോഗിച്ച് മരവിപ്പിക്കുകയായിരുന്നു. സൂരജിനെതിരെ അന്വേഷണം നടത്താൻ ഉത്തരവിട്ട സിബി മാത്യുവിനോട് പിന്നീട് പകവീട്ടാൻ പല ശ്രമങ്ങളും നടന്നതായി ആരോപണം ഉണ്ട്. സിബി മാത്യുവിനെതിരെ അക്കാലത്ത് ഉണ്ടായ വ്യാജ ആരോപണങ്ങൾക്ക് പിന്നിൽ സൂരജ് ആയിരുന്നു എന്ന് അന്ന് മുതലേ സൂചനയുണ്ടായിരുന്നു.\nവനം വകുപ്പിൽ റേഞ്ചറായാണ് സർക്കാർ സർവ്വീസിൽ ജോലി തുടങ്ങിയത്. പിന്നീട് ഡെപ്യൂട്ടി കളക്ടറുടെ ഡയറക്ട് റിക്രൂട്ട്‌മെന്റിലൂടെ റവന്യൂ വകുപ്പിന്റെ ഭാഗമായി. പാലയിലും മൂവാറ്റുപുഴയിലും ആർ ഡി ഒ. പിന്നീട് എറണാകുളത്ത് സബ് കളക്ടർ. 1994 ഐഎസ്എസ് പദവിയും കിട്ടി. തൃശൂരിലും കോഴിക്കോടും കളക്ടർ. ഒൻപതുകൊല്ലം വനം വകുപ്പിൽ റേഞ്ചറായിരുന്ന സൂരജ് ഒരു കൊല്ലം ബാങ്ക് ഉദ്യോഗസ്ഥനായി ജോലി ചെയ്തിട്ടുണ്ട്. രസതന്ത്രത്തിലും നിയമത്തിലും ബിരുദം. മാനേജ്‌മെന്റിൽ ബിരുദാനന്തര ബിരുദവുമാണ് യോഗ്യത. ഇതിനെല്ലാം ഉപരി ആരേയും ആകർഷിക്കും. ഇതു തന്നെയാണ് സുരജിന്റെ ഉയർച്ചയുടെ രഹസ്യമെന്ന് കരുതുന്നവരുണ്ട്.\nഅതിനപ്പുറം സാക്ഷാൽ കെ. കരുണാകരൻ പോലും സൂരജിനെ ഹിന്ദുവായി തെറ്റിദ്ധരിച്ചിട്ടുണ്ട്. ഗുരുവായൂർ ക്ഷേത്രവുമായി ബന്ധമുള്ളതിനാൽ തൃശൂരിലെ കളക്ടർ ഹിന്ദുവായിരിക്കണമെന്ന് കരുണാകരൻ നിർബന്ധമുണ്ടായിരുന്നു. തൃശൂർ കളക്ടറായി 2001ൽ ആന്റണി സർക്കാർ സുരജിനെ നിയമിച്ചപ്പോൾ കരുണാകരനും എതിർത്തില്ല. കുറച്ചു കഴിഞ്ഞപ്പോൾ ലീഡർക്ക് കാര്യം മനസ്സിലായി. തൃശൂരിൽ സൂരജ് വേണ്ടെന്ന് കരുണാകരൻ നിർബന്ധം പിടിച്ചു. അങ്ങനെ തൃശൂരിൽ നിന്ന് കോഴിക്കോട് സൂരജ് എത്തി. തട്ടകം കോഴിക്കോട് ആയതോടെ സൂരജ് താരമായി.\nമാറാട് കലാപമാണ് ടി ഒ സൂരജെന്ന കോഴിക്കോട് കളക്ടറെ ശ്രദ്ധേയനാക്കിയത്. ഓടിനടന്ന് കലാപം അമർച്ച ചെയ്യാൻ സൂരജ് മുന്നിൽ നിന്നു. ഹിന്ദു ഐക്യവേദി നേതാക്കൾ പോലും സൂരജ് ഹിന്ദുവാണെന്ന് കരുതി ഏറെ വിശ്വസിച്ചു. കലാപത്തിന് തൊട്ട് മുമ്പാണ് കോഴിക്കോട് കളക്ടറായി സുരജ് എത്തിയത്. അതിന് പിന്നിലും ഗൂഢാലോചനയുണ്ടെന്ന് ഇന്ന് ഹിന്ദു ഐക്യവേദി നേതാക്കൾ ആരോപിക്കുന്നുണ്ട്. 1995ൽ ബോക്‌സ് ഓഫീസ് ഹിറ്റായ ഷാജി കൈലാസ് സിനിമയായ ദി കിംങ്ങിൽ കളക്ടറായി മമ്മൂട്ടി തിളങ്ങി. മമ്മൂട്ടിയുടെ ജോസഫ് അലക്‌സ് നീങ്ങിയതിന് സമാനമായി മാറാട് കലാപ സമയത്ത് സൂരജ് നീങ്ങി. ആദ്യ ഘട്ടത്തിൽ മാദ്ധ്യമങ്ങൾ സൂരജെന്ന കളക്ടറെ ജോസഫ് അലക്‌സിനോട് ഉപമിച്ചു. കൈയടിയും നേടി. ഈ ഘട്ടത്തിൽ ഹിന്ദു ഐക്യവേദിയുടെ സമര നേതാവായ കുമ്മനം രാജശേഖരന് പോലും സൂരജ് വിശ്വസ്തനായിരുന്നു. പതുക്കെ ചിത്രം മാറി. മറുവശത്തിനൊപ്പമാണ് സുരജ് എന്ന് ഹിന്ദു ഐക്യവേദി തന്നെ ആരോപണം ഉയർത്തി. വിവരങ്ങൾ മറുഭാഗത്തിന് കളക്ടർ ചോർത്തി നൽകുന്നത് കുമ്മനം തന്നെ മുഖ്യമന്ത്രി ആന്റണിയോട് പരാതിപ്പെട്ടു.\nഇ അഹമ്മദിനും മായിൻ ഹാജിക്കും ഒപ്പമാണ് സൂരജ് പ്രവർത്തിക്കുന്നതെന്നായിരുന്നു ഹിന്ദു ഐക്യവേദിയുടെ പരാതി. ഈ സമയത്താണ് സൂരജിന്റെ പേരിലെ കള്ളവും ഹിന്ദു സംഘടനാ നേതാക്കൾ പോലും തിരിച്ചറിയുന്നത്. സൂരജ് മുസ്ലീമാണെന്ന് മനസ്സിലാക്കിയതോടെ കരുതലോടെ ഹിന്ദു ഐക്യവേദി നീങ്ങി. പന്നീട് മുഖ്യമന്ത്രി ആന്റണി അടക്കമുള്ളവരുമായി നേരിട്ട് കുമ്മനം ചർച്ചകൾ നടത്തി. കളക്ടറുടെ അധികാരം ഉപയോഗിച്ച് പൊലീസിനെ പോലും സൂരജ് നിയന്ത്രിച്ചിരുന്നു. കിങ് സിനിമയിലെ ജോസഫ് അലക്‌സിനെ അനുസ്മരിച്ച് സൂരജ് നീങ്ങിയതിനാൽ ആർക്കും ആദ്യ ഘട്ടിൽ സംശയം തോന്നിയില്ല. അങ്ങനെ മറാട് കലാപത്തിലെ ഗൂഡാലോചന ആരും അറിയാതെ പോയെന്നാണ് ആക്ഷേപം.\nമാറാട് കലാപത്തിനിടെ സംസ്ഥാനത്ത് ഒഴുകിയെത്തിയ കോടികൾ എങ്ങോട്ട് പോയി എന്നതിന് ഇനിയും വ്യക്തമായ ഉത്തരമില്ല. പക്ഷേ അന്നുമതുൽ തന്നെ സൂരജ് എന്ന ഐ എ എസുകാരന്റെ സാമ്പത്തിക ഇടപാടുകൾ നിരീക്ഷിക്കപ്പെട്ടു. മാറി മാറി വന്ന സർക്കാരുകളിലെ സ്വാധീനം സൂരജിനെ പിന്നേയും ഉയരത്തിലെത്തിച്ചു. കോഴിക്കോടും കൊച്ചിയിലും തിരുവനന്തപുരത്തും കൊട്ടാര സദൃശ്യമായ വീടുകൾ വാങ്ങി കൂട്ടി. എല്ലാം അറിയാവുന്നവരും ഒന്നും കണ്ടില്ലെന്ന് നടിച്ചു. എന്നാൽ ആഭ്യന്തര മന്ത്രി രമേശ് ചെന്നിത്തല മനസ്സിൽ എന്തോ കണ്ട് വിജിലൻസിന് പച്ചക്കൊടി കാട്ടിയതോടെയാണ് ഇപ്പോൾ കളം മാറിയിരിക്കുന്നത്. റെയ്ഡിൽ കോടികളുടെ അഴിമതി സ്വത്തുക്കൾ കണ്ടെത്തി. ഇതിനപ്പുറം സുരജിനെതിരെ നീങ്ങാൻ രാഷ്രീയഭരണ നേതൃത്വങ്ങൾ തയ്യാറാകുമോ എന്നതാണ് ഇനി അറിയാനുള്ളത്.


കരിപ്പൂർ വിമാനാപകടം; പൈലറ്റ് അടക്കം മരണം 11 ആയി - Pathram Online\nകരിപ്പൂർ വിമാനാപകടത്തിൽ പൈലറ്റ് അടക്കം മരണം 11 എന്ന് വിവരം. കോഴിക്കോട് മെഡിക്കൽ കോളജിൽ 21 പേരെയാണ് അത്യാഹിത വിഭാഗത്തിൽ പ്രവേശിപ്പിച്ചിരിക്കുന്നത്. ഇവരിൽ5പേർ മരണപ്പെട്ടു എന്നാണ് വിവരം. നേരത്തെ4പേർ മരണപ്പെട്ടിരുന്നു. രണ്ട് പേർ കോഴിക്കോട് ബേബി മെമ്മോറിയൽ ആശുപത്രിയിലും മറ്റ് രണ്ട് പേർ മിംസിലുമാണ് മരിച്ചത്. മലപ്പുറത്ത് രണ്ട് പേർ മരണപ്പെട്ടു. കൊണ്ടോട്ടി റിലീസ് ആശുപത്രിയിൽ പ്രവേശിപ്പിച്ച രോഗികളിൽ രണ്ട് പേരാണ് മരിച്ചത്. ഇതോടെ ആകെ മരണം 11 ആയി.\nകോഴിക്കോട് മെഡിക്കൽ കോളജിൽ പ്രവേശിപ്പിക്കപ്പെട്ടവരിൽ4പേർ കുട്ടികളാണ്. ആശുപത്രിയിൽ ഉള്ളവരിൽ പലരുടെയും ആരോഗ്യനില ഗുരുതരമാണെന്നും ജില്ലാ ഭരണകൂടം പറയുന്നു. അതുകൊണ്ട് തന്നെ മരണസംഖ്യ കൂടാൻ സാധ്യതയുണ്ടെന്നും ജില്ലാ ഭരണകൂടം പറയുന്നു\nകൊറോണ: പത്തനംതിട്ട ജില്ലയിലെ രണ്ടു ആശുപത്രികള് പൂര്‍ണമായും ഐസോലേഷന് വാര്‍ഡുകളാക്കി മാറ്റുന്നു, കോടതികള്‍ക്ക് 13...


:::::പുട്ട് ഫാന്‍സ് അസോസിയേഷന്:::::: പുട്ടുപയറുപപ്പടം‌പഴേ...\nposted by aneel kumar at 9:20 PM\nസുനിലിനു ഡെഡിക്കേറ്റു ചെയ്ത് ഒരു പ്രാതല് പ്രബന്ധം എഴുതുന്നുണ്ട്. അതിനീപ്പടം എടുത്തോട്ടോ അനിലേട്ടാ?\nപടമെടുക്കാനൊക്കെ ചോദിക്കാനുണ്ടോ ദേവാ.\nസുനിലിന് ഇത്രേം തെകയുമോന്നേ ആശങ്കയുള്ളൂ ;)\nഇതാണെന്റെ ഐഡിയല് കോമ്പിനേഷന്... ഹായ്..\nഎന്തായിരിക്കും അതിന്റെ ഒരു സ്വാദ്....\n2:06 AM, May 14, 2006\nശ്ശോ! അനില് ജിയുടെ ഒരു ഭാഗ്യം!!!\nപപ്പടം ഒറിജിനല് കേരളീയന് ആണോ? ഇവിടേം ഈ ടൈപ്പ് ആണ്. പൊള്ളി കുടുന്ന് വരില്ല. സാരല്ല. അഡ്ജസ്റ്റ് ചെയ്യാം.\nപഴം ഇല്ലെങ്കിലും സാരല്ല.പക്ഷേ ഇളം ചൂട് ചായ..പഞ്ചസാര ഇത്തിരി കൂടുതല് ഇട്ടത്?\n2:13 AM, May 14, 2006\nഈ പപ്പടം അജ്മാന് രാജ്യത്തെ പണ്ടാരങ്ങള് ഉണ്ടാക്കിയ റോസ് അല്ലെങ്കില് മനോജ് അല്ലെങ്കില് ന്യൂ കേരളാ ആകും അരവിന്ദാ.\nഎനിക്ക് പുട്ടും കടലയുമാ ഇഷ്ടം ലെഗുമോ ഓ മൂകനലേ നീ.. മുതിരയും ഇഷ്ടമാ..\n2:54 AM, May 14, 2006\nഎനിക്ക് തോന്നി..ഈ പപ്പടം എന്.ആര്.ഐ ആണെന്ന്.\n(ഓ.ടോ : എന്നാലും ദേവ് ജീ..അതുല്യേച്ചീടെ പനിര് ബട്ടര് മസാലക്ക് കമന്റിട്ട് ഇനി ഞാന് പനീര് ബട്ടര് എന്നു കേട്ടാല് നെടുകേ വാളുവക്കുന്ന അവസ്ഥയില് ആക്ക്യല്ലോ...:-)\nഅപ്പിപ്പാപ്പം കഥ വായിച്ചിട്ട് സോസേജും തിന്നാത്യായി.\nദൈവത്തേയോര്‍ത്ത് എന്റെ ദേവ് ജീ പുട്ടില് കൈ വയ്ക്കല്ലേ...പുട്ടില് ഫാറ്റില്ലാ!!\nദോഷം പറേല്ലട്ടോ..മാസം രണ്ടു കൊണ്ട് കിലോ3കുറഞ്ഞു. 184 cm/86kg . താങ്ക്യൂ ദേവ് ജീ :-))\nഎന്തരോ.... ആവും കുറച്ച് കൂടി ചേര്‍ന്ന കോമ്പിനേഷന് ..\nതാമസമെന്തേ നീ വരുവാന് എന്നൊക്കെ ആ സമയത്ത് പാടുന്ന പോലെ...\nഎന്നാലും നാഗസ്വരത്തിലു നഗുമോ കേക്കാന് ഇപ്പോ ദേ ഒരു പൂതി..\nഅനിലേ ഈ ഗോതമ്പമ്മാവനേ എന്തിനീ നടുക്ക് കിടത്തി? കരിവേപ്പിലയൊക്കെ ഇങ്ങനെ ഈ പരുവത്തില് അലങ്കരിച്ചോക്കെ വച്ചാണോ കഴിക്കണതു?? വക്കാരി കണ്ടെങ്കില് പറഞ്ഞേനെ, സമയം കളയാനായിട്ട് ഈ കരുവേപ്പിലയൊക്ക്ക്കെ എടുത്ത് മാറ്റി.....\nദേവാ ഇതിലേ അരി, തേങ്ങാ, ഗോതമ്പ്, കടല,എണ്ണ, മുളക് മല്ലി, ഗ്യാസ്, ആവി.... ബ്രേക്ക് ഡൌണ് ഒന്ന് ഒപ്പിച്ചാ... കഴിച്ചിട്ട് കമ്പ്ലീറ്റ് ബ്രേക്ക് ഡൌണ് ആവുന്നതിനു മുമ്പ് ഒന്ന് അറിയിയ്കണേ....\nകരിങ്കാലി തൊലിയ്ക്കൊക്കെ ഇപ്പോ എന്താ വില.. ശിവ ശിവ...\n3:07 AM, May 14, 2006\nപുട്ടില് കൈ വയ്ക്കല്ലേന്നോ? പുട്ടുകണ്ടാല് ഞാന് എപ്പോ കൈയ്യിട്ടു വാരിയെന്നു ചോദിച്ചാല് മതി. എനിക്കു പുട്ടില്ലാത്ത ജീവിതം ആപ്പില്ലാത്ത കുന്താലി പോലെയല്ലേ..\nപുട്ട് വേര്‍സര് പൊറോട്ടാ എന്നൊരു പോസ്റ്റില് എവിടെയോ പുട്ടിന്റെ കോണവതിയാരങ്ങള് ഞാന് എഴുതിയിരുന്നതാ.. ഇവിടാണോ, കുട്ട്യേഡത്തീഡെ ഒറിഗിനല് പുട്ടുപോസ്റ്റിലാണോ..പൊന്നോമനപ്പുട്ട് ആരോഗ്യശ്രീമാന് അല്ലേ..\n(അതില് ആരും കയറീ ചീസു കറീം പോര്‍ക്ക് ഫ്രൈയും ഒന്നും ഇടാതിരുന്നാല് മതി.) നോണ് വെജ് പുട്ടിനല്ലേ പുട്ടും മീന് കറിയും..\nപുട്ടൊന്നു കണ്ടാല് പിടയ്ക്കുമെന്നാമാശയം എന്ന സ്ഥിതിയില് ആണല്ലോ അനിലേട്ടാ. പപ്പടവും ഈ പഴവും പുട്ടിന്റെ കൂടെ അത്ര പ്രിയം ഇല്ല. നേന്ത്രപ്പഴം+കടല ആണിഷ്ടം. ഫുജൈറയില് വരുമ്പോള് അതൊന്നും ഇല്ലെങ്കില്... ങാ...\nവെറും പുട്ടായാലും മതി എന്നു പറയാന് തുടങ്ങുകയായിരുന്നു.\n3:45 AM, May 14, 2006\nപഴം : സ്റ്റോക്കുണ്ടായിരുന്നത് ഒരു കോണ്ട്രാസ്റ്റിനെടുത്തു വച്ചതാ. പയറു-പപ്പടത്തിന്റെ കൂടെ പുട്ടിനത് അടിക്കാറില്ല.\nപപ്പടം : മദ്രാസ് പപ്പടം. നെന്മണി അരി5കി.യുടെ കൂടെ ലുലു ഒട്ടിച്ചുതന്നത്. പൊള്ളിവരില്ല.\nകറിവേപ്പില (‘റ’ തന്നെയാണോ ശരി?) : ഇത് പച്ചയ്ക്കു തിന്നാല് തല നരയ്ക്കില്ല (ചാര്‍മിനാര് വലിച്ചാലും അങ്ങനെയാ) എന്ന് ഒരു പാസ്റ്റര് പറഞ്ഞുതന്നിട്ടുണ്ട്. അതുകൊണ്ട് പയറിസ്റ്റൂവിലും നട്ടൂ.\nഗോദവര്‍മ്മ : അരിയെക്കാളും ഇഷ്ടം അതാണ്.\n7:13 AM, May 14, 2006\ncool blog...I have added this link to mine...happy 'putting'!!\n2:13 AM, May 26, 2006\nപഞ്ചസാരയും കൂടിയുണ്ടായാലേ ഞങ്ങളുടെ കോമ്പിനേഷന് ആവൂ..പുട്ട്,പയര്, പഞ്ചസാര,പപ്പടം, പഴം...(P-5)വായിലൂറുന്ന വെള്ളത്തില് ടി.കെ.എം എന് ജിനീയറിഗ് കോളേജ് കാലത്തേക്ക് കപ്പലോടിക്കാം..എന്തിനാന്നോ ഇമ്മാതിരി പടമൊക്കെ യിടുന്നത്..മനുഷ്യനെ കൊതിപ്പിക്കാന്..!!\nഞങ്ങളുടെ നാട്ടില് ചുരുട്ട് എന്നൊരു മധുര പലഹാരമുണ്ട്. ചുരുട്ടും പുട്ടും കൂടി ഒന്ന് നോക്കൂ. അത് വേറെ എല്ലാ കോമ്പിനേഷനെയും കടത്തി വെട്ടും. ...ഊം..ഊം ..വായിലൂടെ ഒരു കടലാസ് കപ്പല് ഓടിക്കാം.\n7:13 PM, August 28, 2006\nപുട്ട് അല്ലാതൊരു ഫുഡ് ഉണ്ടോ?\nഅതിലും വലിയൊരു തീറ്റയുണ്ടോ?\nമലയാളത്തില് പോസ്റ്റാന് പഠിച്ചതിന്റെ അഹങ്കാരം കൊണ്ടു വീണ്ടും കയറി വന്നതാണേ..പുതിയ ചിലത് പോസ്റ്റാനും മറ്റു ചിലത് വായിക്കാനും...\nപുട്ടിന്റെ കൂടെ ചേരാത്തത് എന്തെങ്കിലും ഉണ്ടോ എന്ന് റിസര്‍ച്ച് ചെയ്തുകൊണ്ടിരിക്കുകയാണ്..ഒരെണ്ണം കണ്ടുപിടിച്ചുകൊടുത്താലേ മാഷ് മാര്‍ക്ക് തരൂ..എന്ടെ ഡോക്റ്ററ്റേറ്റ് ശരിയാവൂ..നടക്കും എന്നു തോന്നുന്നില്ല..പുട്ടടിച്ചുകൊണ്ട് നടക്കാനായിരിക്കും വിധി...\nപുട്ട് പുട്ടേതിയെന്നു ജപിക്കയും\nപുട്ടിനെത്തന്നെ മനസ്സാ സ്മരിക്കുകയും ചെയ്യുന്ന എല്ലാ പുട്ട് പ്രാന്തന്മാര്‍ക്കും...\nനമുക്ക് ഒരു അഖില ലോക പുട്ട് ദിനം വേണ്ടേ?\nഏപ്രില് ഒന്ന് ആയാലോ?\nആലോചിച്ച് മറുപടി എഴുതുക....\nഈമെയില് വിലാസം തന്നാല് ഒരു ക്ഷണക്കത്ത് അയച്ചുതരാമായിരുന്നു, ഈ പുട്ട് ബൂലോഗത്ത് അംഗമാകാന്.\nkmoorthyrbi at rediffmail dot com\nപുട്ടിനും ബ്ലോഗിനും പുറകെ നടന്ന് സമയം പോയതറിഞില്ല...\nവട്ടായോ എന്ന് സംശയം...\nകുറച്ച് നേരം ഉറങട്ടെ...


അധ്യാപകരോട്, ക്ലാസ് സമയത്ത് മൊബൈല് ഫോണ് കൊണ്ടുള്ള കളിവേണ്ട • Suprabhaatham\nഅധ്യാപകരോട്, ക്ലാസ് സമയത്ത് മൊബൈല് ഫോണ് കൊണ്ടുള്ള കളിവേണ്ട\nSeptember 4, 2016 | 12:28 am IST\nചെറുവത്തൂര്: കുട്ടികളെ പഠിപ്പിക്കേണ്ട സമയത്ത് മൊബൈല് ഫോണില് കളിക്കുന്ന അധ്യാപകരുണ്ടെങ്കില് ശ്രദ്ധിക്കുക. ക്ലാസ് സമയത്ത് മൊബൈല് ഫോണ് ഉപയോഗിച്ചാല് നടപടി വരും. അധ്യാപകര്‍ക്ക് വരുന്ന ഫോണില് തട്ടി കുട്ടികളുടെ പഠന സമയം നഷ്ടമാകുന്നുവെന്ന പരാതി ഉയരുകയും വിഷയത്തില് ബാലാവകാശ കമ്മിഷന് ഇടപെടുകയും ചെയ്തിരുന്നു.\nതുടര്‍ന്ന് പൊതുവിദ്യാഭ്യാസ വകുപ്പ് അഡീഷനല് ഡയരക്ടര് (അക്കാദമിക്) ആണ് മൊബൈല് ഫോണ് ഉപയോഗത്തിനു നിയന്ത്രണം ഏര്‍പ്പെടുത്തി സര്‍ക്കുലര് പുറത്തിറക്കിയിരിക്കുന്നത്. ഫേസ്ബുക്ക്, വാട്‌സ് ആപ് പോലുള്ള സമൂഹ മാധ്യമങ്ങളും അനുവദനീയമല്ല എന്നും പ്രത്യേകം പരാമര്‍ശിച്ചിട്ടുണ്ട്. അധ്യാപകര് ക്ലാസ് സമയത്ത് ഫോണ് ഉപയോഗിക്കുന്നില്ല എന്ന് പ്രധാന അധ്യാപകരും, വിദ്യാഭ്യാസ ഓഫീസര്‍മാരും ഉറപ്പു വരുത്തണം.\nസ്‌കൂളുകളില് വിദ്യാര്‍ഥികള് മൊബൈല് ഫോണ് ഉപയോഗിക്കുന്നതിനു നേരത്തെ വിലക്കുണ്ട്. എന്നാല് പലയിടങ്ങളിലും കുട്ടികള് ഇപ്പോഴും ഫോണുമായി വിദ്യാലയങ്ങളില് എത്തുന്നുണ്ട്. ഈ സാഹചര്യത്തില് കുട്ടികള് മൊബൈല് ഫോണ് കൊണ്ടുവരുന്നില്ല എന്ന് ഉറപ്പുവരുത്താന് സ്‌കൂള് അധികൃതര് നടപടി സ്വീകരിക്കണമെന്നും നിര്‍ദേശമുണ്ട്.


നാലുവരിപ്പാത യാഥാര്‍ത്ഥ്യമായില്ല; ഉദുമ വികസന സമിതി രണ്ടാംഘട്ട പ്രക്ഷോഭത്തിലേക്ക് - Muhimmath\nഎയര് ഇന്ത്യ വിമാനം പാക്കിസ്ഥാനിലേക്കു തട്ടിക്കൊണ്ടുപോകുമെന്നു ഭീഷണി\nനാലുവരിപ്പാത യാഥാര്‍ത്ഥ്യമായില്ല; ഉദുമ വികസന സമിതി രണ്ടാംഘട്ട പ്രക്ഷോഭത്തിലേക്ക്\nBy Muhimmath News At : 17:220Comments Print Email\nഉദുമ: കെ.എസ്.ടി.പി റോഡില് ഉദുമ ടൗണില് നാലുവരിപ്പാതയാക്കി ഡിവൈഡര് സ്ഥാപിക്കുമെന്ന കെ.എസ്.ടി.പി അധികൃതരുടെ വാഗ്ദാനം നടപ്പിലാക്കാത്തതില് പ്രതിഷേധിച്ച് ഉദുമക്കാര് കൂട്ടായ്മയുടെയും കേരള വ്യാപാരി വ്യവസായി എകോപന സമിതി ഉദുമ യൂണിറ്റിന്റെയും നേതൃത്വത്തില് രൂപീകരിച്ച ഉദുമ വികസന സമിതി രണ്ടാംഘട്ട പ്രക്ഷോഭത്തിനൊരുങ്ങുന്നു. സമരം ആസൂത്രണം ചെയ്യാന് വികസന സമിതി യോഗം വ്യാഴാഴ്ച വൈകിട്ട് ആറുമണിക്ക് ഉദുമ വ്യാപാര ഭവനില് ചേരുമെന്ന് വികസന സമിതി ചെയര്‍മാന് എ.വി ഹരിഹരസുധന്, കണ്‍വീനര് ഫറൂഖ് കാസ്മി എന്നിവര് അറിയിച്ചു.\nറോഡിന് തടസമായി നില്‍ക്കുന്ന പാരപെറ്റ് പൊളിച്ചുമാറ്റി റോഡ് നാലുവരി പാതയാക്കി ഡിവൈഡര് സ്ഥാപിക്കുമെന്നാണ് കെ.എസ്.ടി.പി അധികൃതര് നാട്ടുകാര്‍ക്ക് നല്‍കിയ വാഗ്ദാനം. ഇപ്പോള് രണ്ടുവരി പാതയാണ് ഉദുമ ടൗണിലുള്ളത്. വാഹനത്തിന്റെ എണ്ണം കൂടിയതോടെ ടൗണില് വാഹനാപകടവും വര്‍ധിച്ചിട്ടുണ്ട്. രണ്ടുവര്‍ഷത്തിനുള്ളില് നാലുപേര് ടൗണ് പരിധിയില് വാഹനാപകടത്തില് മരണപ്പെടുകയുണ്ടായി. ഇപ്പോള് നിലവിലുള്ള രണ്ടുവരി പാതയില് നിര്‍മിക്കുന്ന ഡിവൈഡര് അശാസ്ത്രീയമാണ്. വളരെ വീതി കുറഞ്ഞ ഡിവൈഡറാണ് ഇവിടെ നിര്‍മിക്കുന്നത്. നിര്‍മാണം തുടങ്ങിയ ദിവസം തന്നെ കാപ്പില് താജ്‌ഹോട്ടല് ജീവനക്കാരന് മേല്‍പറമ്പ് സ്വദേശി കെ.ആര് നവീന്‍കുട്ടന് വാഹനാപകടത്തില് മരണപ്പെട്ടിരുന്നു. ടൗണില് വാഹനാപകടം തടയാന് സിഗ്‌നല് ബോര്‍ഡ് സ്ഥാപിച്ചില്ല. വിദ്യാര്‍ത്ഥികളും യാത്രക്കാരും റോഡ് മറിച്ചുകടക്കുന്നത് വളരെ സാഹസപ്പെട്ടാണ്. യാത്രക്കാര്‍ക്ക് റോഡ് മുറിച്ചുകടക്കാന് സീബ്ര ലൈന് പോലും വരച്ചിട്ടില്ല. റെയില്‍വേ ഗേറ്റ് അടച്ചാല് വാഹനങ്ങള് തലങ്ങും വിലങ്ങും നിര്‍ത്തിയിടുന്നു. ഇതിനടുത്ത് തന്നെയാണ് മത്സ്യമാര്‍ക്കറ്റും സ്ഥിതി ചെയ്യുന്നത്. തീവണ്ടി പോയി ഗേറ്റ് തുറന്നാല് വാഹനങ്ങള് ഒരു നിയന്ത്രണവുമില്ലാതെയാണ് കെ.എസ്.ടി.പി റോഡിലേക്ക് കടക്കുന്നത്. പല ദിവസങ്ങളിലും ഇവിടെ അപകടം നടന്നിട്ടുണ്ട്.\nറെയില്‍വേ ഗേറ്റ് കടക്കുന്ന വാഹനങ്ങളെ നിയന്ത്രിക്കാന് ഇവിടെ സര്‍ക്കിള് സ്ഥാപിക്കണമെന്ന ആവശ്യവും കെ.എസ്.ടി.പി അധികൃതര് ചെവികൊണ്ടില്ല. പടിഞ്ഞാര് റോഡ് ജംഗ്ഷന് മുതല് പുതിയ നിരം റോഡ് ജംഗ്ഷന് വരെ വീതിയുള്ള ഡിവൈഡര് നിര്‍മിച്ചാല് അപകടം ഒരു പരിധി വരെ കുറയ്ക്കാന് കഴിയും. ടൗണ് റോഡ് നാലുവരിപാതയാക്കി മാറ്റി അപകടം തടയാനാവശ്യമായ നടപടി സ്വീകരിച്ചില്ലെങ്കില് നിരന്തരമായ പ്രക്ഷോഭം നടത്താനാണ് ഉദുമ വികസന സമിതിയുടെ തീരുമാനം.


13 March, 2020 01:45:22 AM\nകോട്ടയം: വിദേശത്തുനിന്നു വന്ന കൊറോണ രോഗികള് വീടുകളില് ഒളിച്ചിരിക്കുന്നു എന്ന അഭ്യൂഹം ജില്ലയില് വ്യാപകമായുണ്ട്. കളക്ടറേറ്റിലെ കൊറോണ കണ്‍ട്രോള് റൂമിലും വിവിധ വകുപ്പുകളിലും ആശുപത്രികളിലും നിരവധി പേര് ഇത്തരം രോഗികളെക്കുറിച്ച് ഫോണില് വിളിച്ചറിയിക്കുന്നുണ്ട്. വൈറസ് ബാധ പ്രതിരോധിക്കുന്നതിനായി ആരോഗ്യ വകുപ്പ് സ്വീകരിച്ചിട്ടുള്ള നടപടികളെക്കുറിച്ച് അറിവില്ലാത്തതാണ് ഭൂരിഭാഗം പരാതികള്‍ക്കും കാരണം.\nവിദേശത്തുനിന്ന്, പ്രത്യേകിച്ച് കൊറോണ സ്ഥിരീകരിച്ച രാജ്യങ്ങളില്‍നിന്ന് എത്തിയവര് എത്രയും വേഗം ആരോഗ്യ വകുപ്പില് വിവരമറിയിച്ച് പൊതു സമ്പര്‍ക്കം ഒഴിവാക്കി വീടുകളില് തനിയെ താമസിക്കണമെന്നാണ് നിര്‍ദേശം. ഇങ്ങനെ കഴിയുന്നവര് ജില്ലയുടെ വിവിധ ഭാഗങ്ങളിലുണ്ട്. വൈറസ് ബാധയുടെ ലക്ഷണങ്ങള് ഇല്ലെങ്കിലും ഇവര്‍ക്ക് 28 ദിവസം ഹോം ക്വാറന്റയിന് വേണ്ടതുണ്ട്. ഇക്കാലയളവില് എല്ലാ ദിവസവും ആരോഗ്യ വകുപ്പ് ഇവരുടെ ആരോഗ്യനില അന്വേഷിക്കും. രോഗലക്ഷണങ്ങള് പ്രകടമായാല് ആശുപത്രിയിലെ ഐസൊലേഷന് വിഭാഗത്തിലേക്ക് മാറ്റുകയും സാമ്പിള് ശേഖരിച്ച് പരിശോധനയ്ക്ക് അയയ്ക്കുകയും ചെയ്യും.\nരോഗലക്ഷണങ്ങള് ഇല്ലെങ്കിലും ഉറ്റവരുടെയും അയല്‍വാസികളുടെയും നാട്ടുകാരുടെയും സുരക്ഷയെക്കരുതി ഒറ്റപ്പെട്ടു താമസിക്കുന്നവരും കുടുംബാംഗങ്ങളും വ്യാജ പ്രചാരണങ്ങള്‍മൂലം ഏറെ ബുദ്ധിമുട്ടു നേരിടുന്നതായി പരാതിയുണ്ട്. വിദേശത്തുനിന്ന് വന്ന് ആരോഗ്യ വകുപ്പില് റിപ്പോര്‍ട്ട് ചെയ്ത് ഹോം ക്വാറന്റയിനില് കഴിയുന്നവര്‍ക്കെതിരായ വ്യാജ പ്രചാരണങ്ങള് ഒഴിവാക്കണമെന്ന് ജില്ലാ കളക്ടര് പി.കെ. സുധീര് ബാബു പറഞ്ഞു.\nഹോം ക്വാറന്റയിനില് കഴിയുന്നവര്‍ക്ക് മാനസികവും സാമൂഹികവുമായ പിന്തുണയും സഹായങ്ങളും ലഭ്യമാക്കാന് എല്ലാവരും ശ്രദ്ധിക്കണമെന്ന് കളക്ടര് നിര്‍ദേശിച്ചു. റിപ്പോര്‍ട്ട് ചെയ്യാത്തവരുണ്ടെങ്കില് അക്കാര്യം പ്രദേശത്തെ ജനപ്രതിനിധികളെയോ സര്‍ക്കാര് ആശുപത്രിയിലോ അറിയിക്കുക. രോഗം റിപ്പോര്‍ട്ട് ചെയ്ത രാജ്യങ്ങളില്‍നിന്ന് സമീപ ദിവസങ്ങളില് എത്തിയവര് പൊതു പരിപാടികളില് പങ്കെടുക്കുന്നത് ശ്രദ്ധയില് പെട്ടാലും അധികൃതരെ അറിയിച്ചാല് തുടര് നടപടികള് സ്വീകരിക്കുന്നതാണ്.


ഡിഎഫ്‌ഐയുടെ സഹായത്തോടെ നിര്‍മിച്ച മൂന്നു ചിത്രങ്ങള് ലൊക്കാര്‍ണോയില് - Middle East Chandrika Qatar\nby Web Desk August 1, 2019, 5:55 am0Votes\nകിയോഷി കുറോസവയുടെ ടു ദി എന്‍ഡ്‌സ് ഓഫ് ദി എര്‍ത്ത് സിനിമയില് നിന്നുള്ള ദൃശ്യം\nദോഹ: ദോഹ ഫിലിം ഇന്‍സ്റ്റിറ്റ്യൂട്ടിന്റെ(ഡിഎഫ്‌ഐ) ധനസഹായത്തോടെ നിര്‍മിച്ച മൂന്നു ചിത്രങ്ങള് 72-ാമത് ലൊക്കാര്‍ണോ ഫിലിം ഫെസ്റ്റിവലില് പ്രദര്‍ശിപ്പിക്കും. സ്വിറ്റ്‌സര്‍ലന്റിലെ ലൊക്കാര്‍ണോയില് ആഗസ്ത് ഏഴു മുതല് പതിനേഴുവരെയാണ് വിഖ്യാതമായ രാജ്യാന്തര ഫിലിം ഫെസ്റ്റിവല് നടക്കുന്നത്.\nഡിഎഫ്‌ഐയുടെ ഗ്രാന്റ്‌സ് പദ്ധതി പ്രകാരം നിര്‍മിച്ച സിനിമകള് ലൊക്കാര്‍ണോയില് വിവിധ വിഭാഗങ്ങളിലായി പ്രദര്‍ശിപ്പിക്കും. ഫെസ്റ്റിവലിന്റെ സമാപന ചടങ്ങിനോടനുബന്ധിച്ചുള്ള ഗലാ നിശയില് കിയോഷി കുറോസവയുടെ ടു ദി എന്‍ഡ്‌സ് ഓഫ് ദി എര്‍ത്ത് പ്രദര്‍ശിപ്പിക്കും. ഈ ചിത്രത്തിന്റെ സഹനിര്‍മാതാവാണ് ഡിഎഫ്‌ഐ. വിഖ്യാത ജാപ്പനീസ് സംവിധായകനും തിരക്കഥാകൃത്തും രചയിതാവുമാണ് കിയോഷി.\nഇദ്ദേഹത്തിന്റെ സയന്‍സ് ഫിക്ഷന് ഡ്രാമയായ റിയലിന് 2013ല് ലൊക്കാര്‍ണോയില് ഗോള്‍ഡന് ലിയോപാര്‍ഡ് അവാര്‍ഡില് നാമനിര്‍ദേശം ലഭിച്ചിരുന്നു. ഡിഎഫ്‌ഐ ഗ്രാന്റോടെ നിര്‍മിച്ച റബാഹ് അമ്യൂര് സെയ്മിഷെയുടെ സൗത്ത് ടെര്‍മിനല്, ഹസന് ഫെര്‍ഹാനിയുടെ 143 സഹാറ സ്ട്രീറ്റ് എന്നീ സിനിമകളും ഇത്തവണ ലൊക്കാര്‍ണോ ഫെസ്റ്റിവലില് ശക്തമായ അറബ് സാന്നിധ്യമാകും.\nലൊക്കാര്‍ണോയില് സിനിമകളെ പ്രതിനിധീകരിക്കാന് ഖത്തറിനും ദോഹ ഫിലിം ഇന്‍സ്റ്റിറ്റ്യൂട്ടിനും കഴിയുന്നു എന്നത് അനിതരസാധാരണമായ ബഹുമതിയും അംഗീകാരവുമാണെന്നും അത്യധികമായ സന്തോഷമുണ്ടെന്നും ഡിഎഫ്‌ഐ ചീഫ് എക്‌സിക്യുട്ടീവ് ഓഫീസര് ഫാത്തിമ അല് റുമൈഹി പറഞ്ഞു. ചലച്ചിത്രനിര്‍മാണത്തില് ഉന്നതനിലവാരം പുലര്‍ത്തുന്നവരുമായി സഹകരിച്ച് പ്രവര്‍ത്തിക്കാന് കഴിയുന്നതില് അഭിമാനമുണ്ടെന്നും അവര് പറഞ്ഞു.\nഡിഎഫ്‌ഐയെ സംബന്ധിച്ചിടത്തോളം മറ്റൊരു ശക്തമായ നേട്ടമാണ്. മേഖലയില്‍നിന്നും ലോകത്തില് നിന്നുമുള്ള ഉയര്‍ന്ന നിലവാരമുള്ള സിനിമകളെ പിന്തുണക്കുന്നതിനുള്ള ഡിഎഫ്‌ഐയുടെ നിര്‍ബന്ധത്തിന് അടിവരയിടുന്നതാണ് ഈ നേട്ടം.\nപ്രഗത്ഭരായ ചലച്ചിത്രപ്രവര്‍ത്തകരുടെ സിനിമാറ്റിക് അഭിലാഷങ്ങള് പ്രതിഫലിപ്പിക്കുന്ന പദ്ധതികളെ പിന്തുണക്കുന്നതിനും അവരുടെ ആകര്‍ഷകമായ കഥകളിലൂടെയും പാരമ്പര്യേതര വിവരണശൈലിയിലൂടെ ലോകസിനിമക്ക് സംഭാവന നല്‍കുന്നതിലും തങ്ങള് പ്രതിജ്ഞാബദ്ധരാണെന്നും അവര് ഊന്നിപ്പറഞ്ഞു.\nകിയോഷി കുറോസവയുടെ സിനിമയുടെ ലോക പ്രീമിയര് ലൊക്കാര്‍ണോ ഫെസ്റ്റിവലില് നടക്കുമെന്നതില് അഭിമാനമുണ്ട്. മനുഷ്യന്റെ പ്രതീക്ഷകള്, അഭിലാഷങ്ങള്, വെല്ലുവിളികള് എന്നിവ പ്രതിഫലിപ്പിക്കുന്ന, ജീവിതത്തെക്കുറിച്ചുള്ള കൗതുകകരമായ കാഴ്ചപ്പാടുകള് അവതരിപ്പിക്കുന്ന സിനിമയാണ് ടു ദി എന്‍ഡ്‌സ് ഓഫ് ദി എര്‍ത്തെന്നും അല്‍റുമൈഹി പറഞ്ഞു. ജപ്പാന് ഖത്തര് ഉസ്ബക്കിസ്താന് സംയുക്ത സംരംഭമാണിത്.\nടിവി അവതാരക യോക്കോയുടെ പ്രബുദ്ധമായ യാത്രയാണ് സിനിമയുടെ പ്രമേയം. ഉസ്ബക്കിസ്താനിലെ പുരാതന സില്‍ക്ക് റോഡിലൂടെയുള്ള യാത്ര. ജാപ്പനീസ്, ഉസ്ബക്ക് താരങ്ങളാണ് അഭിനയിച്ചിരിക്കുന്നത്. ആഭ്യന്തര യുദ്ധത്തിന്റെ കുഴപ്പത്തില്‍പ്പെട്ട ഡോക്ടറുടെ കഥയാണ് സൗത്ത് ടെര്‍മിനല്. ഫ്രാന്‍സ് ഖത്തര് സംയുക്തസംരംഭമാണിത്.\nഅല്‍ജീരിയയില് ജനിച്ച് ഫ്രാന്‍സില് താമസിക്കുന്ന റബാഹ് അമ്യൂര് സെയ്മിഷെയുടെ ആറാമത് സിനിമയാണിത്. 2011ല് ഇദ്ദേഹത്തിന്റെ സമ്‌ഗ്ലേഴ്‌സ് സോങ്‌സിന് ലൊക്കാര്‍ണോയില് ഗോള്‍ഡന് ലിയോപാര്‍ഡ് അവാര്‍ഡിന് നാമനിര്‍ദേശം ലഭിച്ചിരുന്നു.\nഅള്‍ജീരിയന് മരുഭൂമിക്കു മധ്യത്തില് ചെറിയ റസ്റ്റോറന്റ് നടത്തുന്ന മാലിക എന്ന സ്ത്രീയുടെ ശാന്തമായ കഥപറയുന്ന സിനിമയാണ് 143 സഹാറ സ്ട്രീറ്റ്. അള്‍ജീരിയ ഫ്രാന്‍സ് ഖത്തര് സംയുക്തസംരംഭമാണിത്.\nPrevious article ആഗസ്തില് പെട്രോള്, ഡീസല് വിലയില് വര്‍ധനവ്\nNext article ഖത്തര് ഫ്രണ്ട്‌സ് ഓഫ് കോഴിക്കോട് രൂപീകരിച്ചു


ട്വിറ്റർ സിഇഒ പരാഗ് അഗ്രവാളിനെതിരെ വിദ്വേഷപ്രചാരണം; വിമർശനം ഇസ്ലാമോഫോബിയ ട്വീറ്റ് കുത്തിപ്പൊക്കി; വംശീയവാദിയെന്ന് മുദ്രകുത്താനും നീക്കം\nNov 30, 2021, 07:15 pm IST\nകാലിഫോർണിയ: ട്വിറ്റർ സിഇഒ ആയി നിയമിതനായ ഇന്ത്യൻ വംശജൻ പരാഗ് അഗ്രവാളിനെതിരെ ട്വിറ്ററിൽ വ്യാപക വിദ്വേഷ പ്രചാരണം. അഗ്രവാൾ ട്വിറ്ററിൽ ജോയിൻ ചെയ്യുന്നതിന് മുൻപ് സ്വന്തം അക്കൗണ്ടിലിട്ട ഒരു ട്വീറ്റ് കുത്തിപ്പൊക്കിയാണ് ക്യാമ്പെയ്ൻ നടക്കുന്നത്. പരാഗ് വംശീയവാദിയെന്ന് മുദ്രകുത്താനാണ് നീക്കം.\n2010 ഒക്ടോബർ 26 ന് അഗ്രവാൾ പോസ്റ്റ് ചെയ്ത ഒരു ട്വീറ്റുമായി ബന്ധപ്പെടുത്തിയാണ് ആരോപണം ഉയർന്നത്. മുസ്ലീങ്ങളെയും തീവ്രവാദികളെയും തമ്മിൽ അവർക്ക് വേർതിരിച്ചുകാണാൻ കഴിയുന്നില്ലെങ്കിൽ താൻ എങ്ങനെ വെളളക്കാരെയും വംശീയ വിദ്വേഷികളെയും വേർതിരിച്ചുകാണും എന്നതായിരുന്നു പോസ്റ്റ്. എന്നാൽ കൊമേഡിയൻ ആസിഫ് മാണ്ഡ്‌വി നടത്തിയ ഒരു അഭിപ്രായമാണ് താൻ പങ്കുവെച്ചതെന്ന് ഒരു കമന്റിന് മറുപടിയായി പരാഗ് കുറിച്ചു.\nഇന്നലെയാണ് ട്വിറ്റർ സഹസ്ഥാപകനായ ജാക്ക് ഡോർസി രാജിവെച്ചതിനെ തുടർന്ന് 37 കാരനായ പരാഗ് അഗ്രവാളിനെ പുതിയ സിഇഒ ആയി നിയമിച്ചത്. ട്വിറ്ററിന്റെ ചീഫ് ടെക്‌നിക്കൽ ഓഫീസർ ആയിരുന്നു അദ്ദേഹം. ബോംബെ ഐഐടിയിലെ പൂർവ്വവിദ്യാർത്ഥി കൂടിയാണ് പരാഗ് അഗ്രവാൾ. 2011 ലാണ് ആഡ്‌സ് എൻജിനീയറായി അദ്ദേഹം ട്വിറ്ററിൽ എത്തുന്നത്.\nയുഎസ് രാഷ്‌ട്രീയവൃത്തങ്ങളും വിവാദം ഏറ്റുപിടിച്ചിട്ടുണ്ട്. പുതിയ സിഇഒ എല്ലാവരെയും ഒരുപോലെ കാണുമെന്ന് എങ്ങനെ വിശ്വസിക്കാനാകുമെന്നായിരുന്നു കോളറാഡോയിലെ റിപ്പബ്ലിക്കൻ പ്രതിനിധി കെൻ ബക്കിന്റെ അഭിപ്രായം.\nതീവ്ര വലതുപക്ഷ വെബ്‌സൈറ്റായ ബ്രെറ്റ്ബാർട്ട് ആണ് പഴയ ട്വീറ്റുമായി വിവാദത്തിന് തുടക്കമിട്ടത്. അഗ്രവാൾ വംശീയതയെ പിന്തുണയ്‌ക്കുന്നുവെന്ന നിരീക്ഷണവും വെബ്‌സൈറ്റ് നടത്തിയിരുന്നു. അഗ്രവാളിന്റെ പഴയ ഒരു അഭിമുഖത്തിൽ അഭിപ്രായ സ്വാതന്ത്ര്യം ട്വിറ്ററിന്റെ അജൻഡയല്ലെന്ന പരാമർശവും ഇവർ ചൂണ്ടിക്കാട്ടി. അതേസമയം അഗ്രവാളിനെ പിന്തുണച്ചുളള ട്വീറ്റുകളും അഭിപ്രായപ്രകടനങ്ങളും സജീവമായി പുറത്തുവരുന്നുണ്ട്.\nകെ റെയിൽ ഹരിത പദ്ധതി; ഇത് പരിസ്ഥിതിയെ സംരക്ഷിക്കും; നാടിന്റെ മുഖച്ഛായ തന്നെ മാറ്റിമറിക്കുമെന്ന് പിണറായി വിജയൻ


വിഷ്ണു ഉണ്ണികൃഷ്‌ണൻ ചിത്രം 'രണ്ട്' ഒരുങ്ങുന്നു; ഗാനങ്ങൾ ഒരുക്കാൻ ബിജിപാൽ -\nHome Entertainment വിഷ്ണു ഉണ്ണികൃഷ്‌ണൻ ചിത്രം ‘രണ്ട്’ ഒരുങ്ങുന്നു; ഗാനങ്ങൾ ഒരുക്കാൻ ബിജിപാൽ\nവിഷ്ണു ഉണ്ണികൃഷ്‌ണൻ ചിത്രം ‘രണ്ട്’ ഒരുങ്ങുന്നു; ഗാനങ്ങൾ ഒരുക്കാൻ ബിജിപാൽ\nനടനായും തിരക്കഥാകൃത്തായും വെള്ളിത്തിരയിൽ വിസ്മയം സൃഷ്ടിച്ച താരമാണ് വിഷ്ണു ഉണ്ണികൃഷ്‌ണൻ. ഇപ്പോഴിതാ താരത്തിന്റെ പുതിയ ചിത്രത്തിന്റെ വിശേഷങ്ങളാണ് സമൂഹ മാധ്യമങ്ങളിൽ ശ്രദ്ധനേടുന്നത്.‘രണ്ട്’ എന്ന് പേരിട്ടിരിക്കുന്ന ചിത്രത്തിന്റെ ഫസ്റ്റ് ലുക്ക് പോസ്റ്റർ നേരത്തെ പുറത്തിറങ്ങിയിരുന്നു. ഇപ്പോഴിതാ ചിത്രത്തിന്റെ മ്യൂസിക് റെക്കോർഡിങ് വിശേഷങ്ങളാണ് സമൂഹ മാധ്യമങ്ങളിൽ പങ്കുവയ്ക്കപ്പെട്ടിരിക്കുന്നത്. ചിത്രത്തിന്റെ സംഗീത സംവിധായകൻ ബിജിപാലിന്റെ എറണാകുളത്തെ ബോധി സ്‌റ്റുഡിയോയിൽ വെച്ചായിരുന്നു റെക്കോർഡിങ്. ചിത്രത്തിൽ ഗാനരചന നിർവ്വഹിച്ചിരിക്കുന്നത് റഫീഖ് അഹമ്മദാണ്.\nസുജിത് ലാൽ സംവിധാനം ചെയ്യുന്ന ചിത്രത്തിന്റെ രചന ബിനു ലാൽ ഉണ്ണിയുടേതാണ്. പ്രജീവ് സത്യവ്രതനാണ് ചിത്രം നിര്‍മിക്കുന്നത്. അന്ന രേഷ്മരാജൻ ആണ് ചിത്രത്തിൽ വിഷ്ണു ഉണ്ണികൃഷ്ണന്റെ നായികയായെത്തുന്നത്. നാട്ടുംപുറത്തുകാരനായ വാവ എന്ന കഥാപാത്രമായാണ് വിഷ്ണു ചിത്രത്തിൽ അഭിനയിക്കുന്നത്. ഇന്ദ്രൻസ്, ടിനി ടോം, ഇർഷാദ്, സുധി കോപ്പ, കലാഭവൻ റഹ്മാൻ, അനീഷ് ജി മേനോൻ മാലാ പാർവതി, നവാസ് വള്ളിക്കുന്ന്, സ്വരാജ് ഗ്രാമിക തുടങ്ങിയവരും ചിത്രത്തിൽ അഭിനയിക്കുന്നുണ്ട്.\nRead also: ഇത് ആസ്ബെസ്റ്റോസ്; പേരിലെ ചീത്തപ്പേര് മാറ്റാൻ ഒരുങ്ങി ഒരു നഗരം\n‘എന്റെ വീട് അപ്പൂന്റേം’ എന്ന ചിത്രത്തിലൂടെയാണ് വിഷ്ണു വെള്ളിത്തിരയിലേക്ക് ചുവടുവയ്ക്കുന്നത്. പിന്നീട് ‘അമർ അക്ബർ അന്തോണി’ എന്ന ചിത്രത്തിലൂടെ താരം സിനിമ മേഖലയിൽ സജീവമായി. അഭിനയത്തിന് പുറമെ തിരക്കഥാകൃത്തായും തിളങ്ങുന്ന താരം മലയാള സിനിമയിൽ സജീവ സാന്നിധ്യമാണ്. ‘കട്ടപ്പനയിലെ ഋത്വിക്ക് റോഷൻ’, ‘ശിക്കാരി ശംഭു’, ‘വികടകുമാരൻ’, ‘യമണ്ടൻ പ്രേമകഥ’, ‘നിത്യഹരിതനായകൻ’ തുടങ്ങിയ ചിത്രങ്ങളിലും വിഷ്ണു അഭിനയിച്ചിട്ടുണ്ട്.\nStory Highlights: vishnu unnikrishnan movie randu


KOTTIYAM RAMZI SUICIDE LEKSHMY PRAMOD | മഹല്ല് കമ്മിറ്റിയുടെ വ്യാജ രേഖ ചമച്ച് മൂന്നാം മാസത്തിൽ ഗർഭച്ഛിദ്രം; തന്ത്രത്തിൽ റംസിയെ അബോർഷന് സമ്മതിപ്പിച്ചത് സീരിയൽ നടി; ലക്ഷ്മി പ്രമോദിനും വിവാഹത്തിന്റെ വ്യാജ രേഖാ നിർമ്മാണത്തിൽ പങ്ക്; ഞാൻ ആരുടെയും അവസരങ്ങൾ തട്ടിയെടുത്തിട്ടില്ലെന്നും തനിക്കു വേണ്ടി കാത്തിരിക്കാൻ ആരുമില്ലെന്നും ചതിച്ച കാമുകന് ശബ്ദ സന്ദേശം അയച്ച് ആത്മഹത്യ; നിന്നെ ഞങ്ങൾക്ക് ആവശ്യമില്ലെന്നും പോയി മരിക്കുവെന്ന് കാമുകന്റെ ഉമ്മ പറഞ്ഞതും റംസിയെ തളർത്തി; കൊട്ടിയത്തെ ക്രൂരതയിൽ നടിയെ രക്ഷിക്കാൻ ഗൂ - MarunadanMalayalee.com\nമഹല്ല് കമ്മിറ്റിയുടെ വ്യാജ രേഖ ചമച്ച് മൂന്നാം മാസത്തിൽ ഗർഭച്ഛിദ്രം; തന്ത്രത്തിൽ റംസിയെ അബോർഷന് സമ്മതിപ്പിച്ചത് സീരിയൽ നടി; ലക്ഷ്മി പ്രമോദിനും വിവാഹത്തിന്റെ വ്യാജ രേഖാ നിർമ്മാണത്തിൽ പങ്ക്; ഞാൻ ആരുടെയും അവസരങ്ങൾ തട്ടിയെടുത്തിട്ടില്ലെന്നും തനിക്കു വേണ്ടി കാത്തിരിക്കാൻ ആരുമില്ലെന്നും ചതിച്ച കാമുകന് ശബ്ദ സന്ദേശം അയച്ച് ആത്മഹത്യ; നിന്നെ ഞങ്ങൾക്ക് ആവശ്യമില്ലെന്നും പോയി മരിക്കുവെന്ന് കാമുകന്റെ ഉമ്മ പറഞ്ഞതും റംസിയെ തളർത്തി; കൊട്ടിയത്തെ ക്രൂരതയിൽ നടിയെ രക്ഷിക്കാൻ ഗൂഡനീക്കം\nSeptember 07, 202002:29 PM IST Permalink\nകൊട്ടിയം: റംസിയുടെ ആത്മഹത്യയ്ക്ക് പിന്നിൽ പത്തു വർഷത്തെ പ്രണയത്തിനു ശേഷം വിവാഹനിശ്ചയം വരെയെത്തിയ ബന്ധത്തിൽ നിന്നു ഹാരിസ് പിന്മാറിയത് തന്നെ. ഗർഭച്ഛിദ്രം നടത്തിയ ശേഷം വിവാഹത്തിൽനിന്ന് പിന്മാറിയത് യുവതിക്ക് വല്ലാത്ത മുറിവായി മാറി. മരണത്തിനു മുൻപ് ഹാരിസ് കൂടെയില്ലെങ്കിൽ ഞാൻ പോകുമെന്നു ഹാരിസിന്റെ ഉമ്മയോട് അവൾ ഫോണിൽ സംസാരിക്കുകയും ചെയ്തു. അപ്പോഴും ഉമ്മ നൽകിയ സന്ദേശം തന്റെ മകനെ മറ്റൊരുവളെ നിക്കാഹ് ചെയ്യാൻ അനുവദിക്കണമെന്നായിരുന്നു. ഇതോടെ റംസി ജീവനൊടുക്കി.\nവളയിടൽ ചടങ്ങുകളും സാമ്പത്തിക ഇടപാടുകളും നടന്നതിനു ശേഷം ക്രൂരമായി തന്നെ ഒഴിവാക്കുകയാണെന്ന് റംസി തിരിച്ചറിഞ്ഞിരുന്നു. എറണാകുളത്തേക്കാണ് ഗർഭച്ഛിദ്രത്തിനായി റംസിയെ കൊണ്ടു പോയത്. പ്രമുഖ സീരിയിൽ നടി കൂടിയായ ഹാരിസിന്റെ സഹോദര ഭാര്യയാണ് റംസിക്കൊപ്പം പോയത്. ഗർഭച്ഛിദ്രം നടത്താനായി ഒരു മഹല്ല് കമ്മിറ്റിയുടെ വ്യാജ രേഖ ഇയാൾ ചമച്ചിരുന്നുവെന്നും ബന്ധുക്കൾ ആരോപിക്കുന്നു. ഇതിന് പിന്നിലെ ബുദ്ധി സീരിയൽ നടി ലക്ഷ്മി പ്രമോദാണെന്നാണ് സൂചന. അതിനിടെ ബംഗളൂരുവിലാണ് ഗർഭച്ഛിദ്രം നടന്നതെന്നാണ് ഹാരീഷ് പൊലീസിന് മൊഴി നൽകിയത്. ആത്മഹത്യ പ്രേരണ, ലൈംഗികാതിക്രമം തുടങ്ങിയ കുറ്റങ്ങളാണ് ഹാരിസിനു മേൽ ചുമത്തിയിരിക്കുന്നത്. അതിനിടെ ലക്ഷ്മി പ്രമോദിനെ പ്രതിയാക്കാതിരിക്കാൻ ഉന്നത ഇടപെടലും സജീവമാണ്. കേസിൽ നടിക്ക് പങ്കില്ലെന്ന് വരുത്താനാണ് നീക്കം.\nപത്തു വർഷത്തോളം പ്രണയിക്കുകയും വിവാഹം ഉറപ്പിച്ചതിനു ശേഷം ബന്ധത്തിൽ നിന്ന് പിന്മാറിയത് പെൺകുട്ടിയെ വിഷമിപ്പിച്ചിരുന്നതായും കൊട്ടിയം എസ്‌ഐ അമൽ പറഞ്ഞു. മൂന്ന് മാസത്തോളം ഗർഭിണിയായിരക്കേയാണ് പെൺകുട്ടിയുടെ ഗർഭം അലസിപ്പിച്ചിരുന്നു. മറ്റൊരു വിവാഹ ബന്ധത്തിനു വേണ്ടിയാണ് റംസിയെ ഒഴിവാക്കിയതെന്നും സംഭവത്തിൽ കൂടുതൽ ആളുകൾക്ക് പങ്കുണ്ടോയെന്ന് പരിശോധിക്കുമെന്നും കൊട്ടിയം എസ്‌ഐ അറിയിച്ചു. മരിക്കുന്നതിനു തൊട്ടുമുൻപ് യുവതി ഹാരിസിന് അയച്ച സന്ദേശങ്ങളും പുറത്തു വന്നു. ഞാൻ ആരുടെയും അവസരങ്ങൾ തട്ടിയെടുത്തിട്ടില്ലെന്നും തനിക്കു വേണ്ടി കാത്തിരിക്കാൻ ആരുമില്ലെന്നും യുവതി ശബ്ദ സന്ദേശത്തിൽ പറയുന്നു. ലക്ഷ്മി പ്രമോദിന്റെ നേതൃത്വത്തിലെ ഗൂഢാലോചനയാണ് ആത്മഹത്യയിലേക്ക് കാര്യങ്ങളെത്തിച്ചതെന്ന് പൊലീസ് തിരിച്ചറിഞ്ഞിട്ടുണ്ട്. എന്നാൽ ലക്ഷ്മിയെ പ്രതി ചേർക്കാതിരിക്കാൻ ചില ഉന്നത ഉദ്യോഗസ്ഥർ ചരടു വലി നടത്തുന്നുണ്ട്.\nനല്ല സാമ്പത്തികമുള്ള പെൺകുട്ടിയുമായി ഹാരിസിന് മറ്റാരു പ്രണയമുണ്ടായിരുന്നതായി യുവതിയുടെ ബന്ധുക്കൾ ആരോപിക്കുന്നു. പലപ്പോഴും ഹാരിസിനോട് ഇതേ പറ്റി സംസാരിച്ചിരുന്നപ്പോൾ വളരെ ക്രൂരമായാണ് പെരുമാറിയിരുന്നതെന്നും ബന്ധുക്കൾ ആരോപിക്കുന്നു. മരിക്കുന്നതിനു മുൻപും റംസി ഹാരിസിനോടും ഹാരിസിന്റെ ഉമ്മയോടും ഫോണിൽ സംസാരിച്ചിരുന്നു. നിന്നെ ഞങ്ങൾക്ക് ആവശ്യമില്ലെന്നും പോയി മരിക്കുവെന്നായിരുന്നു മറുപടി. ഇതാണ് റംസി ചെയ്തതും. എല്ലാ തെളിവുകളും റംസിയുടെ കുടുംബം പൊലീസിന് കൈമാറി. മകളുടെ ദുരവസ്ഥ ഇനിയാർക്കും ഉണ്ടാകരുതെന്നാണ് അവരുടെ നിലപാട്. അതുകൊണ്ടാണ് സത്യം തെളിയിക്കാൻ നിയമ പോരാട്ടത്തിന് ഇറങ്ങിയതും.\nസംഭവത്തിൽ ഹാരീഷിനെ പൊലീസ് അറസ്റ്റ് ചെയ്തിരുന്നു. വടക്കേവിള ഇക്‌ബാൽ നഗർ കിഴക്കന്റഴികം അബ്ദുൾ ഹക്കീമിന്റെ മകൻ ഹാരിഷിനെയാണ് കൊട്ടിയം പൊലീസ് അറസ്റ്റ് ചെയ്തത്. ഒളിവിൽ പോയ ഇയാളെ സൈബർ സെല്ലിന്റെ സഹായത്തോടെ കണ്ടെത്തി കസ്റ്റഡിയിലെടുക്കുകയായിരുന്നു. തുടർന്ന് നടത്തിയ ചോദ്യം ചെയ്യലിൽ എല്ലാം ഏറ്റു പറഞ്ഞതിനെ തുർന്നാണ് പൊലീസ് അറസ്റ്റ് ചെയ്തത്. അഞ്ചലിൽ ഉത്ര പാമ്പു കേടിയേറ്റ് കൊല്ലപ്പെട്ടതിന് സമാനമാണ് ഈ കേസും. വെറുമൊരു ആത്മഹത്യയായി കേസെതുക്കാനായിരുന്നു ശ്രമം. ഇതിനിടെയാണ് റംസിയുടെ മരണത്തിൽ മറുനാടൻ മലയാളി ഇടപെടൽ നടത്തുന്നത്. നിർണ്ണായക ഫോൺ സംഭാഷണവും സീരിയൽ നടിയുടെ ബന്ധങ്ങളുമെല്ലാം വാർത്തയാക്കി. ഇതോടെയാണ് ഒളിവിലായിരുന്ന ഹാരീഷ് പൊലീസിന് പിടികൊടുത്തത്. ചോദ്യം ചെയ്യാൻ കസ്റ്റഡിയിൽ എടുത്ത് പൊലീസിന് കുറ്റകൃത്യത്തിന്റെ ഗൗരവവും പിടികിട്ടി.\nഇതോടെയാണ് ഹാരീഷ് കുടുങ്ങിയത്. ഉത്രയെ ഭർത്താവ് സാമ്പത്തികം സ്വന്തമാക്കാൻ പാമ്പിനെ കൊണ്ട് കടിപ്പിച്ചു കൊന്നപ്പോൾ ഇവിടെ മറ്റൊരു വിവാഹത്തിലൂടെ സ്ത്രീധനം നേടാൻ കാമുകിയെ കാമുകൻ മാനസിക പീഡനത്തിലൂടെ ആത്മഹത്യയ്ക്ക് പ്രേരിപ്പിക്കുകയായിരുന്നു. വ്യാഴാഴ്ച ഉച്ചയോടെയാണ് കൊട്ടിയം കൊട്ടുംപുറം പള്ളിക്ക് സമീപം വാടകയ്ക്ക് താമസിക്കുന്ന ഇരവിപുരം വാളത്തുംഗൽ വാഴക്കൂട്ടത്തിൽ പടിഞ്ഞാറ്റതിൽ റഹീമിന്റെ മകൾ റംസി(24) വീടിനുള്ളിൽ തൂങ്ങി മരിച്ചത്. പള്ളിമുക്ക് സ്വദേശിയും സീരിയൽതാരം ലക്ഷ്മിപ്രമോദിന്റെ ഭർതൃ സഹോദരനുമായ ഹാരിഷ് മുഹമ്മദാണ് വിവാഹത്തിൽ നിന്നും പിന്മാറിയത്.\nഇതിന്റെ മനോവിഷമത്തിലാണ് റംസി ആത്മഹത്യ ചെയ്തത്. കഴിഞ്ഞ 10 വർഷമായി റംസിയും ഹാരിഷും പ്രണയത്തിലായിരുന്നു. തുടർന്ന് വീട്ടുകാർ വളയിടീൽ ചടങ്ങും നടത്തിയിരുന്നു. ഇതിന് തൊട്ടു പിന്നാലെയായിരുന്നു ഹാരിഷ് വിവാഹത്തിൽ നിന്നും പിന്മാറിയത്. മറ്റൊരു പെൺകുട്ടിയെ വിവാഹം കഴിക്കാൻ പോകുന്നു എന്നാണ് ഇയാൾ കാരണം പറഞ്ഞത്. പൊലീസ് ചേദ്യം ചെയ്യലിൽ ഇയാൾ റംസിയുടെ ബന്ധുക്കൾ ആരോപിക്കുന്ന എല്ലാ കാര്യങ്ങളും സമ്മതിച്ചു. ഗർഭച്ഛിദ്രം നടത്തിയത് ബംഗളൂരുവിൽ വച്ചായിരുന്നു എന്നാണ് ഇയാൾ നൽകിയ മൊഴി. ഗർഭിണിയാണെന്ന് സ്ഥിരികരിച്ചത് മെഡിട്രീന ഹോസ്പിറ്റലിൽ വച്ചാണെന്നും പൊലീസിന് മുന്നിൽ സമ്മതിച്ചു. വാഗമൺ ഉൾപ്പെടെയുള്ള വിനോദ സഞ്ചാര കേന്ദ്രങ്ങളിൽ യാത്ര പോയതും ഹോട്ടൽ മുറിയിൽ തങ്ങിയതുമെല്ലാം പറഞ്ഞിട്ടുണ്ട്. കൃത്യമായ തെളിവുകൾ പൊലീസിന് മുന്നിലുണ്ടായിരുന്നതിനാലാണ് ഇയാൾ ഒന്നും മറച്ചു വയ്ക്കാതെ തുറന്നു പറഞ്ഞത്.\nസാമ്പത്തിക ഞെരുക്കം മൂലമാണ് മറ്റൊരു വിവാഹത്തിലേക്ക് പോകാൻ ശ്രമിച്ചത് എന്ന് ഇയാൾ പറഞ്ഞു. മാതാപിതാക്കളും ഇതിന് നിർബന്ധിപ്പിച്ചതായി മൊഴിയിലുണ്ട്. ഇതോടെ മാതാപിതാക്കളും ഈ സംഭവത്തിൽ പ്രതി ചേർക്കപ്പെടും. ഹാരിഷിന്റെ സഹോദരന്റെ ഭാര്യയായ ലക്ഷ്മി പ്രമോദിനെയും മാതാവ് ആരിഫയെയും പിതാവ് അബ്ദുൾ ഹക്കീമിനെയും പൊലീസ് ചോദ്യം ചെയ്യാനായി നോട്ടീസ് അയച്ചിട്ടുണ്ട്. ഇവരെ വിശദമായി ചോദ്യം ചെയ്തതിന് ശേഷം അറസ്റ്റ് രേഖപ്പെടുത്താനുള്ള സാധ്യതയുണ്ട്. ഇവരെല്ലാം പെൺകുട്ടിയുടെ മരണത്തിന് കാരണക്കാരാണ്.\nമരണമൊഴി എന്ന് കരുതപ്പെടുന്ന റംസിയും ആരിഫയും സംസാരിക്കുന്ന ഫോൺ സംഭാഷണത്തിൽ നിന്നും ഇവർക്കെതികരെയുള്ള മുഴുവൻ വിവരങ്ങളും ഉണ്ട്. അതിനാൽ സീരിയൽ താരവും കുടുംബവും അഴിക്കുള്ളിലേക്ക് പോകുമെന്ന കാര്യത്തിൽ സംശയമില്ല. ഹാരിസുമായുള്ള റംസിയുടെ വിവാഹം ഉറപ്പിച്ചിരുന്നതായി വീട്ടുകാർ പൊലീസിന് നൽകിയ പരാതിയിൽ വ്യക്തമാക്കിയിരുന്നു.


ഫുഡ്‌ഫെസ്റ്റില് പന്നിയിറച്ചിയും പന്നിയിറച്ചി വിളമ്പി റഹീം ഗോളടിച്ച് ഡിവൈഎഫ്‌ഐ | Malayali Express\nHomeKeralaഫുഡ്‌ഫെസ്റ്റില് പന്നിയിറച്ചിയും പന്നിയിറച്ചി വിളമ്പി റഹീം ...\nഫുഡ്‌ഫെസ്റ്റില് പന്നിയിറച്ചിയും പന്നിയിറച്ചി വിളമ്പി റഹീം ഗോളടിച്ച് ഡിവൈഎഫ്‌ഐ\nഡിെൈവഎഫ്‌ഐ ഗോളടിച്ച് വിജയം ആഘോഷിക്കുകയാണ്. കേരളത്തില് എന്ത് ഭക്ഷിക്കണമെന്നതു ജനം തീരുമാനിക്കും. ബിരിയാണിക്കൊപ്പം ബീഫ് മാത്രമല്ല പന്നിയിറച്ചിയും വിളമ്പിയാണ് റഹീം കൈയടി നേടുന്നത്. ഹലാല് ഫുഡ് വിവാദത്തില് വിവാദത്തില് പ്രതിഷേധിച്ച് ഡിവൈഎഫ്ഐ നടത്തിയ ഫുഡ് സ്ട്രീറ്റില് പോത്തിറച്ചിയും പന്നിയിറച്ചിയുംവിളമ്പി.\nഭക്ഷണത്തില് മതം കലര്‍ത്തരുത് എന്ന മുദ്രാവാക്യമുയര്‍ത്തിയാണ് ഡിവൈഎഫ്ഐ ഫുഡ് സ്ട്രീറ്റ് പ്രതിഷേധം എല്ലാ പ്രധാന നഗരങ്ങളിലും നടത്തിയത്. എറണാകുളത്ത് നടത്തിയ പ്രതിഷേധത്തിലാണ് പന്നിയിറച്ചിയും പോത്തിറച്ചിയും വിളമ്പിയത്. പരിപാടി മുന് എംപി ഡോ.\nസെബാസ്റ്റിയന് പോള് ഉദ്ഘാടനം ചെയ്തു. നേരത്തെ ബീഫിനെ ചുറ്റിപ്പറ്റി വിവാദമുണ്ടായപ്പോള് ബീഫ് ഫെസ്റ്റ് നടത്തിയാണ് ഡിവൈഎഫ്ഐ പ്രതികരിച്ചത്. സംസ്ഥാനത്തുടനീളം അന്ന് ബീഫ് ഫെസ്റ്റുകള് നടത്തിയിരുന്നു. അതിന് ശേഷം ഇപ്പോള് ഹലാല് വിവാദമുണ്ടായപ്പോഴും ഡിവൈഎഫ്ഐ ശക്തമായി രംഗത്തെത്തി. ഫുഡ് സ്ട്രീറ്റ് പ്രതിഷേധം നടത്തുമെന്ന് ഡിവൈഎഫ്ഐ അറിയിച്ചപ്പോള് പന്നിയിറച്ചി വിളമ്പുമോ എന്ന് ചില കോണുകളില് നിന്ന് ചോദ്യമുയര്‍ന്നിരുന്നു. അതിന് മറുപടി എന്ന നിലക്കാണ് ബീഫിനൊപ്പം പന്നിയിറച്ചിയും വിളമ്പിയത്.\nപന്നിയിറച്ചി വിളമ്പുമോ എന്ന് ബിജെപി നേതാവ് സന്ദീപ് വാചസ്പതി ഇന്നലെ എ എ റഹീമിനോട് ചോദിച്ചിരുന്നു. ”ചിലര്‍ക്ക് സംശയം ഫുഡ് സ്ട്രീറ്റില് എന്തൊക്കെ ഭക്ഷണം ഉണ്ടാകുമെന്നാണ്. ഉത്തരം കേരളത്തില് മലയാളി കഴിക്കുന്ന എല്ലാ ഭക്ഷണവും ഉണ്ടാകും. ഭക്ഷണം മനുഷ്യന്റെ സ്വാതന്ത്ര്യമാണ്. ഇഷ്ടമുള്ള ഭക്ഷണം കഴിക്കാനും ഇഷ്ടമില്ലാത്തത് കഴിക്കാതിരിക്കാനും ഏതു വ്യക്തിക്കും അവകാശമുണ്ട്. ഞങ്ങള്‍ക്കിഷ്ടമില്ലാത്തത് നിങ്ങള് കഴിക്കാന് പാടില്ലയെന്നും, ഞങ്ങള്‍ക്ക് ഇഷ്ടമുള്ളത് മാത്രം നിങ്ങള് കഴിച്ചാല് മതിയെന്നുമാണെങ്കില് അത് ഈ നാട് വകവെച്ചുതരില്ല”-ഡിവൈഎഫ്ഐ നേതാല് എസ് സതീഷ് ഫേസ്ബുക്കില് കുറിച്ചു.\nPrevious articleഇന്ത്യന് ടീം പഴയ മഞ്ഞ ജേഴ്‌സിയിലേക്ക് തിരിച്ചുവരാന് സമയമായെന്ന് വസീം ജാഫര്; മഞ്ഞ ജേഴ്‌സിയിട്ടവരെല്ലാം കപ്പടിക്കുന്നുണ്ടെന്ന് മുന് ഇന്ത്യന് താരം\nNext articleകൊള്ളയടിക്കാന് കെഎസ്ഇബി


റോഹിന്‍ഗ്യകളെക്കുറിച്ച് പരാമര്‍ശിക്കാതെ മാര്‍പാപ്പ – Chandrika Daily\nBy chandrika Tuesday November 28, 2017 23:21 pm\nറോഹിന്‍ഗ്യകളെക്കുറിച്ച് പരാമര്‍ശിക്കാതെ മാര്‍പാപ്പ\nനയ്പിഡോ: റോഹിന്‍ഗ്യന് അഭയാര്‍ഥികളെ കുറിച്ച് പരാമര്‍ശിക്കാതെ ഫ്രാന്‍സിസ് മാര്‍പാപ്പയുടെ മ്യാന്‍മര് പ്രസംഗം. മ്യാന്‍മറില് നടത്തിയ പ്രഭാഷണത്തില് പൊതുവിഷയങ്ങള് മാത്രമാണ് അദ്ദേഹം പറഞ്ഞത്. ആങ് സാന് സൂകി, പ്രസിഡന്റ്…\nനയ്പിഡോ: റോഹിന്‍ഗ്യന് അഭയാര്‍ഥികളെ കുറിച്ച് പരാമര്‍ശിക്കാതെ ഫ്രാന്‍സിസ് മാര്‍പാപ്പയുടെ മ്യാന്‍മര് പ്രസംഗം. മ്യാന്‍മറില് നടത്തിയ പ്രഭാഷണത്തില് പൊതുവിഷയങ്ങള് മാത്രമാണ് അദ്ദേഹം പറഞ്ഞത്. ആങ് സാന് സൂകി, പ്രസിഡന്റ് തിന് കയ്യോ, സേനാ മേധാവി മിന് ആങ് ലൈംഗ് എന്നിവരുമായി മാര്‍പാപ്പ കൂടിക്കാഴ്ച നടത്തി.\nറോഹിന്‍ഗ്യന് അഭയാര് ത്ഥി വിഷയം യുഎന് എടക്കമുള്ള സംഘടനകളും ലോക രാഷ്ട്രങ്ങളും ചര്‍ച്ച ചെയ്യുന്ന സമയത്ത് സമാധാനത്തിന്റെ വക്താവായ ഫ്രാന്‍സിസ് മാര് പാപ്പ അഭിപ്രായം പറയുമെന്ന് ലോകം ഉറ്റു നോക്കിയിരുന്നു. എന്നാല് ആ വിഷയത്തെ കുറിച്ച് പരാമര്‍ശിക്കുകപോലും ചെയ്യാതെയാണ് പാപ്പ പ്രസംഗം അവസാനിപ്പിച്ചത്. രാജ്യത്തെ ആഭ്യന്തര സംഘര്‍ഷങ്ങളെ കുറിച്ചും അതിനെ തുടര്‍ന്ന് നേരിടുന്ന പ്രതിസന്ധിയും വികസനത്തെയുള്‍പ്പെടെ ബാധിക്കുന്നതായി മാര്‍പാപ്പ പറഞ്ഞു.\nഅധ്യക്ഷ പദവിയിലുണ്ടായിരുന്ന ആങ് സാന് സൂകിയും തന്റെ പ്രസംഗത്തില് ആഭ്യന്തര പ്രതിസന്ധികളെ കുറിച്ചാണ് പറഞ്ഞത്. റാഖൈനിലെ റോഹിന്‍ഗ്യന് അഭയാര്‍ഥികളുടെ കണക്കുകള് നിരത്തിയാണ് സൂചി തുടര്‍ന്നത്. ആറ് ലക്ഷത്തിനടുത്ത് അഭയാര്‍ഥികള് വടക്കന് റാഖൈനില് നിന്ന് പലായനം ചെയ്തതായി അവര് വ്യക്തമാക്കി. എന്നാല് പൊതുവായി ഈ വിഷയത്തിലെ നിലപാട് സൂചിയും പറഞ്ഞില്ല.\nബംഗ്ലാദേശില് സ്ഥിരം ക്യാമ്പുകള് പണിയുന്നു\nവംശഹത്യയെ തുടര്‍ന്ന് മ്യാന്മറില് നിന്നു പാലായനം ചെയ്ത റോഹിന്‍ഗ്യന് ജനതയ്ക്കുള്ള ക്യാമ്പുകള്‍ക്കായി കണ്ടെത്തിയ ചതുപ്പു നിലം ഒരുക്കിയെടുക്കാന് സര്‍ക്കാര് തീരുമാനിച്ചു. തരിശു കിടക്കുന്ന പ്രദേശത്ത് അഭയാര്‍ത്ഥികള്‍ക്ക് ക്യാമ്പുകള് നിര്‍മിക്കുന്നതിനെതിരെ ശക്തമായ എതിര്‍പ്പുയര്‍ന്നിരുന്നു. ഇതിനെ തുടര്‍ന്നാണ് ലക്ഷങ്ങള് ചിലവഴിച്ച് നിലം ഒരുക്കിയെടുക്കാന് തീരുമാനിച്ചത്.\nപ്രദേശം ആവാസ യോഗ്യമാക്കാന് 280 മില്യണ് ഡോളര് ആണ് ചിലവഴിക്കുക. നിര്‍മാണ പ്രവര്‍ത്തികള്‍ക്ക് ബംഗ്ലാദേശ് സര്‍ക്കാര് അനുമതി നല്‍കി. നിര്‍മാണ പ്രവര്‍ത്തനങ്ങളുടെ സാമ്പത്തിക ചുമതല പ്രധാനമന്ത്രി ഷെയ്ഖ് ഹസീനയ്ക്കാണ്. ബാഷന് ചാര് ദ്വീപിലാണ് അഭയാര്‍ത്ഥികള്‍ക്കായി പാര്‍പ്പിട സൗകര്യം ഒരുക്കുക. 2015ല് ഈ പ്രദേശത്ത് ക്യാമ്പുകള് നിര്‍മിക്കുന്നതിനെതിരെ ശക്തമായ എതിര്‍പ്പ് ഉയര്‍ന്നതോടെ പദ്ധതി ഉപേക്ഷിക്കുകയായിരുന്നു. എന്നാല്, വിവിധ ഭാഗങ്ങളില് നിന്നു അഭയാര്‍ത്ഥികള്‍ക്ക് സഹായമായി ഫണ്ടുകള് എത്തിയതോടെ പ്രദേശം ഒരുക്കിയെടുക്കാന് സര്‍ക്കാര് വീണ്ടും പദ്ധതി ഒരുക്കുകയായിരുന്നു.\nമെയ് മാസത്തോടെ ക്യാമ്പുകള് തുറന്നു നല്‍കാന് കഴിയുമെന്ന് പ്ലാനിങ് സെക്രട്ടറി സിയൂള് ഇസ്‌ലാം വ്യക്തമാക്കി. ഒരു ലക്ഷം പേരെ ഇവിടെ പാര്‍പ്പിക്കാന് കഴിയുമെന്നാണ് പ്രതീക്ഷ. നിര്‍മാണ പ്രവര്‍ത്തനങ്ങള് വ്യോമ സേന നിര്‍വഹിക്കുമെന്നും അദ്ദേഹം അറിയിച്ചു. പ്രളയം, കാറ്റ്, പേമാരി തുടങ്ങിയ പ്രകൃതി ക്ഷോഭങ്ങള് തുടര്‍ച്ചയായി ഉണ്ടാകുന്ന പ്രദേശമാണിത്. ഇത്തരം പ്രകൃതി ക്ഷോഭങ്ങളെ അതിജീവിക്കാന് ഉതകുന്ന തരത്തിലുള്ളതാണ് നിര്‍മാണം. ഇതുവരെ 6.2 ലക്ഷം അഭയാര്‍ത്ഥികള് അതിര്‍ത്തി കടന്ന് രാജ്യത്തെത്തിയതായാണ് ബംഗ്ലാദേശ് സര്‍ക്കാര് നല്‍കുന്ന വിവരം.\nCategories: Culture, More, Views Tags: myanmar, Rohingya muslim


അഭിമന്യൂ വധക്കേസ്: മുഖ്യപ്രതികളില് ഒരാള് കൂടി പിടിയില് – Chandrika Daily\nBy chandrika Thursday July 26, 2018 12:09 pm\nഅഭിമന്യൂ വധക്കേസ്: മുഖ്യപ്രതികളില് ഒരാള് കൂടി പിടിയില്\nകൊച്ചി: മഹാരാജാസ് കോളജ് വിദ്യാര്‍ത്ഥി അഭിമന്യുവിന്റെ വധക്കേസില് ഉള്‍പ്പെട്ട പ്രധാന പ്രതികളില് ഒരാള് കൂടി പോലീസ് പിടിയില്. ക്യാംപസ് ഫണ്ട് സംസ്ഥാന സെക്രട്ടറിയും എറണാകുളം ലോ കോളജ്…\nകൊച്ചി: മഹാരാജാസ് കോളജ് വിദ്യാര്‍ത്ഥി അഭിമന്യുവിന്റെ വധക്കേസില് ഉള്‍പ്പെട്ട പ്രധാന പ്രതികളില് ഒരാള് കൂടി പോലീസ് പിടിയില്. ക്യാംപസ് ഫണ്ട് സംസ്ഥാന സെക്രട്ടറിയും എറണാകുളം ലോ കോളജ് വിദ്യാര്‍ത്ഥിയുമായ മുഹമ്മദ് റിഫയാണ് പിടിയിലായത്. മുഖ്യ സൂത്രധാരനായ ഇയാളെ ബംഗളൂരുവില് നിന്ന് പൊലീസ് പിടികൂടിയത്. ഇതോടെ മറ്റ് പ്രതികളെക്കുറിച്ച് കൂടി പൊലീസിന് വ്യക്തമായ വിവരം ലഭിച്ചിട്ടുണ്ട്.\nമഹാരാജാസില് ചുവരെഴുത്തിനെ കുറിച്ച് തര്‍ക്കമുണ്ടായ പശ്ചാത്തലത്തില് പുറത്തുനിന്ന് പ്രവര്‍ത്തകരുമായി ക്യാംപസില് എത്തിയത് മുഹമ്മദ് റിഫയാണെന്നാണ് പൊലീസ് പറയുന്നത്. ഇവരാണ് അഭിമന്യുവിനെയും അര്‍ജുനെയും കുത്തി വീഴ്ത്തിയത്. ഇയാളെ ചോദ്യം ചെയ്യുന്നതോടെ ഗൂഡാലോചന സംബന്ധിച്ച കൂടുതല് വിവരങ്ങള് പുറത്ത് വരുമെന്നാണ് പൊലീസ് കരുതുന്നത്.


KeralaScope | Health Tips\nതേൻ ഒരു ദിവ്യ ഔഷധം\nഒരു ആഹാര പദാർത്ഥം എന്നത് പോലെ ഔഷധ ഗുണവുമുള്ള ഒന്നാണ് തേൻ. തേൻ രണ്ട് തരമുണ്ട് - ചെറുതേനും വൻതേനും. ചെറിയ തരം തേനീച്ചകളിൽ നിന്നുമുണ്ടാകുന്നതാണ് ചെറുതേൻ. വലിയ തേനീച്ചകൾ ഉൽപാദിപ്പിക്കുന്നതാണ് വൻതേൻ. ഇവയിൽ രണ്ടിലും തേനിൻറെ പൊതുഗുണങ്ങൾ അടങ്ങിയിട്ടുണ്ടെങ്കിലും ചെറുതേൻ ആണ് കൂടുതൽ ഗുണകരം.\nതേനിൻറെ രുചിയും ഗുണവും അതുണ്ടാക്കുന്ന പൂക്കളുടെ ഗുണത്തിനനുസരിച്ച് വ്യത്യസ്തമായിരിക്കും. അതുകൊണ്ടാണ് ചില തേനുകൾക്ക് കയ്പ്പ് രസം അനുഭവപ്പെടുന്നത്. തേനീച്ചകളുടെ വകഭേദത്തിനനുസരിച്ചും ഗുണത്തിൽ വ്യത്യാസം വരാം. തേനിൻറെ പരിശുദ്ധി അറിയാനും മാർഗ്ഗമുണ്ട്. ശുദ്ധജലത്തിൽ അല്പം തേനൊഴിച്ച് അത് വെള്ളത്തിൽ കലങ്ങിച്ചേരുമെങ്കിൽ ആ തേൻ ശുദ്ധമാണെന്ന് കരുതാം. തേനിൽ മായം കലർന്നിട്ടുണ്ടെങ്കിൽ അത് വെള്ളത്തിൻറെ അടിയിൽ അടിഞ്ഞു കിടക്കും.\nബാഹ്യവും ആന്തരികവുമായ പല രോഗങ്ങൾക്കും തേൻ ഒരു നല്ല ഔഷധമാണ്. ദിവസവും തേൻ കഴിച്ചാൽ കാഴ്ചശക്തി വർദ്ധിക്കും. ദുർമേദസിനെ അകറ്റി അമിതവണ്ണം കുറയ്ക്കും. ദഹിച്ച് കഴിയുമ്പോൾ തേനിന് ഉഷ്ണ ഗുണമാണുള്ളത്. അത് ശരീരത്തിലെ കൊഴുപ്പിനെ അലിയിച്ച് കളയുവാൻ സഹായിക്കും. വണ്ണം കുറയ്ക്കുവാൻ തേൻ വെള്ളം ചേർക്കാതെയും, ശരീര പുഷ്ടിയുണ്ടാകുവാൻ തേൻ വെള്ളത്തിൽ കലക്കിയുമാണ് ഉപയോഗിക്കേണ്ടത് . രോഗപ്രതിരോധ ശക്തി വർദ്ധിപ്പിക്കുവാനും മലശോധനയ്ക്കും ദാഹം ശമിപ്പിയ്ക്കുവാനും തേൻ കഴിയ്ക്കുന്നത് നല്ലതാണ്. തേനും കറ്റാർവാഴ നീരും തുല്യ അളവിൽ കഴിച്ചാൽ ആന്തരിക മുറിവുകൾ കരിയുകയും രോഗപ്രതിരോധശേഷി വർദ്ധിക്കുകയും ചെയ്യും.\nകൺകുരു മാറാൻ കൺപോളകളിൽ കൂടെക്കൂടെ തേൻ പുരട്ടിയാൽ മതി. തിളപ്പിച്ചാറിയ വെള്ളത്തിൽ അല്പം തേൻ ചേർത്ത് കണ്ണ് കഴുകിയാൽ കാഴ്ചശക്തി വർദ്ധിക്കും.\nപൊള്ളലിനും മുറിവുകൾക്കും തേൻ ഒരു ഉത്തമ ഔഷധമാണ്. മുറിവുകളിൽ തേൻ പുരട്ടിയാൽ അത് പെട്ടന്നുണങ്ങും. തേനും നെയ്യും തുല്യ അളവിൽ ചേർത്ത് പൊള്ളലേറ്റ ശരീരഭാഗത്ത് പുരട്ടിയാൽ അടയാളവും നീറ്റലും മാറിക്കിട്ടാൻ സഹായിക്കും. വ്രണങ്ങളിൽ തേൻ പുരട്ടിയാൽ, അല്പം നീറ്റലുണ്ടാകുമെങ്കിലും അതിനുള്ളിലെ പഴുപ്പ് വെളിയിൽ കളഞ്ഞ് ശുദ്ധമാക്കി വ്രണം പെട്ടന്ന് ഉണങ്ങും. പഴുത്ത് പൊട്ടാറായ വ്രണങ്ങൾക്ക് മീതെ തേനും വേപ്പില അരച്ചതും ചേർത്ത് പുരട്ടിയാൽ വേദനയില്ലാതെ പഴുപ്പ് പുറത്ത് വന്ന് രണ്ട് മൂന്ന് ദിവസം കൊണ്ട് വ്രണം ഉണങ്ങും.\nതട്ടോ വീഴ്ചയോ കൊണ്ട് ശരീരഭാഗം മുഴച്ചു വന്നാൽ അവിടെ തേനും നെയ്യും തുല്യ അളവിൽ ചേർത്ത് പുരട്ടിയാൽ നീര് കുറയുകയും മുഴ അപ്രത്യക്ഷമാവുകയും ചെയ്യും.\nചുമ, കഫം, ഛർദ്ദി, എക്കിൾ, ചർമ്മ രോഗങ്ങൾ, രക്തസ്രാവം, കൃമിശല്യം, വയറിളക്കം, ശ്വാസകോശരോഗങ്ങൾ എന്നിവയ്ക്കുള്ള ഔഷധങ്ങളോടൊപ്പം തേൻ ചേർത്ത് കഴിയ്ക്കുന്നത് നല്ലതാണ്.\nതേൻ കഴിയ്ക്കുമ്പോൾ ശ്രദ്ധിക്കേണ്ടത്\nതേൻ ചൂടാക്കി കഴിയ്ക്കരുത് . അത് വിഷമയമായിത്തീരും. തേനീച്ചകൾ അതിൻറെ ദഹനരസത്തോടു പ്രതിപ്രവർത്തിച്ചാണ് തേൻ ഉണ്ടാക്കുന്നത് . അതിനാൽ ചൂടായിക്കഴിയുമ്പോൾ അതിൽനിന്നും വിഷാംശം ഉണ്ടാകാൻ ഇടയുണ്ട്. തേൻ ചൂടുപാത്രത്തിൽ വച്ചോ, ചൂടുള്ള ആഹാരത്തോടൊപ്പമോ, അമിതമായി ചൂട് അനുഭവപ്പെടുമ്പോഴോ കഴിയ്ക്കരുത്. അതുപോലെ തേൻ, നെയ്യ്, വെള്ളം, എണ്ണ - ഇവയിൽ രണ്ടോ മൂന്നോ ഒന്നിച്ച് ചേർത്ത് അത് തുല്യ അളവിൽ കഴിച്ചാൽ അത് അന്യോന്യം വിരുദ്ധമാകുകയും വിഷമയമാകുകയും ചെയ്യും.


മെഴുകുതിരി ഐക്യദാര്‍ഢ്യങ്ങള് മതി; കര്‍ശനമായ നിയമങ്ങള് വേണമെന്ന് മോഹന്‍ലാല് – Chandrika Daily\nBy chandrika Sunday February 19, 2017 11:37 am\nമെഴുകുതിരി ഐക്യദാര്‍ഢ്യങ്ങള് മതി; കര്‍ശനമായ നിയമങ്ങള് വേണമെന്ന് മോഹന്‍ലാല്\nകൊച്ചിയില് സിനിമാ നടി ആക്രമിക്കപ്പെട്ട സംഭവത്തില് രൂക്ഷ വിമര്‍ശനവുമായി നടന് മോഹന്‍ലാല് രംഗത്ത്. സ്ത്രീകള്‍ക്കുനേരെയുള്ള ആക്രമണങ്ങള് നടക്കുമ്പോള് നമ്മള് മെഴുകുതിരി കത്തിച്ച് ഐക്യദാര്‍ഢ്യം പ്രഖ്യാപിക്കുന്നത് നിര്‍ത്തി നിയമം…\nകൊച്ചിയില് സിനിമാ നടി ആക്രമിക്കപ്പെട്ട സംഭവത്തില് രൂക്ഷ വിമര്‍ശനവുമായി നടന് മോഹന്‍ലാല് രംഗത്ത്. സ്ത്രീകള്‍ക്കുനേരെയുള്ള ആക്രമണങ്ങള് നടക്കുമ്പോള് നമ്മള് മെഴുകുതിരി കത്തിച്ച് ഐക്യദാര്‍ഢ്യം പ്രഖ്യാപിക്കുന്നത് നിര്‍ത്തി നിയമം ശക്തമാക്കുകയാണ് വേണ്ടതെന്ന് മോഹന്‍ലാല് പറയുന്നു. തന്റെ ഫേസ്ബുക്ക് പേജിലൂടെയാണ് മോഹല്‍ലാല് പ്രതികരണം അറിയിച്ചിരിക്കുന്നത്.\nസ്ത്രീകള്‍ക്ക് നേരെ നടന്ന അതിക്രമത്തെ കുറിച്ച് കേള്‍ക്കേണ്ടി വന്നത് നിരാശാജനകമാണ്. ഇത്തരം പ്രവര്‍ത്തികളെ അപലപിക്കുക മാത്രമല്ല, കര്‍ശനമായ ശിക്ഷ നല്‍കുകയും വേണം. തെറ്റു ചെയ്യുന്ന സമാന ചിന്താഗതിക്കാര്‍ക്കും ഇതൊരു പാഠമാകണം. നമ്മള് മെഴുകുതിരി കൊളുത്തി ഐക്യദാര്‍ഢ്യം പ്രഖ്യാപിക്കുന്നത് നിര്‍ത്തി നിയമം ശക്തമാക്കേണ്ട സമയം അതിക്രമിച്ചിരിക്കുന്നുവെന്നും മോഹന്‍ലാല് പറഞ്ഞു.\nനടിയുടെ ദുരവസ്ഥയില് എന്റെ ഹൃദയം അവള്‍ക്കൊപ്പമാണ്. വൈകാതെ തന്നെ അവള്‍ക്ക് നീതി ലഭിക്കട്ടെയെന്നും മോഹന്‍ലാല് കൂട്ടിച്ചേര്‍ത്തു.\nCategories: More, Views Tags: actor mohan lal, ACTRESS ATTACK


Emalayalee.com - മഹാരാഷ്ട്രയില് കെട്ടിടം തകര്‍ന്നുവീണ് എട്ട് പേര് മരിച്ചു\nമുംബൈ: മഹാരാഷ്ട്രയിലെ ഭീവണ്ടിയില് മൂന്നുനില കെട്ടിടം തകര്‍ന്നുവീണ് എട്ടുപേര് മരിച്ചു. പട്ടേല് കോംപൗണ്ട് പ്രദേശത്തെ ജിലാനി പാര്‍പ്പിടസമുച്ചയമാണ് തകര്‍ന്നത്. കെട്ടിടത്തിന്റെ അവശിഷ്ടങ്ങള്‍ക്കിടയില് 25 പേരോളം കുടുങ്ങിക്കിടക്കുന്നുവെന്നാണ് പ്രാഥമിക വിവരങ്ങള്.\nസംഭവത്തേ തുടര്‍ന്ന് ദേശീയ ദുരന്ത പ്രതികരണ സേന സ്ഥലത്തെത്തിയിട്ടുണ്ട്. അപകടത്തിന് പിന്നാലെ ഓടിക്കൂടിയ നാട്ടുകാര് 20 പേരെ രക്ഷപ്പെടുത്തി. 21 ഫഌറ്റുകളാണ് ഈ കെട്ടിടത്തില് ഉണ്ടായിരുന്നത്. പുലര്‍ച്ചെ 3.30 ഓടെ ഇതിലെ താമസക്കാര് ഉറങ്ങിക്കിടക്കവേയാണ് കെട്ടിടം തകര്‍ന്നുവീണത്. 1984ലാണ് കെട്ടിടം നിര്‍മിച്ചതെന്നാണ് വിവരങ്ങള്.\nകഴിഞ്ഞ ഓഗസ്റ്റ് 24 ന് റായ്ഗഡ് ജില്ലയിലെ മഹാഡില് അഞ്ചുനില കെട്ടിടം തകര്‍ന്നുവീണ് 16 പേര് മരിച്ചിരുന്നു.


നിരുപാധികമായി ഒരാളെ സ്‌നേഹിക്കുക എളുപ്പമല്ല- ലക്ഷ്മി രാമകൃഷ്ണന് | iffi goa 2019| goa film festival iffi 2019| lakshmy ramakrishnan\nനിരുപാധികമായി ഒരാളെ സ്‌നേഹിക്കുക എളുപ്പമല്ല- ലക്ഷ്മി രാമകൃഷ്ണന്\nNov 25, 2019, 07:45 PM IST\nസിനിമ വാണിജ്യപരമായി വിജയിക്കേണ്ടതായിരുന്നു. എന്നാല് റിലീസിങ്ങിലുണ്ടായ പ്രശ്‌നങ്ങളായിരിക്കണം ബോക്‌സ് ഓഫീസില് ഹിറ്റാകാതെ പോകാൻ കാരണം\nപ്രളയത്തിന്റെയും പ്രണയത്തിന്റെയും കരുതലിന്റെയും ശക്തമായ ദൃശ്യാവിഷ്‌കാരമായിരുന്നു ലക്ഷ്മി രാമകൃഷ്ണന്റെ ഹൗസ് ഓണര് എന്ന ചിത്രം. രാജ്യാന്തര ചലച്ചിത്രമേളയില് ഇന്ത്യന് പനോരമ വിഭാഗത്തില് പ്രദര്‍ശിപ്പിക്കപ്പെട്ട ഹൗസ് ഓണര് വൃദ്ധ ദമ്പതികളുടെ മനോഹരമായ പ്രണയകഥയാണ് പറയുന്നത്. ചെന്നൈ പ്രളയത്തിന്റെ പശ്ചാത്തലത്തിലാണ് തിരക്കഥാകൃത്ത് കൂടിയായ ലക്ഷ്മി ഈ കഥ അവതരിപ്പിച്ചിരിക്കുന്നത്.\nഅള്‍ഷിമേഴ്‌സ് ബാധിച്ച ഭര്‍ത്താവിനെ പരിചരിക്കേണ്ട വരുന്ന ഭാര്യയുടെ അവസ്ഥയാണ് ചിത്രത്തില് പറയുന്നത്. യഥാര്‍ഥത്തില് ജീവിച്ചിരുന്ന രണ്ട് വ്യക്തികളുടെ ജീവിതമാണ് സിനിമയാക്കിയത്. അവര് ജീവിച്ചിരിപ്പില്ലാത്തതിനാല് അവരുടെ പേര് വെളിപ്പെടുത്താനാകില്ലെന്ന് ലക്ഷ്മി രാമകൃഷ്ണന് പറഞ്ഞു.\nകൃത്യമായ പരിശീലനമോ പരിചയമോ ഇല്ലാതെയാണ് സംവിധാനരംഗത്തേയ്ക്ക് വന്നതെന്ന് അവര് കൂട്ടിച്ചേര്‍ത്തു.\nഹൗസ് ഓണര് എന്റെ നാലാമത്തെ സംവിധാന സംരംഭമാണ്. ഈ ചിത്രം രാജ്യാന്തര ചലച്ചിത്രമേളയിലേക്ക് തിരഞ്ഞെടുക്കപ്പെടുമെന്ന് ഒരിക്കലും ഞാന് കരുതിയില്ല. നല്ല ഒരു സിനിമ ചെയ്യുക മാത്രമായിരുന്നു എന്റെ ലക്ഷ്യം. എന്റെ ജീവിതത്തിലൂടെ കടന്നുപോയ ചില വ്യക്തികളാണ് ഈ കഥയ്ക്ക് പ്രചോദനമായിത്തീർന്നത്. എന്റെ എല്ലാ സിനിമകള്‍ക്ക് പിന്നിലും അങ്ങനെ ഏതെങ്കിലും യഥാര്‍ഥ വ്യക്തികളുണ്ടായിരിക്കും.\nഭാര്യാ-ഭര്‍തൃ ബന്ധത്തിന്റെ സൗന്ദര്യമാണ് ചിത്രത്തിന്റെ പ്രമേയം. നിരുപാധികമായി ഒരാളെ സ്‌നേഹിക്കുന്നത് അത്ര എളുപ്പമല്ല. യഥാര്‍ഥ സ്‌നേഹം എന്താണെന്ന് തിരിച്ചറിയുന്നത് പ്രതിസന്ധികളിലാണ്. പ്രളയത്തിന്റെ പശ്ചാത്തലത്തില് ഈ കഥ പറയാനുള്ള കാരണവും അതു തന്നെ.\nസിനിമയുടെ മേക്കിങ് വെല്ലുവിളികള് നിറഞ്ഞതായിരുന്നു. വെള്ളത്തിന് ക്ഷാമമുള്ള ചെന്നൈയിലാണ് ഷൂട്ട് ചെയ്തത്. മഴയുടെ പശ്ചാത്തലത്തിലാണ് കഥ പറയുന്നത്. വെള്ളം റീസൈക്കിള് ചെയ്തായിരുന്നു ഉപയോഗിച്ചത്. അവസാനരംഗം ചിത്രീകരിക്കാന് ഒരു വലിയ ടാങ്ക് നിര്‍മിച്ചു.\nസിനിമ വാണിജ്യപരമായി വിജയിക്കേണ്ടതായിരുന്നു. എന്നാല് റിലീസിങ്ങിലുണ്ടായ പ്രശ്‌നങ്ങളായിരിക്കണം ബോക്‌സ് ഓഫിസില് ഹിറ്റാകാതെ പോകാൻ കാരണം. ഐഎഫ്എഫ്‌ഐ പുതിയ സംവിധായകര്‍ക്ക് ആശ്വാസവും പ്രതീക്ഷയുമാണ്. ആത്മവിശ്വാസം പകരുകയും ചെയ്യുന്നു. അതുകൊണ്ടു തന്നെ കൂടുതല് മനോഹരമായി ഇനിയും സിനിമകള് ചെയ്യുമെന്ന് ലക്ഷ്മി രാമകൃഷ്ണന് കൂട്ടിച്ചേര്‍ത്തു.\nContent Highlights : iffi goa 2019 updates lakshmy ramakrishnan house owner film


ഷോർട് ഫിലിമുകളിൽ നിന്നും അർച്ചനയുടെ ‘നോട്ട് ഔട്ട്’ ലോകത്തേക്ക് ; ആദ്യ സിനിമാ വിശേഷങ്ങളുമായി അഖിൽ അനിൽകുമാർ | archana31 | akhilanilkumar | movie | aiswaryalakshmi\nSaturday 12 September 2020 03:54 PM IST\nഷോർട് ഫിലിമുകളിൽ നിന്നും അർച്ചനയുടെ ‘നോട്ട് ഔട്ട്’ ലോകത്തേക്ക് ; ആദ്യ സിനിമാ വിശേഷങ്ങളുമായി അഖിൽ അനിൽകുമാർ\nദേവിക പ്ലസ് ടു ബയോളജി, അവിട്ടം, അബിൻ മൈക്കിൽ എന്നീ ഷോർട് ഫിലിമുകളിലൂടെ പ്രിയങ്കരമായ അഖിൽ അനിൽകുമാർ ആദ്യമായി സിനിമാ സംവിധായകനാകുകയാണ്. ‘അർച്ചന 31 നോട്ട് ഔട്ട്’ എന്ന് ടൈറ്റിൽ നൽകിയിരിക്കുന്ന സിനിമയിലെ നായിക ഐശ്വര്യ ലക്ഷ്മിയാണ്. ഷോർട് ഫിലിമുകളുടെ ഓർമകളും ആദ്യ സിനിമയുടെ തയാറെടുപ്പുകളുടെയും വിശേഷം അഖിൽ വനിത ഓൺലൈനുമായി പങ്കുവയ്ക്കുന്നു.\nഷോർട് ‘ഫിലിം’ സ്വപ്നങ്ങൾ\nസുഹൃത്തുക്കൾ ,ഷോർട് ഫിലിമുകളെടുക്കുമ്പോൾ അതിനു പിറകേ പോയിരുന്നയാളായിരുന്നു ഞാൻ . ആ കാലത്ത് നടനാകാനായിരുന്നു ആഗ്രഹം. അഭിനയത്തിന് വേണ്ടി കഷ്ടപ്പെടാനൊന്നും വയ്യ, ആരെങ്കിലും ചോദിക്കുമ്പോള് കേൾക്കാൻ കൊള്ളാവുന്ന ഒരു എക്സ്ക്യൂസ്. അതായിരുന്നു സിനിമ അന്നെനിക്ക്. എല്ലാവരും പാടിപുകഴ്തുന്ന വലിയ ഹോളിവുഡ് സിനിമകളെനിക്ക് ബോറ‍ടി പടമായെ തോന്നിയിട്ടുള്ളൂ. അങ്ങനെ പതുക്കെ കൂട്ടുകാരുടെയൊപ്പം ഷോർട് ഫിലിം ഡയറക്ഷനിലേക്ക് പോയി. അത്ര സീരിയസ്സ രീതികളൊന്നും ഇല്ല. കഥകിട്ടിയാൽ ആദ്യമേ എഴുതുന്നത് ഷോട് ഡിവിഷനാണ് , സ്ക്രിപ്റ്റൊന്നും ഇല്ലാത്ത ഒരൊറ്റ പോക്കായിരുന്നു.\nപക്ഷേ, കഥ മാറിയത് ‘അവിട്ടം’ ചെയ്തോടെയാണ്. അതൊരു യഥാർഥ സംഭവത്തിൽ നിന്നും ഉണ്ടാക്കിയെടുത്ത കഥയാണ്. ‘ഉണ്ണിക്കുട്ടേട്ടാ ഓടിക്കോ ’ എന്ന് പറയുമ്പോൾ കാരണമറിയാത ഓടുന്നൊരു കഥാപാത്രമായിരുന്നു ആ കഥയുടെ ബേസ്. ആ കഥ ഷൂട്ട് ചെയ്തതോടെ എന്റെ ജീവിതം സിനിമയായിരിക്കുമെന്നു തോന്നി തുടങ്ങി. പിന്നീടായിരുന്നു ദേവിക പ്ലസ് ടു ബയോളജി തുടങ്ങിയത്. ആ സമയത്ത് എന്റെ കോ–റൈറ്റർ വിവേകിന് തിരക്കായതുകൊണ്ട് സ്ക്രിപ്റ്റ് ഞാൻ ഒറ്റയ്ക്ക് എഴുതേണ്ടി വന്നു. ആദ്യം ഒരു പെൺകുട്ടി ആർക്കോ വേണ്ടി വെയ്റ്റ് ചെയ്യുന്നു എന്നൊരു ഐഡിയയേ ഉണ്ടായിരുന്നുള്ളൂ. പല്ല് വൃത്തിയാക്കാൻ ചെന്നപ്പോൾ അവിടെയുണ്ടായിരുന്ന ദേവികയെന്ന ഡെന്റിസ്റ്റിന്റെ മാനറിസങ്ങൾ രസകരമായി തോന്നിയതോടെ പ്ലോട്ട് വളർന്നു. അത് പിന്നീട് ‘ദേവിക പ്ലസ് ടു ബയോളജി’ എന്ന കഥയായി മാറി. ദേവിക പൂർത്തിയാക്കിയതോടെ കോൺഫിഡെൻസ് ശക്തിയായി, നുണ പറഞ്ഞ് ആളുകളെ കൺവിൻസ് ചെയ്യാലാണല്ലോ സിനിമാക്കഥകൾ. അതിലെനിക്കൊരു ഭാവിയുണ്ടെന്ന് തോന്നി.\nപാലക്കാട് സ്ഥലം. അച്ഛൻ അനിൽകുമാർ റയിൽവേയിലാണ്, അമ്മ ശാന്ത അംഗനവാടിയിൽ ഹെൽപ്പർ അനിയത്തി അർച്ചന പിജി കഴിഞ്ഞു. ഇവരൊക്കെയാണെന്റെ കുടുംബം.റയിൽവേ സ്കൂളിൽ പ്ലസ് ടു കഴി‍ഞ്ഞ് പിന്നീട് ഐടിഐ, അത് കഴിഞ്ഞു കോയമ്പത്തൂരിൽ ഇലക്ട്രോണിക്സ് പഠിത്തവുമൊക്കെയായി നടപ്പായിരുന്നു ഞാൻ . അപ്പോഴേക്ക് സിനിമ എന്നെ വല്ലാതെ കീഴിപ്പെടുത്തിയിരുന്നു. സിനിമാ കൂട്ടുകാരെല്ലാം എറണാകുളത്താമ്, എങ്ങനെയെങ്കിലും അവിടെയെത്തണം. അങ്ങനെ ആലോചിച്ചപ്പോഴാണ് സൗണ്ട് ഡിസൈനിങ്ങ് മനസ്സിൽ വന്നത് . പണ്ടേ ഇഷ്ടമുള്ള പരിപാടിയായിരുന്നത്. വീട്ടുകാര് ചോദിച്ചാൽ സൗണ്ട് ഡിസൈനിങ് പഠിക്കാൻ എറണാകുളം പോകുകയാണെന്ന പറയാം. എനിക്ക് സേഫ് ഓപ്ഷനായി സൗണ്ട് ഡിസൈൻ പഠിച്ചു നിൽക്കാം, എറണാകുളത്തെ സുഹൃത്തുക്കളുടെയൊപ്പം സിനിമയും ആലോചിക്കാം. ഇപ്പോൾ മുപ്പത്തിയഞ്ചോളം ഷോർട് ഫിലിമുകളിൽ ഞാൻ സൗണ്ട് ഡിസൈനറായി വർക് ചെയിതിട്ടുണ്ട്.\nഎട്ട് ഷോർട് ഫിലിമുകളോളം ചെയ്തിട്ടുണ്ട് ഞാൻ. പക്ഷേ, ആ സമയത്തെല്ലാം തന്നെ മനസ്സിൽ സിനിമയുണ്ട്. 2017ൽ ആയിരുന്നു ആർച്ചന 31 നോട്ട് ഔട്ട് എന്ന സിനിമയുടെ കഥയും സ്ക്രിപിറ്റിങ്ങും നടക്കുന്നത് . എന്നോടൊപ്പം അജയ് വിജയൻ, വിവേക് ചന്ദ്രൻ എന്നീ സുഹൃത്തുക്കളും ഉണ്ടായിരുന്നു. അപ്പോഴാണ് എന്റെ ഷോർട് ഫിലിമുകള് കണ്ട് ഇഷ്ടപ്പെട്ട് രഞ്ജിത് നായർ എന്നെ വിളിക്കുന്നത്. അദ്ദേഹത്തിന്റെ അടുത്ത് ചെന്ന് കഥ പറഞ്ഞു. അവിടുന്ന് മാർട്ടിൻ പ്രക്കാട്ടിലേക്ക് കഥയെത്തി, അങ്ങനെ പ്രൊഡക്ഷൻ ഓണായി. പിന്നീട് അവര് പറഞ്ഞ കറക്ഷനുകളോടെ ഞങ്ങൾ സ്ക്രിപ്റ്റ് മാറ്റിക്കൊണ്ടിരുന്നു. അവസാനം എല്ലാവരും കൺവിൻസ്ഡായ അവസഥിയിലാണ് ആർച്ചനയുടെ കഥയുമായി ഐശ്വര്യ ലക്ഷ്മിയുടെ അടുത്തെത്തുന്നത്. ഐശ്വര്യ ലക്ഷ്മി കൂടെ സമ്മതിച്ചതോടെ സിനിമയെന്ന വലിയ സ്വപ്നം സെറ്റാവുകയായിരുന്നു. ഒരു പാവം ഫീൽ ഗുഡ് സിനിമയാണ് ‘അർച്ചന 31 നോട്ട് ഔട്ട്’.\nഏപ്രിൽ പതിനഞ്ചിന് ഷൂട്ട് തുടങ്ങണ്ട സിനിമയ്ക്ക് ലോക്ഡൗൺ കാരണം നല്ല പണി കിട്ടി. ഇടയ്ക്ക് സിനിമ നിന്നുപോകുമോന്ന് പോലും പേടിച്ചു. പക്ഷേ. പ്രൊഡ്യൂസേഴ്സ് കട്ടയ്ക്ക് കൂടെ നിന്നതോടെ സമാധാനമായി. ഞാൻ കുറച്ചധികം തിരക്കഥകൾ ഈ കൊറോണകാലത്ത് എഴുതി നോക്കി, എഴുത്ത് പഠിക്കാൻ. ‘മനോജ് മുനി’യെന്നൊരു വെബ് സീരീസും ചെയ്തു. എല്ലാം നന്നായി വന്നാൽ വരും മാസങ്ങളിൽ ഷൂട്ട് തുടങ്ങാമെന്ന് വിചാരിച്ചിരിക്കുകയാണ്. തിയറ്റർ തുറന്ന് അർച്ചനയെ എല്ലാവരുടെയും മുന്നിലെത്തിക്കാനുള്ള കാത്തിരിപ്പിലാണ് ഞാൻ.\nലോങ് ഫിഷ് ടെയിൽ ഗൗൺ, എംബ്രോയ്ഡഡ് വെയ്‍ൽ; കല്യാണപ്പെണ്ണായി അണിഞ്ഞൊരുങ്ങി മിയ; എക്സ്ക്ലൂസീവ്\nപ്രിയപ്പെട്ടവന് പിറന്നാൾ മുത്തം! നല്ലപാതിക്ക് ജൻമദിനാശംസകൾ നേർന്ന് സൗഭാഗ്യ വെങ്കിടേഷ്\nനീ നല്ലവൾ ആണെന്ന് വിചാരിച്ചു, കഷ്ടം...പണത്തിന് ഒത്ത് ജീവിക്കല്ലേ...! അനശ്വര രാജന് സൈബർ ആക്രമണം\nമിയയ്ക്ക് ഇന്നു മിന്നുകെട്ട്! ജീവിതപ്പാതിയായി ഇനി അശ്വിൻ\nടീച്ചറും സ്റ്റൂഡന്റുമല്ലേ, വേണോ എന്നൊക്കെയുള്ള ചിന്തകള് ഇടയ്ക്കു വന്നു. പക്ഷെ എത്ര ശ്രമിച്ചിട്ടും രണ്ടാള്‍ക്കും മറക്കാനായില്ല ; സംഗീതം ഒരുമിപ്പിച്ച സ്വന്തം പ്രണയകഥ പറഞ്ഞ് പി. എസ്.ജയഹരി\nപ്രണയവും വേദനയും പെയ്തിറങ്ങുന്ന ഗാനം ; മഴതൂവി മാനവുമായി അഫ്സൽ യൂസഫ്...\n‘ഞങ്ങളുടെ സ്നേഹത്തിന് ഒട്ടും കുറവു വരാതിരുന്നതോടെ ഒന്ന് ഉറപ്പിച്ചു, ജീവിക്കുന്നെങ്കിൽ പ്രതീഷേട്ടനൊപ്പം മാത്രം’; പ്രണയകാലം പറഞ്ഞ് സ്വാതി നിത്യാനന്ദ്


ശക്തമായൊരു കശ്മീര് നോവല്; ടി.ഡി.ആറിന്റെ ‘അന്ധര് ബധിരര് മൂകര്’ – ജോണി എം.എല് – Janapaksham\nHome/Recent/cultural/ശക്തമായൊരു കശ്മീര് നോവല്; ടി.ഡി.ആറിന്റെ ‘അന്ധര് ബധിരര് മൂകര്’ – ജോണി എം.എല്\nശക്തമായൊരു കശ്മീര് നോവല്; ടി.ഡി.ആറിന്റെ ‘അന്ധര് ബധിരര് മൂകര്’ – ജോണി എം.എല്\nസ്റ്റാഫ് റിപ്പോര്‍ട്ടര്March 13, 2020\nസമകാലിക കശ്മീരിന്റെ രാഷ്ട്രീയ-സാമൂഹിക പശ്ചാത്തലത്തില് ടി.ഡി രാമകൃഷ്ണന് എഴുതിയ അന്ധര്, ബധിരര്, മൂകര് എ നോവലിന്റെ വായന\n‘അന്ധര് ബധിരര് മൂകര്’ എന്ന നോവല് ടി.ഡി രാമകൃഷ്ണന് രചിച്ചതാണ്. അങ്ങനെ പറയാന് കാരണം ഇത് വായിക്കുമ്പോള് ഇതില് നിങ്ങള് തിരയുന്നത് ടി.ഡി രാമകൃഷ്ണനെയാകും. എങ്കിലും വായിച്ചു പോകെ, ഈ കഥ എഴുതിയിരിക്കുന്നത് ടി.ഡി.ആര് അല്ലെന്നും, ആമുഖത്തിലേ അദ്ദേഹം പറയുന്നതുപോലെ ഇത് മരിച്ചുപോയ ഫാത്തിമ നിലോഫര് എന്ന സ്ത്രീ അദ്ദേഹത്തിലൂടെ അവരുടെ കഥ പറയുകയാണെന്നും മനസ്സിലാകും. കാര്യങ്ങള് അങ്ങനെ ആകുമ്പോള് ടി.ഡി ആറിന്റെ മാജിക്കല് റിയലിസം ഇതില് തെരയുമെങ്കില് നിങ്ങള് നിരാശരാവുകയേയുള്ളൂ.\nഇത് കശ്മീരിന്റെ കഥയാണ്. ദീര്‍ഘമായ കലാപങ്ങളുടെ കാലത്തിനും ശാന്തമായ ഇടവേളകള്‍ക്കും ഒടുവില് ഇന്ത്യന് സര്‍ക്കാര് 2019 ആഗസ്റ്റ് അഞ്ചാം തീയതി കശ്മീരിന്റെ പ്രത്യേക പദവി ഉറപ്പാക്കുന്ന ആര്‍ട്ടിക്കിള് 370 റദ്ദുചെയ്യുകയും കശ്മീരിനെ മൂന്നു കേന്ദ്ര ഭരണപ്രദേശങ്ങളായി വിഭജിക്കുകയും ചെയ്തു. അതോടെ അവിടെയുണ്ടായിരുന്ന അസംബ്ലി സ്വാഭാവികമായി റദ്ദാവുകയും ചെയ്തു. വെള്ളപ്പൊക്കം പോലെ ആര്‍ത്തലച്ചുവന്ന പ്രതിഷേധത്തെ സര്‍ക്കാര് നേരിട്ടത് കശ്മീരിനെ ഒരു ജയിലാക്കിക്കൊണ്ടായിരുന്നു. ഒരൊറ്റ ദിവസത്തിനുള്ളില് കശ്മീരിലെ ഇന്റര്‍നെറ്റ് സംവിധാനങ്ങള് സ്തംഭിപ്പിച്ചു. ചുരുക്കിപ്പറഞ്ഞാല് കശ്മീര് ഒരു ദ്വീപായി; ചുറ്റുപാടും ഇന്ത്യന് സൈന്യത്താല് ചുറ്റപ്പെട്ട ഒരു ദ്വീപ്.\nഒമ്പത് ദിവസങ്ങളിലെ കഥയാണിത്. ആഗസ്റ്റ് അഞ്ചുമുതല് പതിനാലാം തീയതി രാത്രി വരെയുള്ള കഥ. ബുര്‍ഹാന് വാണി എന്ന യുവ നേതാവിനെ അനുസ്മരിപ്പിക്കുന്ന യുവ നേതാവും രക്തസാക്ഷിയുമായ ഒമര് ഖയാം മൂസയുടെ ഭാര്യയാണ് ഫാത്തിമാ നിലോഫര്. അവര്‍ക്ക് രണ്ടു കുട്ടികള്, യാസിനും മെഹറും. യാസിന്റെ കണ്ണില് പെല്ലറ്റ് കൊണ്ട് അവന് അന്ധതയിലേക്ക് നീങ്ങുകയാണ്. സമാധാനത്തിന്റെ വിധവകള് എന്ന ഒരു സംഘടനയില് പ്രവര്‍ത്തിക്കുകയാണ് ഫാത്തിമ. ആസാദിക്ക് പകരം അമന് (സമാധാനം) വേണം എന്ന് വാദിക്കുന്ന സ്ത്രീകള്. പക്ഷേ, ഇന്ത്യന് സര്‍ക്കാര് അവരെയും വിഘടനവാദികളുടെ മറയായാണ് കാണുന്നത്. (അരുന്ധതി റോയിയുടെ അത്യാനന്ദത്തിന്റെ ദൈവവൃത്തി എന്ന നോവലിലെ നായകനായ കശ്മീര് വിമോചനപ്പോരാളിയുടെ പേര് മൂസ എന്നാണ്. സബിന് ഇഖ്ബാലിന്റെ ദി ക്ലിഫ്ഹാന്‍ഗേഴ്‌സ് എന്ന നോവലിലെ നായകന്മാരിലൊരാളും ആഖ്യാനസ്വരവും മൂസ ആണ്. മൂസ എന്ന പേരില് എന്തോ ഉണ്ട്).\nഇന്ത്യന് സര്‍ക്കാരിന്റെ അപ്രതീക്ഷിതമായ നീക്കം ഫാത്തിമയുടെയും കുട്ടികളുടെയും ഫാത്തിമയുടെ മാതാവായ നിലോഫര് ഭട്ടിന്റെയും അടിതെറ്റിക്കുന്നു. കുട്ടികളെ ആശ്വസിപ്പിക്കാനായി ഫാത്തിമ പറയുന്ന ആരിഫ താത്ത എന്ന കല്പിത കഥാപാത്രം പറയുന്നത് ‘സ്വര്‍ണ്ണ മല്‍സ്യങ്ങളുടെ ശാപം അവയുടെ സ്വര്‍ണ്ണ നിറം തന്നെയായിരുന്നു’ എന്നാണ്. അതാണല്ലോ വര്‍ഷങ്ങള്‍ക്ക് മുന്‍പ് നിലോഫര് ഭട്ടിന്റെ ഗര്‍ഭപാത്രത്തിലേക്ക് ഒരു സര്‍ദാര്‍ജിയും ഒരു കപൂറും ഒരു നായരും ചേര്‍ന്ന് ആക്രമണത്തിന്റെ കയ്പ്പ് കറന്നത്. (മണ്ണ് നിങ്ങളുടേതാകാം പക്ഷേ, വിത്ത് വിതയ്ക്കാന് നമുക്കറിയാം. പിന്നീടൊരിക്കല് ഒരു മേജര് പറയുന്നുണ്ട്) ആ ബലാത്സംഗത്തില് പിറന്നതാണ് ഫാത്തിമ. അതാണ് അവള്‍ക്ക് നിറം അല്പം കുറവ്.\nജോണി എം.എല്, ബി.രാജീവന്, ടി.ഡി രാമകൃഷ്ണന്, പി.കെ രാജശേഖരന് എന്നിവര് നോവല് ചര്‍ച്ചയില്\nമുസാഫിര് എന്ന വ്യാജ ബി.എസ്.എഫ് പടയാളി (അവന് ആസാദി പ്രസ്ഥാനത്തിലെ വിമോചന പോരാളിയാണ്) ആ കുടുംബത്തെ അതിര്‍ത്തി കടത്താന് ശ്രമിക്കുന്നതാണ് കാണുന്നത്. ഫാത്തിമയുടെ ഉദീരണത്തിലൂടെ ടി.ഡി.ആര് നമുക്ക് ഒമ്പത് ദിവസങ്ങളിലെ കഥ പറഞ്ഞുതരുന്നു. ഒടുവില് യാസിനും മെഹറും ഒരു ആഗസ്റ്റ് പതിനഞ്ചിന് സ്വതന്ത്ര്യത്തിലേക്ക് കടക്കുമ്പോള് മാനഭംഗപ്പെടുത്തപ്പെട്ടിട്ടും ജീവിതത്തിലേ്ക്ക് കടക്കാന് കഴിയാതിരുന്ന ഫാത്തിമ വെടിയേറ്റ് വീഴുകയാണ്. പ്രേതപ്പെരുമ്പറ മുഴങ്ങുന്ന ശബ്ദത്തില് അവള് പറയുന്ന മാതൃവാക്യമാണ് ‘അന്ധര് ബധിരര് മൂകര്’ എന്ന ഈ കൃതി.\nഇന്ത്യയുടെ എന്നല്ല, പൊതുവെ ലോകത്തിന്റെ സാംസ്‌കാരിക സാമൂഹിക വീക്ഷണത്തില് സ്ത്രീയുടെ കന്യകാത്വത്തിന്റെ ഉത്തരവാദിത്തം പൂര്‍ണ്ണമായും അവളില്‍ത്തന്നെ നിക്ഷിപ്തമായ ഒന്നാണ്. അതിനെ മറ്റാരെങ്കിലും തട്ടിപ്പറിച്ചാലും, അനുവാദത്തോടെയാണെങ്കിലും അവളുടെ ശരീരം ഉപയോഗിക്കപ്പെട്ട ശേഷം ഉപേക്ഷിക്കപ്പെട്ടാലും, അവള്‍ക്ക് വൈധവ്യം ബാധിച്ചാലും ഒക്കെ അവളുടെ കര്‍തൃത്വത്തിന്റെ പരിശുദ്ധി എപ്പോഴും ഒരു ചോദ്യത്തിന്റെ കീഴിലാണ്. അവളെ/അവളുടെ ഉടലിനെ എന്ത് ചെയ്യണം എന്ന ചോദ്യത്തിന് മുന്നില് പരുങ്ങുന്ന സമൂഹത്തെയാണ് നാം പൊതുവെ കാണുന്നത്. ആ ചോദ്യത്തെ അഭിസംബോധന ചെയ്യുന്നത് മിക്കവാറും ആ ചോദ്യത്തിന് കാരണമായ ഉടലിനെ ഇല്ലാതാക്കിക്കൊണ്ടായിരിക്കും. ഇത് സിനിമകളിലൂടെയും ജനപ്രിയ സാഹിത്യരൂപങ്ങളിലൂടെയും മിത്തുകളിലൂടെയും നാടോടിക്കഥകളിലൂടെയും ഒക്കെ നമ്മുടെ സാംസ്‌കാരിക അബോധത്തിന്റെ ഭാഗമായിക്കഴിഞ്ഞിരിക്കുന്നു. അതിനാല് മിക്കവാറും മാനഭംഗത്തിന് ഇരയാക്കപ്പെട്ട സ്ത്രീകള് അവരുടെ ‘നിജ കൃത്യം നിറവേറ്റിയിട്ട്’ കൊഴിഞ്ഞുപോവുകയാണ് ചെയ്യുന്നത്. മരണം എല്ലാവര്‍ക്കും സുനിശ്ചിതമാണെങ്കിലും ജീവിതത്തിന്റെ സവിശേഷാഖ്യാനങ്ങളില് നിന്ന് ഈ സ്ത്രീകള് ഒഴിവാക്കപ്പെടുന്നത് അകാരണമായും അവിചാരിതമായും എത്തുന്ന മരണത്തിലൂടെയാണ്. നിലോഫര് ഭട്ട് മരിക്കുന്നത് പാമ്പ് കടിയേറ്റാണ്; അവര് പുതിയൊരു ജീവിതത്തിലേക്ക് മകള്‍ക്കും ചെറുമകള്‍ക്കും ഒപ്പം യാത്രായാകുന്നു, പക്ഷെ വഴിയില് വെച്ച് പാമ്പ് കടിയേറ്റ് മരിക്കുന്നു. ഫാത്തിമ നിലോഫര് ആകട്ടെ ഇന്ത്യന് സൈന്യത്തിന്റെ വെടിയേറ്റ് മരിക്കുകയാണ്. ഇത്തരമൊരു അന്ത്യത്തിന് നേര്‍ക്ക് നാം സഹതപിക്കണം എന്ന ഉദ്ദേശ്യം ഗ്രന്ഥകര്‍ത്താവിനുണ്ട്; ഒപ്പം നമുക്ക് ധാര്‍മിക രോഷവും ഉളവാകണം. പക്ഷേ, വലിയൊരു പശ്ചാത്തലത്തില് നോക്കിയാല്, യാഥാര്‍ഥ്യത്തിന്റെ ക്രൂരമായ ഇടപെടലുകള്‍ക്കപ്പുറം, ആഖ്യാനത്തില് ആ സ്ത്രീകള്‍ക്ക് സ്വയം വിമോചനവും സ്വയം സാക്ഷാത്കാരവും നേടുന്നതിനുള്ള പഴുതുകള് അടഞ്ഞുപോയിരിക്കുന്നു. ഇത് ടി.ഡി.ആര് കൂടി പങ്കുവെക്കുന്ന പൊതുബോധത്തിന്റെ ഇടപെടലാണെന്ന് കാണേണ്ടി വരുന്നു എന്നുള്ളതാണ് ഒരു വിമര്‍ശനം.\nവര്‍ത്തമാനകാലത്തെ നോവല് ആക്കുമ്പോള് ഉണ്ടാകുന്ന ഏറ്റവും വലിയ പ്രതിസന്ധി എന്നത് പത്രവാര്‍ത്തയെ വിശ്വസനീയമായ ഒരു ആഖ്യാനം ആക്കുക എന്നതാണ്. അതില് യാഥാര്‍ഥ്യങ്ങളുടെ മറിച്ചിടലോ അയഥാര്‍ഥ്യങ്ങളുടെ യാഥാര്‍ഥ്യവല്‍ക്കരണമോ നടത്തേണ്ടതുണ്ട്. അടഞ്ഞുപോയ ഒരു നാടിനെക്കുറിച്ച് അവിടെ വെച്ച് കൊല്ലപ്പെട്ട ഒരുവളുടെ പ്രേതം വന്നു പറയുന്നത് നമുക്ക് വിശ്വസിക്കാതെ വയ്യ. അതുകൊണ്ടാണ് നമുക്ക് ടി.ഡിആറിനെ പുതിയൊരു വെളിച്ചത്തില് കാണാനാകുന്നത്; കാരണം ഫാത്തിമ ടി.ഡി.ആര് തന്നെയാണല്ലോ. കാലത്തില് അടുത്തെങ്കിലും ഇടത്തില് അകന്നുപോയ ഒരു നാടിനെക്കുറിച്ചു പറയുമ്പോള് കണ്‍സേര്‍ട്ടിനാ എന്ന മുള്ളുകമ്പി വേലികള്‍ക്കുള്ളില് നടക്കുന്നതെന്തെന്ന് സൃഷ്ടിച്ചെടുക്കേണ്ടി വരും. മുന്നാഖ്യാനങ്ങളുടെ വെളിച്ചത്തില് പുതിയൊരു കഥ പറയേണ്ടിവരും. അത് സത്യത്തില് നിന്ന് അകലെയല്ല എന്നതാണ് ഈ നോവലിനെ ശ്രദ്ധേയമാക്കുന്നത്.\nകശ്മീരിനെ കുറിച്ചുള്ള ഒരു സിനിമയായി സങ്കല്‍പ്പിച്ചുകൊണ്ടാണ് എഴുത്ത് തുടങ്ങിയത് എന്ന് ടി.ഡി.ആര് വെളിപ്പെടുത്തിയിട്ടുണ്ട്. അതിനാല്‍തന്നെ ആഖ്യാനത്തിന് ഒരു തിരക്കഥയുടേതായ ചടുലതയും പിരിമുറുക്കവുമുണ്ട്. പി.കെ രാജശേഖരന് ഈ സംക്ഷിപ്തതയെ നോവലിന് ചേര്‍ന്ന ഒരു ഗുണമായി കാണുന്നില്ല. വിശദീകരിക്കാവുന്ന ഇടങ്ങളെ ചുരുക്കിയത് നോവല് എന്നതിന്റെ സാധ്യതയെ ബാധിച്ചിട്ടുണ്ടെന്ന് രാജശേഖരന് നിരീക്ഷിക്കുന്നുണ്ട്. പക്ഷേ, എന്റെ അഭിപ്രായത്തില് സിനിമ എന്നൊരു മാധ്യമത്തിന് ഏറ്റെടുക്കാന് കഴിയാത്ത വിധം രൂക്ഷമായ ഒരു ആഖ്യാനത്തിന് മറ്റൊരു രൂപം സ്വീകരിക്കേണ്ടി വരുന്നു എന്നുള്ള ഒരു അവസ്ഥകൂടിയുണ്ട്. സിനിമയുടെ തിരക്കഥയെ നോവലാക്കുകയല്ല, മറിച്ച് നോവലിന്റെ രൂപത്തില് സിനിമക്കായി സങ്കല്‍പിച്ചെഴുതിയ കഥ, അതിന്റെ ദുസ്സാധ്യതകളുടെ മുന്നില് നോവല് ആയിത്തന്നെ തുടരാന് തീരുമാനിക്കുകയാണ്. ഒരു വീട് മാറ്റം പോലെയാണിതെന്ന് ഞാന് പറയും. നമ്മള് മറ്റൊരു നഗരത്തിലേക്ക് പോകാനായി എല്ലാം തയാറാക്കി കാത്തിരിക്കുന്നു. മാനസികമായി നമ്മള് പുതിയ നഗരത്തില് എത്തിക്കഴിഞ്ഞു എന്ന് തന്നെ കരുതുക. പൊടുന്നനെ ഉരുത്തിരിയുന്ന ഒരു സാഹചര്യം നമ്മളെ പഴയ നഗരത്തില് അതേ വീട്ടില്‍ത്തന്നെ തുടരാന് പ്രേരിപ്പിക്കുകയാണ്. കുറെ ദിവസങ്ങള് കൊണ്ടുമാത്രമേ നാം അന്നുവരെ താമസിച്ച വീട്ടില് നമുക്ക് സ്വാഭാവികതയോടെ തുടര്‍ന്ന് താമസിക്കാന് കഴിയൂ. അതൊരു അന്തരാളാവസ്ഥയാണ്. അത്തരമൊരു അന്തരാളഘട്ടം നോവലിന്റെ ആഖ്യാനത്തില് ഉണ്ട്. നോവലിന്റെ ഘടനയെ സംക്ഷിപ്തരൂപത്തില് ആക്കുന്നതിന് അതൊരു കാരണമായിട്ടുണ്ടെന്നുവേണം കരുതാന്.\nനട്ടെല്ലിലൂടെ അരിച്ചരിച്ചേറുന്ന കരാളമായ ഭയത്തോടും വേപഥുവോടും കൂടിയല്ലാതെ നമുക്കീ നോവലിനെ വായിച്ചെടുക്കാന് കഴിയില്ല. ഇന്ത്യന് സര്‍ക്കാര് പട്ടാളവും കോടതിയും വലതുപക്ഷ പ്രത്യയശാസ്ത്രവും ഒരുമിച്ചുപയോഗിച്ചു കൊണ്ട് കശ്മീരിനെ ഇന്ത്യന് ബീജം ആക്രാമകമായി വിതയ്‌ക്കേണ്ടുന്ന ഒരു മണ്ണായി മാറ്റുന്ന ഈ കഥ ഒരു പ്രേതപ്രഹസനമല്ല, ഒരു ജീവിതവിഷാദ കഥാ കഷായം തന്നെ ആകുന്നു. അന്ധര് ബധിരര് മൂകര് എന്ന തലക്കെട്ട് തികച്ചും പ്രസക്തം തന്നെ. അത് കശ്മീരിന്റെ വര്‍ത്തമാനവസ്ഥയെ സൂചിപ്പിക്കുന്നു എന്നത് മാത്രമല്ല, അന്ധവും ബധിരവും മൂകവുമായ നീതിയെയും ഒപ്പം കാണുന്നില്ല കേള്‍ക്കുന്നില്ല മിണ്ടുന്നില്ല എന്ന ഹിപ്പോക്രിസിയിലേക്ക് നീങ്ങുന്ന മധ്യവര്‍ഗ വാനരത്ത്വത്തെകൂടി ഗാന്ധിയുടെ അഹിംസയുടെ വിഷാദധ്വനികളുടെ അകമ്പടിയോടെ ടി.ഡി.ആര് അവതരിപ്പിക്കുന്നു. കവര് ചിത്രത്തില് അതുണ്ട്. ഒപ്പം ചതുര്‍ദിക്കുകളെയും സിംഹാവലോകനം ചെയ്യുന്ന ദൃഢവിജൃംഭിതമായ അശോകസ്തംഭത്തിന്റെ ആത്യന്തികമായ ഷണ്ഡികരണത്തെകൂടി വെളിപ്പെടുത്തുന്നു. നൂറ്റിയെഴുപത്തിയഞ്ച് പേജുകള്‍ക്കുള്ളില് ഒരു പ്രേതഭാഷണത്തിലൂടെ അദൃശ്യമായ കശ്മീര് ദൃശ്യപ്പെടുന്നു. ടി.ഡി.ആര് അന്ധരാ(ജാ)വിനു മുന്നിലെ സഞ്ജയനാകുന്നു.\n(ഡി സി ബുക്ക്‌സ് പ്രസാധനം. വില: 199 രൂപ)\nവിവരാവകാശ നിയമം അപകടത്തില് – അഡ്വ. ഡി.ബി ബിനു


ആപ്പില് നിന്നും കൊഴിഞ്ഞുപോക്ക് തുടരുന്നു | Singer Jaspinder Narula quits Aam Aadmi Party - Malayalam Oneindia\n19 min ago അയോധ്യ കേസ്: ഹരിദ്വാറില് ആര്‍എസ്എസിന്റെ അ‍ഞ്ച് ദിന പ്രചാരക് യോഗം\n22 min ago വൈദ്യുതി വിതരണ മേഖലയും 'വിൽക്കാനൊരുങ്ങി' കേന്ദ്രം; എതിർപ്പുമായി കേരളം, നിലപാട് കടുപ്പിച്ച് മന്ത്രി!\n38 min ago മരട് ഫ്ളാറ്റ് നിർമ്മാതാക്കൾക്ക് എട്ടിന്റെ പണി, സ്വത്തുക്കൾ കണ്ടുകെട്ടും, ക്രൈംബ്രാഞ്ച് നടപടി തുടങ്ങി\nആപ്പില് നിന്നും കൊഴിഞ്ഞുപോക്ക് തുടരുന്നു\nUpdated: Wed, Mar 19, 2014, 14:02 [IST]\nദില്ലി: ലോക്‌സഭ തിരഞ്ഞെടുപ്പ് അടുത്തുവരവേ ആം ആദ്മി പാര്‍ട്ടിയില് നിന്നും പ്രശസ്തരുടെ കൊഴിഞ്ഞുപോക്ക് തുടരുന്നു. ഗായിക ജസ്പിന്ദര് നരൂലയാണ് ഏറ്റവും ഒടുവിലായി ആം ആദ്മി പാര്‍ട്ടിയില് നിന്നും രാജി വെക്കുന്നതായി പ്രഖ്യാപിച്ചത്. പുറത്തുനിന്നും നോക്കുന്നത് പോലെയല്ല ആം ആദ്മി പാര്‍ട്ടി എന്ന് പറഞ്ഞാണ് നരൂല ആം ആദ്മി പാര്‍ട്ടി വിടുന്നതായി തിങ്കളാഴ്ച പ്രഖ്യാപിച്ചത്.\nകഴിഞ്ഞ ഫെബ്രുവരി മാസത്തിലാണ് പ്രശസ്ത ജസ്പിന്ദര് നരൂല ആം ആദ്മി പാര്‍ട്ടിയില് ചേര്‍ന്നത്. ആം ആദ്മി പാര്‍ട്ടിയില് ചേര്‍ന്നത് ഒരു രാഷ്ട്രീയ കാഴ്ചപ്പാടിന്റെ പുറത്താണ്. എന്നാല് അത് പ്രായോഗികമല്ല എന്ന് മനസിലായി. സെലിബ്രിറ്റികള് രാഷ്ട്രീയത്തില് ഇറങ്ങുന്നത് ശരിയാവില്ല. ടിക്കറ്റ് വാങ്ങി തിരഞ്ഞെടുപ്പില് മത്സരിക്കുന്നത് പോലെയല്ല മുഴുവന് സമയ പാര്‍ട്ടി പ്രവര്‍ത്തനം.\nആം ആദ്മി പാര്‍ട്ടിയുടെ ദേശീയ എക്‌സിക്യുട്ടീവ് മെമ്പറായ അശോക് അഗര്‍വാള് കഴിഞ്ഞ ദിവസം പാര്‍ട്ടി വിട്ടിരുന്നു. ആം ആദ്മി പാര്‍ട്ടിയുടെ പ്രവര്‍ത്തനം ഒരു സ്വകാര്യ കമ്പനിയുടേത് പോലെയാണ് എന്നാരോപിച്ചാണ് അഗര്‍വാള് പാര്‍ട്ടി അംഗത്വം രാജിവെച്ചത്. ദില്ലിയിലെ പാര്‍ട്ടി എം എല് എയായ വിനോദ് കുമാര് ബിന്നിയും കൂട്ടരും നേരത്ത ആപ്പ് നിലപാടില് പ്രതിഷേധിച്ച് പാര്‍ട്ടിയില് നിന്നും പുറത്തുപോയിരുന്നു.\nഅതേസമയം ലോക്‌സഭ തിരഞ്ഞെടുപ്പിനുള്ള മൂന്ന് ആം ആദ്മി പാര്‍ട്ടി സ്ഥാനാര്‍ഥികള് മാനനിര്‍ദേശ പത്രിക പിന്‍വലിച്ചു. ഇവരുടെ പേരില് അഴിമതി ആരോപണങ്ങള് ഉന്നയിക്കപ്പെട്ടതിനെ തുടര്‍ന്നാണ് ഇത്. നോര്‍ത്ത് വെസ്റ്റ് ദില്ലിയിലെ മഹേന്ദര് സിംഗ്, മൊറാദാബാദിലെ ഖാലിദ് പര്‍വേസ് എന്നിവരാണ് തിരഞ്ഞെടുപ്പിനുള്ള പത്രിക പിന്‍വലിച്ച ആപ്പ് സ്ഥാനാര്‍ഥികള്.\ndelhi aam aadmi party elections2014 lok sabha election 2014 election ലോക്‌സഭ തിരഞ്ഞെടുപ്പ് 2014 തിരഞ്ഞെടുപ്പ് ദില്ലി എഎപി ആം ആദ്മി പാര്‍ട്ടി\nMore setbacks for AAP as singer Jaspinder Narula quits party


Kerala assembly election 2021: youth congress against muslim league on chadayamangalam seat issue | ചടയമംഗലം ലീഗിന് കൊടുക്കില്ല, കുഞ്ഞാലിക്കുട്ടി വന്നാലും തോല്‍ക്കും, തെരുവിലിറങ്ങി യൂത്ത് കോണ്‍ഗ്രസ് - Malayalam Oneindia\nകൊവിഡ് പ്രൊട്ടോക്കോൾ ലംഘിച്ചു, കൊല്ലത്ത് 68 സ്ഥാപനങ്ങള്‍ക്ക് പിഴ ചുമത്തി\nഓക്‌സിജന് വിതരണത്തിന് വാര് റൂം സജ്ജമെന്ന് കൊല്ലം കലക്ടര്, മൂന്ന് ഷിഫ്റ്റുകളായി പ്രവർത്തനം\nകൊല്ലത്ത് 2429 പേര്‍ക്ക് കൂടി കൊവിഡ് സ്ഥിരീകരിച്ചു, 1557 പേര് രോഗമുക്തി നേടി\nതോറ്റെങ്കിലും ചില കാര്യങ്ങള് പറയാതെ വയ്യ; ഷിബു ബേബി ജോണ് പറയുന്നു\nകൊല്ലത്ത് 2429 പേർക്ക് കൂടി കൊവിഡ്, 1557 പേര് രോഗമുക്തി നേടി\nകോവിഡ് പ്രതിരോധം ഓണ്‍ലൈന് ചികിത്സ വ്യാപിപ്പിക്കും-ജില്ലാ കലക്ടര്\n2 min ago 10 വര്‍ഷം പ്രതിപക്ഷത്തിരുന്നാള് കോണ്‍ഗ്രസ് തകരില്ല, പിണറായിക്ക് ലോട്ടറിയടിച്ചെന്ന് കെ മുരളീധരന്\n36 min ago നിർണായക തിരുമാനത്തിന് അമേരിക്ക; കൊവിഡ് വാക്സിൻ പാറ്റന്റ് ഒഴിവാക്കിയേക്കും\n38 min ago വീണ്ടും നാല് ലക്ഷം കടന്ന് പ്രതിദിന കോവിഡ് കേസുകള്; ഇന്നലെ മാത്രം 3980 മരണം\nLifestyle ഉപദേശം ഗുണം ചെയ്യും ഇന്ന് ഈ രാശിക്കാര്‍ക്ക്\nkerala assembly election 2021 congress muslim league youth congress chadayamangalam kollam കോണ്‍ഗ്രസ് മുസ്ലീം ലീഗ് യൂത്ത് കോണ്‍ഗ്രസ് കൊല്ലം politics\nUpdated: Mon, Mar 1, 2021, 15:43 [IST]\nകൊല്ലം: ചടയമംഗലം സീറ്റിനെ ചൊല്ലി യുഡിഎഫിലെ തര്‍ക്കം തെരുവിലേക്ക്. കോണ്‍ഗ്രസ് ഈ സീറ്റ് മുസ്ലീം ലീഗിന് നല്‍കാന് തീരുമാനിച്ചത് വലിയ പൊട്ടിത്തെറിയിലേക്കാണ് നയിച്ചത്. ഇവിടെ കോണ്‍ഗ്രസിന്റെ യുവ സ്ഥാനാര്‍ത്ഥിയെ മത്സരിപ്പിക്കാനായിരുന്നു ശ്രമിച്ചത്. എന്നാല് അതെല്ലാം നേതൃത്വം അട്ടിമറിച്ചെന്നാണ് ആരോപണം. ചടയമംഗലത്ത് ലീഗിനെ മത്സരിപ്പിച്ചതാല് തോല്‍പ്പിക്കുമെന്ന ഭീഷണിയാണ് യൂത്ത് കോണ്‍ഗ്രസ് ഉയര്‍ത്തുന്നത്. എന്നാല് സീറ്റ് ഇനി മാറ്റുക വലിയ ബുദ്ധിമുട്ടാവുമെന്ന സൂചനയാണ് കെപിസിസി നല്‍കുന്നത്. അതേസമയം ലീഗിന് യാതൊരു അടിത്തറയും ഇല്ലാത്ത മണ്ഡലമാണ് ചടയമംഗലം എന്ന ആരോപമുണ്ട്.\nസീറ്റ് കോണ്‍ഗ്രസ് തന്നെ നിലനിര്‍ത്തണമെന്ന് ആവശ്യപ്പെട്ട് യൂത്ത് കോണ്‍ഗ്രസ് കടയ്ക്കലില് പരസ്യ പ്രതിഷേധം തന്നെ നടത്തി. സീറ്റ് ലീഗിന് വിട്ടുകൊടുക്കരുതെന്നും, കൈപ്പത്തി ചിഹ്നത്തില് ഇവിടെ കോണ്‍ഗ്രസ് സ്ഥാനാര്‍ത്ഥി തന്നെ മത്സരിക്കണമെന്നുമാണ് യൂത്ത് കോണ്‍ഗ്രസിന്റെ ആവശ്യം. ഇക്കാര്യം നേരത്തെ ഇവര് കോണ്‍ഗ്രസ് യോഗത്തില് അറിയിച്ചിരുന്നു. യൂത്ത് കോണ്‍ഗ്രസ് പ്രമേയവും പാസാക്കി. ഇനിയും തീരുമാനമാകാത്ത സാഹചര്യത്തിലാണ് പ്രതിഷേധ പ്രകടനവുമായി തെരുവില് ഇറങ്ങിയതെന്നും യൂത്ത് കോണ്‍ഗ്രസ് നേതാക്കള് പറഞ്ഞു. കഴിഞ്ഞ ദിവസം മണ്ഡലത്തില് ഉടനീളം ലീഗിനെ വിമര്‍ശിച്ചുള്ള പോസ്റ്ററുകളും ഉയര്‍ന്നിരുന്നു.\nനേരത്തെ മുസ്ലീം ലീഗ് മത്സരിച്ചിരുന്ന പുനലൂര് കോണ്‍ഗ്രസിന് നല്‍കി പകരം ചടയമംഗലം നല്‍കാനാണ് യുഡിഎഫിലെ ധാരണ. ഇതുസംബന്ധിച്ച് യുഡിഎഫ് നേതൃത്വം ഔദ്യോഗിക പ്രഖ്യാപനത്തില് തയ്യാറെടുക്കവേയാണ് പ്രതിഷേധം കനത്തത്. ദേശീയ തലത്തിലും ഇത്തരമൊരു തീരുമാനമുണ്ടായിരുന്നു. കോണ്‍ഗ്രസ് നേതൃത്വത്തിന്റെ തീരുമാനം ആത്മഹത്യാപരമാണെന്ന് യൂത്ത് കോണ്‍ഗ്രസ് ബ്ലോക്ക് കമ്മിറ്റി പറയുന്നു. ഇവരോട് ആലോചിക്കുക പോലും ചെയ്യാതെയാണ് സീറ്റ് കൈമാറാന് തീരുമാനിച്ചത്. ലീഗിന് മണ്ഡലത്തില് സംഘടനാ അടിത്തറ പോലുമില്ലെന്ന് കോണ്‍ഗ്രസുകാര് പറയുന്നു. അത്തരമൊരു മണ്ഡലത്തില് വിജയിക്കുക ബുദ്ധിമുട്ടായിരിക്കും.\nമണ്ഡലത്തില് കുഞ്ഞാലിക്കുട്ടി മത്സരിച്ചതാല് പോലും പരാജയപ്പെടുമെന്ന് യൂത്ത് കോണ്‍ഗ്രസ് പറുയന്നു. ചടയമംഗലത്ത് മുമ്പ് കോണ്‍ഗ്രസ് സ്ഥാനാര്‍ത്ഥിയായി ജയിച്ചിട്ടുള്ള പ്രയാര് ഗോപാലകൃഷ്ണനെ ഇത്തവണ മത്സരിപ്പിക്കണമെന്നുള്ള പോസ്റ്ററുകള് മണ്ഡലത്തില് ഉയര്‍ന്നിട്ടുണ്ട്. പ്രയാറിനെ മത്സരിപ്പിക്കുന്ന കാര്യം തന്നെ കോണ്‍ഗ്രസ് തീരുമാനിച്ചിട്ടില്ല. അതേസമയം മണ്ഡലത്തില് കോണ്‍ഗ്രസ് വോട്ടില്ലാതെ വിജയിക്കുക ലീഗിന് എളുപ്പമല്ല. അതുകൊണ്ട് സീറ്റിന്റെ കാര്യത്തില് പുനരാലോചന ഉണ്ടാവാനാണ് സാധ്യത. കോണ്‍ഗ്രസില് സീറ്റ് വിഭജന ചര്‍ച്ചകള് നടന്നുകൊണ്ടിരിക്കുന്നതിനാല് ഇക്കാര്യത്തില് ഇതുവരെ അന്തിമ തീരുമാനം ഉണ്ടായിട്ടില്ല.\nപാര്‍ട്ട് ടൈം സ്വീപറുടെ സംഭാവനയും ദുരിതാശ്വാസത്തിന്\nകോവിഡ് പ്രതിരോധം; കൊല്ലത്ത് പരിശോധന വ്യാപകം, 61 സ്ഥാപനങ്ങള്‍ക്ക് പിഴ ചുമത്തി\nവളര്‍ത്തിയതും ഈ നിലയിലെത്തിച്ചതും ചവറയിലെ ജനങ്ങളാണ്; വോട്ടര്‍മാര്‍ക്ക് നന്ദി പറഞ്ഞ് ഷിബു ബേബി ജോണ്\nപൊട്ടിക്കരഞ്ഞ് വാങ്ങിയ കൊല്ലം സീറ്റില് ദയനീയ പരാജയം; ബിന്ദു കൃഷ്ണയ്ക്ക് പിഴച്ചതെവിടെ\nമന്ത്രിമാരില് ജെ മേഴ്സിക്കുട്ടിയമ്മ പിന്നില്; തവനൂരില് ലീഡ് നില മാറി മറിയുന്നു\nകോവിഡ് വ്യാപനം നിയന്ത്രിക്കാന് കൊല്ലത്ത് വനിതാ പോലീസും രംഗത്ത്, ഇരുചക്ര വാഹനത്തിൽ നിരീക്ഷണം\nവോട്ടെണ്ണൽ: നിയന്ത്രണങ്ങള് ലംഘിക്കുന്നവര്‍ക്കെതിരെ പകര്‍ച്ചവ്യാധി നിയന്ത്രണ നിയമ പ്രകാരം നടപടി\nകോവിഡ് മാനദണ്ഡം പാലിച്ചില്ല, സ്വകാര്യ ധനകാര്യ സ്ഥാപനം അടപ്പിച്ച് കൊല്ലം ജില്ലാ കലക്ടര്\nനിയമസഭ തെരഞ്ഞെടുപ്പ്: വോട്ടെണ്ണലിന് പൂർണ സജ്ജമായി കൊല്ലം ജില്ല\nചവറയും കുണ്ടറയും കരുനാഗപ്പള്ളിയും യുഡിഎഫ് പിടിച്ചെടുക്കും, കൊല്ലത്ത് മുന്‍തൂക്കം ഇടതിനെന്ന് സര്‍വേ\nkerala assembly election 2021: youth congress against muslim league on chadayamangalam seat issue


കര്‍ഷക മാര്‍ച്ച് വിജയം; കേന്ദ്രം ആവശ്യങ്ങള് അംഗീകരിച്ചതാല് സമരം അവസാനിപ്പിച്ചതായി നേതാക്കള്; ഡല്‍ഹി വളഞ്ഞത് പതിനായിരക്കണക്കിന് കര്‍ഷകര്\nThursday, May 23, 2019 14:03:01 PM\nYou are here » Home » Breaking News, Top Stories Australia, Top Stories Europe, Top Stories Middleeast, Top Stories UK, Top Stories USA » കര്‍ഷക മാര്‍ച്ച് വിജയം; കേന്ദ്രം ആവശ്യങ്ങള് അംഗീകരിച്ചതാല് സമരം അവസാനിപ്പിച്ചതായി നേതാക്കള്; ഡല്‍ഹി വളഞ്ഞത് പതിനായിരക്കണക്കിന് കര്‍ഷകര്\nസ്വന്തം ലേഖകന്: കര്‍ഷക മാര്‍ച്ച് വിജയം; കേന്ദ്രം ആവശ്യങ്ങള് അംഗീകരിച്ചതാല് സമരം അവസാനിപ്പിച്ചതായി നേതാക്കള്; ഡല്‍ഹി വളഞ്ഞത് പതിനായിരക്കണക്കിന് കര്‍ഷകര്. കേന്ദ്ര സര്‍ക്കാരിന്റെ കര്‍ഷക നയങ്ങളില് പ്രതിഷേധിച്ച് ഡല്‍ഹിയിലേക്ക് നടത്തിയ കര്‍ഷക മാര്‍ച്ച് അവസാനിപ്പിച്ചതായി ഭാരതീയ കിസാന് യൂണിയന് നേതാക്കള്. ബുധനാഴ്ച പുലര്‍ച്ചെയാണ് അറിയിച്ചത്. കിസാന് ക്രാന്തി പദയാത്ര ഡല്‍ഹിയിലെ കിസാന് ഘട്ടിലാണ് അവസാനിപ്പിച്ചത്.\nഉന്നയിച്ച മിക്കവാറും എല്ലാ ആവശ്യങ്ങളും അംഗീകരിച്ചുകൊണ്ട് കേന്ദ്രസര്‍ക്കാര് കര്‍ഷകരുമായി കരാറില് ഏര്‍പ്പെട്ടതായി ഭാരതീയ കിസാന് യൂണിയന് വക്താവ് രാകേഷ് തികൈത് പറഞ്ഞു. ഇതു സംബന്ധിച്ച് സര്‍ക്കാര് ആറ് ദിവസത്തിനുള്ളില് ഔദ്യോഗിക പ്രഖ്യാപനം നടത്തുമെന്നും അദ്ദേഹം വ്യക്തമാക്കി. പദയാത്ര ഡല്‍ഹിയില് പൂര്‍ത്തിയാക്കുക എന്ന ലക്ഷ്യം നേടാന് തങ്ങള്‍ക്ക് സാധിച്ചെന്ന് ഭാരതീയ കിസാന് യൂണിയന് പ്രസിഡന്റ് നരേഷ് തികൈത് പറഞ്ഞു.\nഎല്ലാ പ്രതിബന്ധങ്ങളെയും നിര്‍ഭയമായി നേരിട്ടാണ് യാത്ര 12 ദിവസം കൊണ്ട് ഡല്‍ഹിയില് എത്തിച്ചേര്‍ന്നതെന്നും അത് കര്‍ഷകരുടെ വിജയമാണെന്നും അദ്ദേഹം പറഞ്ഞു. കര്‍ഷകര് ക്ഷീണിതരാണ്. അതുകൊണ്ട് തല്‍ക്കാലം യാത്ര അവസാനിപ്പിച്ച് വീടുകളിലേക്ക് മടങ്ങുകയാണെന്നും അദ്ദേഹം വ്യക്തമാക്കി. കേന്ദ്രസര്‍ക്കാരിന്റെ കര്‍ഷ വിരുദ്ധ നയങ്ങള് തിരുത്തണമെന്നാവശ്യപ്പെട്ട് ഉത്തര്‍പ്രദേശ്, ഹരിയാണ സംസ്ഥാനങ്ങളില്‍നിന്ന് ഡല്‍ഹിയിലേക്ക് സെപ്റ്റംബര് 23ന് ആരംഭിച്ച പദയാത്ര ചൊവ്വാഴ്ച രാത്രിയോടെയാണ് കിസാന് ഘട്ടിലെ ചൗധരി ചരണ് സിങ് സ്മാരകത്തില് എത്തിച്ചേര്‍ന്നത്.\nഎഴുപതിനായിരത്തോളം കര്‍ഷകരാണ് മാര്‍ച്ചില് പങ്കെടുത്തത്. അഞ്ഞൂറോളം ട്രാക്ടറുകളിലും പ്രക്ഷോഭകര് ഇവരെ അനുഗമിക്കുകയും ചെയ്തിരുന്നു. കര്‍ഷകരെ ഡല്‍ഹിഉത്തര്‍പ്രദേശ് അതിര്‍ത്തിയായ ഗാസിയാബാദില് തടയാനുള്ള പോലീസിന്റെ ശ്രമം സംഘര്‍ഷത്തില് കലാശിച്ചിരുന്നു. പോലീസിന്റെ ലാത്തിയടിയിലും കണ്ണീര്‍വാതക പ്രയോഗത്തിലും ഒട്ടേറെ കര്‍ഷകര്‍ക്കും ഒരു എ.സി.പി.യടക്കം ഏഴുപോലീസുകാര്‍ക്കും പരിക്കേല്‍ക്കുകയും ചെയ്തു. ബാരിക്കേഡ് തകര്‍ത്ത് മുന്നോട്ടുപോകാന് പ്രക്ഷോഭകര് ശ്രമിച്ചതോടെയാണ് പോലീസ് ബലംപ്രയോഗിച്ചത്.\nമാര്‍ച്ച് ഡല്‍ഹിയിലെത്തുന്നത് തടയാനുള്ള പോലീസ് നടപടി ഫലിക്കാതെ വന്നതോടെ കര്‍ഷകരെ അനുനയിപ്പിക്കാന് കേന്ദ്രസര്‍ക്കാര് ശ്രമം നടത്തിയിരുന്നു. ഡല്‍ഹിയില് കേന്ദ്ര ആഭ്യന്തരമന്ത്രി രാജ്‌നാഥ് സിങ് കര്‍ഷക നേതാക്കളുമായി ചര്‍ച്ച നടത്തിയെങ്കിലും മുഴുവന് ആവശ്യങ്ങളും അംഗീകരിക്കുംവരെ സമരം തുടരുമെന്ന് ചൊവ്വാഴ്ച രാത്രി നേതാക്കള് പ്രഖ്യാപിച്ചിരുന്നു.\nഎം.എസ്. സ്വാമിനാഥന് കമ്മിഷന്റെ ശുപാര്‍ശകള് നടപ്പാക്കുക, കരിമ്പു കര്‍ഷകര്‍ക്കു മില്ലുകള് നല്‍കാനുള്ള കുടിശ്ശിക ലഭിക്കാന് സര്‍ക്കാര് ഇടപെടുക, 10 വര്‍ഷത്തില് കൂടുതല് പഴക്കമുള്ള ട്രാക്ടറുകളുടെ ഉപയോഗത്തിനുള്ള വിലക്ക് റദ്ദാക്കുക, വിള ഇന്‍ഷുറന്‍സ് പദ്ധതി മെച്ചപ്പെടുത്തുക, കാര്‍ഷികകടം എഴുതിത്തള്ളുക, കര്‍ഷക പെന്‍ഷന് അനുവദിക്കുക, ഇന്ധനവില കുറയ്ക്കുക എന്നീ ആവശ്യങ്ങളുന്നയിച്ചാണ് കര്‍ഷകര് സമരം ആരംഭിച്ചത്.


മുപ്പത്തിനാലാം വയസ്സില് പ്രധാനമന്ത്രി: ചരിത്രം രചിച്ച് സന്നാ മാരിന് - Malayalam Today\nമുപ്പത്തിനാലാം വയസ്സില് പ്രധാനമന്ത്രി: ചരിത്രം രചിച്ച് സന്നാ മാരിന്\nഫിന്‍ലാന്‍ഡ് : ലോകത്തിലെ ഏറ്റവും പ്രായംകുറഞ്ഞ പ്രധാനമന്ത്രിയാകാനൊരുങ്ങുകയാണ് 34 കാരിയായ സന്നാമാരിന് . ഫിന്‍ലാന്‍ഡിലെ ഗതാഗതമന്ത്രിയായിരുന്നു. ഇപ്പോള് പ്രധാനമന്ത്രിയായിരുന്ന അന്റി റിന്നെയുടെ രാജിയെ തുടര്‍ന്നാണ് ഗതാഗതമന്ത്രി സന്നാ മാരിനെ (34) പ്രധാനമന്ത്രി പദത്തിലേക്ക് തിരഞ്ഞെടുത്തത്.\nചുമതലയേല്‍ക്കുന്നതോടെ ലോകത്ത് നിലവില് പ്രധാനമന്ത്രിയായി സേവനമനുഷ്ഠിക്കുന്നവരില് ഏറ്റവും പ്രായം കുറഞ്ഞ വ്യക്തിയാകും സോഷ്യല് ഡെമോക്രാറ്റിക് പാര്‍ട്ടി നേതാവ് സന്നാ. 2015 മുതല് ഫിന്‍ലന്‍ഡ് പാര്‍ലമെന്റ് അംഗമാണ് ഇവര്.\n2012-ല് ടാംപേര് സിറ്റി കൗണ്‍സിലിലേക്ക് തിരഞ്ഞെടുക്കപ്പെടുന്നതോടെയാണ് സന്നാ ഫിന്‍ലന്‍ഡ് രാഷ്ട്രീയത്തില് സജീവമാകുന്നത്. 2013 മുതല് 2017 വരെ സിറ്റി കൗണ്‍സില് ചെയര്‍പേഴ്സണായി ചുമതല വഹിച്ച സന്നാ പിന്നീട് പാര്‍ലമെന്റിലേക്ക് തിരഞ്ഞെടുക്കപ്പെട്ടു.\nഞാനൊരിക്കലും എന്റെ പ്രായത്തെ കുറിച്ചോ ലിംഗത്തെ കുറിച്ചോ ചിന്തിച്ചിട്ടില്ല. വിശ്വാസം വീണ്ടെടുക്കുന്നതിന് വേണ്ടി ഞങ്ങള്‍ക്ക് ഒരുപാട് പ്രവര്‍ത്തിക്കേണ്ടിയിരിക്കുന്നു. – നിയുക്ത പ്രധാനമന്ത്രിയായ ശേഷം മാധ്യമങ്ങളെ കണ്ട മാരിന് പറഞ്ഞു.


മഅ്ദനിയുടെ സുരക്ഷാ ചെലവ്: കർണാടക സർക്കാരിന് സുപ്രീംകോടതിയുടെ വിമർശനം-Madani kerala visit supreme court\nPdp Chairman Abdul Nasar Madani Supreme Court Criticise Karnataka Government\nന്യായമായ തുക മാത്രമേ മഅ്ദനിയിൽനിന്നും ഈടാക്കാവൂവെന്ന് സുപ്രീംകോടതി\nന്യൂഡൽഹി: പിഡിപി ചെയർമാൻ അബ്ദുൽ നാസർ മഅ്ദനിയുടെ കേരളത്തിലേക്കുളള യാത്രയുടെ സുരക്ഷാച്ചെലവിന് വൻ തുക കെട്ടിവയ്ക്കണമെന്ന കർണാടക സർക്കാരിന്റെ നിലപാടിനെ വിമർശിച്ച് സുപ്രീംകോടതി. ഉത്തരവ് നടപ്പാക്കാതിരിക്കാനാണോ സര്‍ക്കാരിന്റെ ശ്രമമെന്ന് കോടതി ചോദിച്ചു. ന്യായമായ തുക മാത്രമേ മഅ്ദനിയിൽനിന്നും ഈടാക്കാവൂ. നേരത്തെ മകളുടെ കല്യാണത്തില് പങ്കെടുക്കാന് പോയപ്പോള് മഅ്ദനിയില് നിന്ന് കുറഞ്ഞ തുകയാണ് കര്‍ണാടക സര്‍ക്കാര് ഈടാക്കിയത്. പിന്നെ എങ്ങനെയാണ് ഇപ്പോള് ഇത്ര ഉയര്‍ന്ന തുക ആവശ്യപ്പെടുന്നതെന്നും സുപ്രീംകോടതി കര്‍ണാടക അഭിഭാഷകനോട് ചോദിച്ചു. ഉദ്യോഗസ്ഥര്‍ക്കുളള യാത്രാബത്തയും ദിനബത്തയും മാത്രമേ മഅ്ദനിയിൽനിന്നും ഈടാക്കാന് പാടുള്ളൂവെന്നും നിര്‍ദേശിച്ചു. അതിനിടെ, മഅ്ദനിക്ക് സുരക്ഷ നല്‍കാന് തയാറാണെന്ന കേരളത്തിന്റെ വാദവും സുപ്രീംകോടതി തള്ളി.\nകേരളത്തിലേക്കുളള യാത്രയുടെ സുരക്ഷാ ചെലവിനായി മഅ്ദനി 14.80 ലക്ഷം രൂപ സർക്കാർ അക്കൗണ്ടിൽ നിക്ഷേപിക്കണമെന്നു ബെംഗളൂരു സിറ്റി പൊലീസ് ആവശ്യപ്പെട്ടിരുന്നു. പൊലീസ് അകമ്പടിക്കും മറ്റു ചെലവുകൾക്കുമായാണ് ഇത്രയും തുക ആവശ്യപ്പെട്ടത്. മഅ്ദനിക്കുനേരെ പുറത്തുനിന്നും ആക്രമണം ഉണ്ടാകാൻ സാധ്യതയുണ്ട്. ഇത് ഒഴിവാക്കാനാണ് വൻ സുരക്ഷാ സന്നാഹം ഒരുക്കിയിരിക്കുന്നതെന്നാണ് സിറ്റി പൊലീസ് കമ്മിഷണർ വ്യക്തമാക്കിയത്. അനുഗമിക്കുന്ന പൊലീസ് ഉദ്യോഗസ്ഥരുടെ വിമാനയാത്രച്ചെലവും വഹിക്കണമെന്നു കമ്മിഷണർ നിർദേശിച്ചിരുന്നു. ഇതും കൂടി ആകുമ്പോൾ 15 ലക്ഷത്തിലധികം ചെലവാകും. തുടർന്നാണ് യാത്രാച്ചെലവ് താങ്ങാൻ കഴിയില്ലെന്ന് കാണിച്ച് മഅ്ദനി സുപ്രീംകോടതിയെ സമീപിച്ചത്.\nഅർബുദബാധിതയായ മാതാവ് അസ്മ ബീവിയെ കാണാനും തലശേരി ടൗൺ ഹാളിൽ ഓഗസ്റ്റ് ഒൻപതിനു മൂത്തമകൻ ഹാഫിസ് ഉമർ മുക്താറിന്റെ വിവാഹത്തിൽ പങ്കെടുക്കാനുമായി ഓഗസ്റ്റ് ഒന്നു മുതൽ 20 വരെയാണ് കേരളത്തിൽ തങ്ങാൻ മഅ്ദനിക്ക് അനുമതി ലഭിച്ചത്.\nTags: Abdul Nasar Madani, Supreme Court\nDYFI ഡയറീസ്: ഒരു ജിന്നിന്റെ കഥ


ഉള്ളി വില കുതിച്ചുയരുന്നു; തുര്‍ക്കിയില് നിന്നും 11,000 ടണ് ഇറക്കുമതി ചെയ്യാനൊരുങ്ങി കേന്ദ്രം | The NRI News\nഉള്ളി വില കുതിച്ചുയരുന്നു; തുര്‍ക്കിയില് നിന്നും 11,000 ടണ് ഇറക്കുമതി ചെയ്യാനൊരുങ്ങി കേന്ദ്രം\nDecember 1, 2019 8:10 pm NRI Desk India\nഡല്‍ഹി: ഉള്ളിവില നിയന്ത്രിക്കാനാകാത്ത വിധം ഉയരുന്ന സാഹചര്യത്തില് ഇന്ത്യ തുര്‍ക്കിയുടെ സഹായം തേടി. തുര്‍ക്കിയില് നിന്നും ഈജിപ്തില് നിന്നും ഉള്ളി ഇറക്കുമതി ചെയ്യാനാണ് തീരുമാനം. ഇതിനായി ഇരുരാജ്യങ്ങളുമായി ചര്‍ച്ച നടത്തി. പൊതുമേഖലാ കമ്പനിയായ എം.എം.ടി.സിയാണ് തുര്‍ക്കിയില് നിന്ന് ഉള്ളി ഇറക്കുമതി ചെയ്യാന് തീരുമാനിച്ചത്. 11,000 മെട്രിക് ടണ് ഉള്ളിയാണ് തുര്‍ക്കിയില് നിന്ന് ഇറക്കുക.\nഡിസംബര് അവസാന വാരമോ ജനുവരി ആദ്യത്തിലോ തുര്‍ക്കിയില് നിന്ന് ഉള്ളിയെത്തും. ഈ മാസം പകുതിയില് ഈജിപ്തില് നിന്ന് ഉള്ളിയെത്തും. 6090 മെട്രിക് ടണ് ഉള്ളിയാണ് ഈജിപ്തില് നിന്ന് ഇറക്കുമതി ചെയ്യുക. ഉള്ളിവില പിടിച്ചുനിര്‍ത്താന് സര്‍ക്കാര് സാധ്യമായതെല്ലാം ചെയ്യുമെന്ന് കേന്ദ്ര ഭക്ഷ്യ മന്ത്രി രാംവിലാസ് പാസ്വാന് അറിയിച്ചു. രാജ്യത്തെ പലനഗരങ്ങളിലും ഉള്ളിവില നൂറുരൂപയോടടുത്തെത്തി. ഏറ്റവും ഉയര്‍ന്ന നിരക്ക് രേഖപ്പെടുത്തിയിരിക്കുന്നത് മായബന്ദറിലാണ്. കിലോയ്ക്ക് 120 രൂപയാണ് മായബന്ദറില് ഉള്ളിവില.\nTags: onion, ഉള്ളി


വീഴുമ്പോൾ ചർമ്മം വരണ്ടതും ഇറുകിയതുമാണോ? ഈ നുറുങ്ങുകൾ പരീക്ഷിക്കുക | സ്റ്റൈലിഷ് പുരുഷന്മാർ\nമിക്ക പുരുഷന്മാരും വീഴ്ച / ശൈത്യകാലത്ത് പരുക്കൻ ചർമ്മം അനുഭവിക്കുന്നു. ചർമ്മത്തിന്റെ സംരക്ഷണ പാളി തകർക്കുന്ന കാറ്റ് പോലുള്ള കാലാവസ്ഥാ ഘടകങ്ങളുടെ കാഠിന്യമാണ് ഇതിന് കാരണം. സീസണിലെ സുഖസൗകര്യങ്ങൾ - ചൂടുള്ള മഴയും വീട്ടിലും ഓഫീസിലും ചൂടാക്കൽ ഓണാക്കുന്നതും ചർമ്മത്തെ ഈർപ്പം നിലനിർത്താൻ സഹായിക്കുന്നില്ല.\nശരത്കാലത്തിലാണ് മരങ്ങളുടെ ദുർബലവും മരിക്കുന്നതുമായ ഇലകളുടെ അതേ പാത പിന്തുടരുന്നത് ചർമ്മത്തെ തടയാൻ നിങ്ങൾ ആഗ്രഹിക്കുന്നുവെങ്കിൽ, അവസരവുമായി പൊരുത്തപ്പെടുന്നതിന് നിങ്ങൾ ഒരു ദൈനംദിന ചമയ ദിനചര്യ ആസൂത്രണം ചെയ്യേണ്ടതുണ്ട്. ഇനിപ്പറയുന്ന നുറുങ്ങുകൾ പരിഗണിക്കാൻ ഞങ്ങൾ നിങ്ങളെ പ്രോത്സാഹിപ്പിക്കുന്ന ചിലത്:\n1 ചത്ത ചർമ്മം നീക്കം ചെയ്യുക\n2 കനത്ത ക്രീമുകൾ ഉപയോഗിച്ച് ഈർപ്പം പുന ore സ്ഥാപിക്കുക\nചത്ത ചർമ്മം നീക്കം ചെയ്യുക\nശരത്കാല / ശൈത്യകാലത്ത് ഒരു പുതിയ ഇമേജ് നിലനിർത്താൻ, ആഴ്ചയിൽ രണ്ട് തവണയെങ്കിലും ചർമ്മത്തെ പുറംതള്ളേണ്ടത് അത്യാവശ്യമാണ്. അല്ലെങ്കിൽ ഇത് ബുൾ‌ഡോഗിൽ നിന്നുള്ള ഒരു മിതമായ ക്ലെൻ‌സറാണെങ്കിൽ. ഒരു സമയം രണ്ട് മിനിറ്റിൽ കൂടുതൽ എടുക്കാത്ത ഈ ലളിതമായ പ്രവർത്തനം, ഇത് നിങ്ങളുടെ മുഖം കണ്ണിലേക്കും സ്പർശനത്തിലേക്കും പരുക്കനാകുന്നത് തടയും.\nഅടിസ്ഥാനപരമായി, എക്സ്ഫോലിയേറ്റിംഗ് ഉൽ‌പ്പന്നങ്ങൾ പ്രയോഗിക്കുന്നതിലൂടെ നേടാൻ കഴിയുന്നത് ചെതുമ്പലുകൾ (ചത്ത ചർമ്മകോശങ്ങൾ) നീക്കം ചെയ്യുക എന്നതാണ്. അടയ്ക്കാത്ത സുഷിരങ്ങളാണ് ഫലം, ഇത് ബ്ലാക്ക്ഹെഡുകളെ തടയുന്നു. അതുപോലെ, നിറത്തിന്റെ പ്രകാശത്തിന്റെ വീണ്ടെടുക്കൽ പ്രോത്സാഹിപ്പിക്കുകയും മോയ്‌സ്ചുറൈസറുകൾക്ക് ഒരു കൈ നൽകുകയും അങ്ങനെ അവ പൂർണ്ണമായും തുളച്ചുകയറുകയും ചെയ്യും.\nകനത്ത ക്രീമുകൾ ഉപയോഗിച്ച് ഈർപ്പം പുന ore സ്ഥാപിക്കുക\nരാവിലെ, തൽക്ഷണം ആഗിരണം ചെയ്യപ്പെടുന്ന സൺസ്ക്രീൻ ഉപയോഗിച്ച് മോയ്സ്ചറൈസറുകൾ ഉപയോഗിക്കുന്നതാണ് അനുയോജ്യം. എന്നിരുന്നാലും, ഉറങ്ങുന്നതിനുമുമ്പ് അത്തരം തിരക്കിന്റെ ആവശ്യമില്ല. നിങ്ങളുടെ ചർമ്മം വരണ്ടുണങ്ങുകയാണെങ്കിൽ, ഭാരം കൂടിയ സൂത്രവാക്യങ്ങളിൽ നിന്ന് ഇത് വളരെയധികം ഗുണം ചെയ്യും. വസ്തുത മുഖം പൂർണ്ണമായി ആഗിരണം ചെയ്യാൻ മണിക്കൂറുകളെടുക്കും ഒരു മണിക്കൂറിനുള്ളിൽ നിങ്ങൾ ഓഫീസിലെത്തേണ്ടിവരുമ്പോൾ ഇത് ഒരു കുഴപ്പമാണ്. എന്നാൽ രാത്രിയിൽ ഇത് ഒരു വലിയ നേട്ടമാണ്, അത് പ്രയോജനപ്പെടുത്തണം.\nവളരെ വരണ്ട ചർമ്മത്തിനായി രൂപകൽപ്പന ചെയ്ത ഒരു ഉൽപ്പന്നത്തിനായി തിരയുക (ഇത് സാധാരണയായി ലേബലുകളിൽ ദൃശ്യമാകും, എന്നിരുന്നാലും അൾട്രാ അല്ലെങ്കിൽ ഇന്റൻസീവ് പോലുള്ള പദങ്ങളും ഉപയോഗിക്കുന്നു). രാത്രി മുഴുവൻ ഈർപ്പം നില ചെറുതായി പുന restore സ്ഥാപിക്കും. വീഴ്ച / ശൈത്യകാലത്ത് കടുത്ത തണുപ്പിനും കൃത്രിമമായി ചൂടായ അന്തരീക്ഷത്തിനും വിധേയമായി ഞങ്ങൾ നമ്മുടെ ദിവസങ്ങൾ ചെലവഴിക്കുന്നു. ഈ നനവുള്ള ഈർപ്പം ഈ സമയത്ത് ചർമ്മത്തെ മികച്ച രീതിയിൽ ധൈര്യപ്പെടുത്തുന്നില്ല. എന്നിരുന്നാലും, ഇതുപോലുള്ള ഒരു ക്രീം ഉപയോഗിച്ച്, രാവിലെ നിങ്ങൾ പുതിയതായി കാണുകയും ഒരു പുതിയ ദിവസത്തെ അഭിമുഖീകരിക്കാൻ തയ്യാറാകുകയും ചെയ്യും.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » സ്വകാര്യ പരിരക്ഷ » വീഴ്ച / ശീതകാലം ചർമ്മത്തെ വരണ്ടതും ഇറുകിയതുമായി എങ്ങനെ തടയാം\nhahaha ആ ഫോട്ടോ നന്നായി തിരഞ്ഞെടുത്തു!\nഹാലോവീൻ കാണാൻ ചില ഹൊറർ സിനിമകൾ


റിപ്പബ്ലിക് ദിനാഘോഷത്തിന് ഒരുങ്ങിയ രാജ്യത്ത് പാകിസ്ഥാന് സിന്ദാബാദ് മുദ്രാവാക്യം വിളികൾ ;6പേർ കസ്റ്റഡിയില് | Delhi|pakistan zindabad slogan\nഡല്‍ഹി : രാജ്യം 72-ാമത് റിപ്പബ്ലിക് ദിനാഘോഷത്തിന് ഒരുങ്ങിയിരിക്കെ ഡല്‍ഹിയില് പാകിസ്ഥാന് സിന്ദാബാദ് മുദ്രാവാക്യം വിളികൾ. ഖാന് മാര്‍ക്കറ്റിന് സമീപത്തെ മെട്രോ സ്‌റ്റേഷനിലാണ് യുവാക്കൾ മുദ്രാവാക്യം വിളിച്ചത്. അതേസമയം ഇത് ശ്രദ്ധയിൽപ്പെട്ട നാട്ടുകാരാണ് ഈ വിവരം പൊലീസിനെ അറിയിക്കുകയായിരുന്നു.\nശനിയാഴ്ച രാത്രി ഒരു മണിയോടെയാണ് സംഭവം. ആറംഗസംഘമാണ് മുദ്രാവാക്യം വിളിച്ചതെന്ന് നാട്ടുകാര് പറയുന്നു. പാകിസ്ഥാന് നീണാള് വാഴട്ടെയെന്ന മുദ്രാവാക്യമാണ് ഇവര് വിളിച്ചതെന്നാണ് നാട്ടുകാര് പറയുന്നത്. വിവരം അറിഞ്ഞ് എത്തിയ ഇവരെ പൊലീസ് ഇവരെ പിടികൂടുകയായിരുന്നു.\nഅതേസമയം ഈ കൂട്ടത്തില് മൂന്ന് സത്രീകളും ഉണ്ടായിരുന്നതായി പൊലീസ് പറഞ്ഞു. വാടകയ്‌ക്കെടുത്ത ബൈക്കുമായി റെയ്‌സിങ് നടത്തുന്നതിനിടെയാണ് രാജ്യങ്ങളുടെ പേര് വിളിച്ച് മുദ്രാവാക്യം വിളിച്ചത്. പ്രതികളെ കുറിച്ചുള്ള കൂടുതല് വിവരങ്ങള് അന്വേഷിക്കുകയാണെന്നും പൊലീസ് പറഞ്ഞു.\nDelhi pakistan zindabad slogan


മണ്ഡല പൂജ വ്യാഴാഴ്ച; തങ്ക അങ്കി രഥഘോഷയാത്ര നാളെ സന്നിധാനത്ത് എത്തും | Mandala Pooja| Thanka Anki Procession| Sabarimala\nമണ്ഡല പൂജ വ്യാഴാഴ്ച; തങ്ക അങ്കി രഥഘോഷയാത്ര നാളെ സന്നിധാനത്ത് എത്തും\nDec 25, 2018, 03:03 PM IST\nതങ്ക അങ്കി ചാർത്തിയുള്ള മണ്ഡല പൂജ ഉച്ചക്ക് 12ന് നടക്കും. ക്ഷേത്രം തന്ത്രി കണ്ഠര് രാജീവര് മുഖ്യ കാർമികത്വം വഹിക്കും. രാത്രി നട അടയ്ക്കുന്നതോടെ ഈ മണ്ഡല കാലത്തിന് സമാപനം ആവും. പിന്നെ മകരവിളക്ക് ഉത്സവത്തിന് 30ന് വൈകിട്ട് വീണ്ടും നട തുറക്കും. ജനുവരി 14ന് ആണ് മകരവിളക്ക്\nശബരിമല: മണ്ഡല പൂജക്ക് അയ്യപ്പന് ചാർത്താനുള്ള തങ്ക അങ്കിയും വഹിച്ചുള്ള രഥ ഘോഷയാത്ര ബുധനാഴ്ച ആഘോഷപൂർവം സന്നിധാനത്ത് എത്തും. 23ന് രാവിലെ ആറന്മുള പാർത്ഥസാരഥി ക്ഷേത്രത്തിൽ നിന്നും ആരംഭിച്ച ഘോഷയാത്ര വിവിധ ക്ഷേത്രങ്ങളിൽ സ്വീകരണം ഏറ്റുവാങ്ങിയ ശേഷമാണ് സന്നിധാനത്ത് എത്തുക. വ്യാഴാഴ്ച ആണ് മണ്ഡല പൂജ. ഇതിനുള്ള ഒരുക്കങ്ങളെല്ലാം സന്നിധാനത്ത് പൂർത്തിയായി. ചൊവ്വാഴ്ച കോന്നി മുരിങ്ങമംഗലം ക്ഷേത്രത്തിൽ നിന്നാണ് ഘോഷയാത്ര ആരംഭിച്ചത്. തുടർന്ന് വിവിധ ക്ഷേത്രങ്ങളിൽ സ്വീകരണം നൽകി. ബുധനാഴ്ച പെരുനാട് ശാസ്താ ക്ഷേത്രത്തിൽ നിന്നും യാത്ര പുറപ്പെടും. പിന്നീട് ളാഹ, പ്ലാപ്പള്ളി, നിലയ്ക്കൽ, ചാലക്കയം എന്നിവിടങ്ങളിലെ സ്വീകരണത്തിന് ശേഷം ഉച്ചയ്ക്ക് പമ്പയിൽ എത്തും.\nപമ്പാ ത്രിവേണിയിൽ എത്തുന്ന രഥഘോഷയാത്രയെ ദേവസ്വം ഭാരവാഹികൾ, അയ്യപ്പ സേവാ സംഘം പ്രതിനിധികൾ തുടങ്ങിയവർ ചേർന്ന് സ്വീകരിച്ച് ഗണപതി കോവിലിലേക്ക് കൊണ്ടുപോകും. മൂന്നു മണി വരെ തങ്ക അങ്കി ദർശനത്തിന് വെക്കും. തുടർന്ന് തങ്ക അങ്കി പേടകത്തിലാക്കി സന്നിധാനത്തേക്ക് തിരിക്കും. തങ്ക അങ്കി ഘോഷയാത്രയ്ക്ക് ശരംകുത്തിയിൽ തിരുവിതാംകൂർ ദേവസ്വം ബോർഡ് ആചാരപൂർവമുള്ള സ്വീകരണം നൽകി പതിനെട്ടാം പടിക്ക് ചുവട്ടിലേക്ക് ആനയിക്കും. പിന്നീട് പടി കയറി തങ്ക അങ്കിയുമായി മുകളിലെത്തുമ്പോൾ കൊടിമരച്ചുവട്ടിൽ വെച്ച് ദേവസ്വം മന്ത്രി കടകംപള്ളി സുരേന്ദ്രൻ, ദേവസ്വം ബോർഡ് പ്രസിഡന്റ് എ.പത്മകുമാർ, ദേവസ്വം ബോർഡ് അംഗങ്ങൾ, ദേവസ്വം വകുപ്പ്സെക്രട്ടറി, ദേവസ്വം കമ്മീഷണർ തുടങ്ങിയവർ ചേർന്ന് സ്വീകരിച്ച് സോപാനത്തിലേക്ക് കൊണ്ടുപോകും.\nഇവിടെ നിന്നും ക്ഷേത്ര തന്ത്രിയും മേൽശാന്തിയും ചേർന് തങ്ക അങ്കി ഏറ്റുവാങ്ങി ശ്രീകോവിൽ നട അടയ്ക്കും. തുടർന്ന് തങ്ക അങ്കി ചാർത്തിയുള്ള ദീപാരാധനയ്ക്കായി നട തുറക്കും. തങ്ക അങ്കി ചാർത്തിയുള്ള മണ്ഡല പൂജ ഉച്ചക്ക് 12ന് നടക്കും. ക്ഷേത്രം തന്ത്രി കണ്ഠര് രാജീവര് മുഖ്യ കാർമികത്വം വഹിക്കും. രാത്രി നട അടയ്ക്കുന്നതോടെ ഈ മണ്ഡല കാലത്തിന് സമാപനമാവും. പിന്നെ മകരവിളക്ക് ഉത്സവത്തിന് 30ന് വൈകിട്ട് വീണ്ടും നട തുറക്കും. ജനുവരി 14ന് ആണ് മകരവിളക്ക്.\nContent Highlights: Mandala Pooja, Thanka Anki Procession, Sabarimala


സിംപ്ലി മൈ സ്റ്റൈൽ ഉണ്ണിക്ക് കിട്ടിയ എട്ടിന്റെ പണി കണ്ടോ;വീഡിയോയിൽ സഹായം ചോദിച്ച് ഉണ്ണി - Jobs at Qatar\nതനിക്ക് കോവിഡ് വന്നുപോയിട്ടുണ്ടാകുമെന്നാണ് താരം പറയുന്നത്. മുടികൊഴിച്ചിലും വിറ്റാമിന്റെ കുറവുമെല്ലാം ഇപ്പോൾ ഉണ്ണിമായ നേരിടുന്ന പ്രശ്നങ്ങളാണ്. ഇപ്പോൾ കുറെ മരുന്നുകൾ കഴിക്കുണ്ടെങ്കിലും പ്രയോജനം കിട്ടിയിട്ടില്ലെന്നാണ് ഉണ്ണി പറയുന്നത്. കോവിഡ് വന്ന് ഇങ്ങനെ മുടിയൊക്കെ കൊഴിഞ്ഞവർ ആരെങ്കിലും ഉണ്ടെങ്കിൽ അതിനുള്ള റെമെഡീസ് ഒന്നുപറഞ്ഞുതരണേ എന്നാണ് ഉണ്ണിയുടെ അഭ്യർത്ഥന. ഇപ്പോൾ കുറെയൊക്കെ പ്രശ്നങ്ങൾ\nമാറിത്തുടങ്ങിയിട്ടുണ്ടെന്നും ഇനിയിപ്പോൾ വീഡിയോസ് എല്ലാം അപ്‌ലോഡ് ചെയ്തു തുടങ്ങാമെന്നും ഉണ്ണി പറയുന്നുണ്ട്. മുടികൊഴിച്ചിൽ ഭീകരമായിരുന്നെന്നും ആദ്യം താൻ വിചാരിച്ചത് ഒരു മൊട്ടച്ചിലുക്കിലേക്ക് താൻ മാറുമോ എന്നുമാണ്. കല്യാണം കഴിഞ്ഞു രണ്ടാഴ്ച കഴിഞ്ഞപ്പോഴാണ് പ്രശ്നങ്ങൾ തുടങ്ങിയത്. മുടിയിൽ തൊട്ടാൽ തന്നെ കൊഴിഞ്ഞ് താഴേക്കു വീഴുന്ന അവസ്ഥ ഭീകരമായിരുന്നു. മുടികൊഴിച്ചിലിനൊപ്പം ശരീരത്തിന്റെ തളർച്ചയും തന്നെ ഏറെ വേദനിപ്പിച്ചു.


നീല ലെഹങ്കയില് അതിമനോഹരിയായി ജാന്‍വി ; വില കേട്ടാല് ഞെട്ടും - Pathram Online\nനീല ലെഹങ്കയില് അതിമനോഹരിയായി ജാന്‍വി . നീല ലെഹങ്ക ചോളിയില് എത്തിയ ജാന്‍വി കപൂറിന്റെ ചിത്രങ്ങളാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്. അര്‍പ്പിത മേത്ത ഡിസൈന് ചെയ്ത വളരെ സിംപിളായി തോന്നുന്ന ഈ ലെഹങ്ക ചോളിയുടെ വില 78,000 രൂപയാണ്.\nഷീര് ദുപ്പട്ടയുടെ ബോര്‍ഡറില് ഷെല് ഡീറ്റൈലിങ്ങാണ് ചെയ്തിരിക്കുന്നത്. സ്ട്രാപ് ബ്ലൗസില് ഷിമ്മര് എംബ്രോയ്ഡറി നല്‍കിയിരിക്കുന്നത്. സോഫ്റ്റ് കേര്‍ളി ഹെയര് സ്‌റ്റൈലും വളരെ ലളിതമായ മേക്ക്അപ്പുമാണ് ജാന്‍വി ചെയ്തിരിക്കുന്നത്. സില്‍വര് കമ്മലുകള് മാത്രമാണ് ജാന്‍വി ആക്‌സസറീസായി ധരിച്ചിരിക്കുന്നത്. ഈ വേഷത്തില് അതിസുന്ദരിയായാണ് താരത്തെ കാണാനെന്നാണ് ആരാധകര് പറയുന്നത്.\nഅന്തരിച്ച നടി ശ്രീദേവിയുടേയും ബോണി കപൂറിന്റെയും മൂത്തമകള് ആണ് ജാന്‍വി കപൂര്. ധടക് എന്ന ചിത്രത്തിലൂടെയാണ് ബോളിവുഡ് സിനിമലോകത്തേക്ക് അരങ്ങേറ്റം കുറിച്ചത്. ശ്രീദേവിയ്ക്ക് ആരാധകര് നല്‍കിയ അതേ സ്‌നേഹവും പിന്തുണയും അവരുടെ മകള് ജാന്‍വിക്കും ബോളിവുഡ് നല്‍കുന്നുണ്ട് . സോഷ്യല് മീഡിയയിലും താരം സജീവമാണ്. തന്റെ വിശേഷങ്ങളെല്ലാം ജാന്‍വി ആരാധകരുമായി പങ്കുവെയ്ക്കാറുണ്ട്. ഓരോ തവണത്തെ ജാന്‍വിയുടെ വസ്ത്രധാരണവും ആരാധകര് ചര്‍ച്ചാ വിഷയമാക്കാറുണ്ട്.\nവ്യത്യസ്തമായ ലുക്കിലാണ് ഓരോ പ്രാവശ്യവും ജാന്‍വി പൊതുവേദിയിലെത്താറുളളത്. ചില വസ്ത്രധാരണങ്ങള് വിമര്‍ശനങ്ങള്‍ക്ക് വഴിവെയ്ക്കുമ്പോള് ചിലത് പ്രശംസ പിടിച്ചു പറ്റാറുമുണ്ട്. വസ്ത്രധാരണത്തില് ജാന്‍വി കപൂറിനെ ഏറ്റവും കൂടുതല് താരതമ്യപ്പെടുത്തുന്നത് സഹതാരങ്ങള്‍ക്ക് പകരം അമ്മ ശ്രീദേവിയുമായാണ് എന്നതും ശ്രദ്ധേയമാണ്.\nവിനായകനൊപ്പം വേദി പങ്കിടാന് സിനിമാ താരങ്ങള്‍ക്ക് മടിയെന്ന് പറഞ്ഞ മന്ത്രിക്ക് ജോയ് മാത്യുവിന്റെ കിടിലന്...


മന്‍സൂര് അലിയെ കൊല്ലാന് തിരക്കഥയൊരുക്കിയത് ഒന്നര മാസം മുമ്പ്; കൊലയാളി സംഘത്തില് രണ്ട് പേര് മാത്രം - MALABAR FLASH മന്‍സൂര് അലിയെ കൊല്ലാന് തിരക്കഥയൊരുക്കിയത് ഒന്നര മാസം മുമ്പ്; കൊലയാളി സംഘത്തില് രണ്ട് പേര് മാത്രം - MALABAR FLASH\nHome > Murder-case > മന്‍സൂര് അലിയെ കൊല്ലാന് തിരക്കഥയൊരുക്കിയത് ഒന്നര മാസം മുമ്പ്; കൊലയാളി സംഘത്തില് രണ്ട് പേര് മാത്രം\nKasaragod Kerala Murder-case\nമന്‍സൂര് അലിയെ കൊല്ലാന് തിരക്കഥയൊരുക്കിയത് ഒന്നര മാസം മുമ്പ്; കൊലയാളി സംഘത്തില് രണ്ട് പേര് മാത്രം\nകാസര്‍കോട്: തളങ്കര സ്വദേശിയും ചെട്ടുംകുഴിയില് താമസക്കാരനുമായ മന്‍സൂര് അലിയെ കൊലപ്പെടുത്തി ലക്ഷങ്ങള് തട്ടാനുള്ള തിരക്കഥ കൊലയാളികള് ഒരുക്കിയത് ഒന്നര മാസം മുമ്പ്. അറസ്റ്റിലായ മുഖ്യപ്രതി അബ്ദുല് സലാമിനെ ചോദ്യം ചെയ്തപ്പോഴാണ് പോലീസിന് ഇക്കാര്യം ലഭിച്ചത്. [www.malabarflash.com]\nപഴയ സ്വര്‍ണാഭരണങ്ങള് വാങ്ങിക്കുകയും വില്‍ക്കുകയും ചെയ്യുന്ന ബിസിനസ് നടത്തി വരികയായിരുന്നു മന്‍സൂര് അലി, കാഴ്ച്ചയില് തടിമിടുക്കുണ്ടെങ്കിലും സൗമ്യമായ പെരുമാറ്റത്തിന് ഉടമയായിരുന്നു മന്‍സൂര്. ഒരിക്കല് പരിചയപ്പെട്ടാല് ആ സൗഹൃദം കാത്തുസൂക്ഷിക്കുന്നതിന് ഏറെ ശ്രദ്ധിച്ചിരുന്ന വ്യക്തിത്വമായിരുന്നു അദ്ദേഹത്തിന്റേത്.\nഒന്നര വര്‍ഷം മുമ്പാണ് മന്‍സൂര് തന്റെ ജീവന് കവര്‍ന്ന അബ്ദുല് സലാമിനെ പരിചയപ്പെട്ടത്. ഇയാള് ഉപ്പളയിലെ സ്വകാര്യ ധനകാര്യ സ്ഥാപനത്തില് പണയപ്പെടുത്തിയ സ്വര്‍ണ വായ്പ തിരിച്ചടക്കാനാകാത്തതിനാല് ലേലത്തിന് വെച്ചിരുന്നു. ഈ വിവരമറിഞ്ഞ് മന്‍സൂര് പ്രസ്തുത സ്ഥാപനത്തിലെത്തിയപ്പോഴാണ് അബ്ദുല് സലാമിനെ കാണുന്നത്.\nഅന്നു പണയ സ്വര്‍ണ്ണങ്ങള് മന്‍സൂര് വാങ്ങിക്കുകയും പ്രതിഫലം വാങ്ങിക്കുകയും ചെയ്തു. ഒടുവില് പിരിയാന് നേരത്ത് മന്‍സൂര് തന്റെ വിസിറ്റിംഗ് കാര്‍ഡ് അബ്ദുല് സലാമിന് നല്‍കി. ആ കാര്‍ഡാണ് പിന്നീട് കൊലപാതകത്തിലേക്ക് എത്തിച്ചത്.\nPosted by Web Desk at 4:11:00 PM\nItem Reviewed: മന്‍സൂര് അലിയെ കൊല്ലാന് തിരക്കഥയൊരുക്കിയത് ഒന്നര മാസം മുമ്പ്; കൊലയാളി സംഘത്തില് രണ്ട് പേര് മാത്രം Rating:5Reviewed By: Web Desk